މަހަލްދީބް ފައުންޑޭޝަން - މަހަލްދީބް ފައުންޑޭޝަން\nމަހަލްދީބް ފައުންޑޭޝަން އަކީ ލޯތްބާއި ކުލުނާއިއެކު މުޖުތަމަޢު ބިނާ ކުރުމަށާއި، ހަވާސާވެފައިވާ ފަރާތްތަކުގެ އަޑު އުފުލައިދީ، އަފުރާދުން ބާރުވެރި ކުރުމަަށް މަސައްކަތްކުރާ ޖަމްޢިއްޔާއެކެވެ.\nއަޅުގަނޑުމެންގެ އަމާޒަކީ އިސްލާމްދީނުގެ އަސާސްތަކުގެ މަތީގައި އެއްބައިވަންތަ، އެއްބަޔަކު އަނެއް ބަޔަކަށް އެހީތެރިވެދޭ، ޢިލްމުވެރި އަދި ސުލްޙައާއި އިންސާފަށް ލޯބިކުރާ އަފްރާދުންނާއި، ޢާއިލާތަކުގެ މައްޗަށް އެކުލެވިގެންވާ މުޖުތަމަޢެއް ދުށުމެވެ.\nމަހަލްދީބް ފައުންޑޭޝަން އުފެދިފައިވަނީ 2012 ވަނަ އަހަރުގައެވެ.\nއިޚްލާޞްތެރިކަމާއިއެކު އިންސާނިއްޔަތައް ހެޔޮގޮތް ހޯދައިދިނުމަށް މަސައްކަތްކުރުން\nކާރިސާތަކާއި، ފަގީރުކަމާއި، ހަމަނުޖެހުމުގެ ސަބަބުން ނިކަމެތިކަން ލިބިފައިވާ އަފްރާދުންނާއި ޖަމާޢަތްތަކަށް އަޅައިލުމާއި، އެއްވެސް ފަރާތެއް ބާކީ ކުރުމެއްނެތި ހުރިހާ ފަރާތްތަކެއްގެ ރައްކާތެރިކަމާއި ހެޔޮ ހާލު ދެމެހެއްޓުން\nއިންސާނިއްޔަތަށް މަސައްކަތްކުރާ ޖަމިއްޔާއެއްގެ ގޮތުގައި މުޖުތަމަޢުގެ އިތުބާރު ދެމެހެއްޓުމަށްޓަކައި، އަމާނާތްތެރިވެ، ނަޒާހަތްތެރި ދެފުއް ފެންނަ އިންތިޒާމްތަކެއްގެ ތެރެއިން ޖަމްޢިއްޔާގެ އެންމެހައި ހަރަކާތްތައް ހިންގުން\nއަޅުގަނޑުމެން ކުރާ ކޮންމެ މަސައްކަތެއް، ހިންގާ ކޮންމެ ހަރަކާތެއް އެކަން ކުރެވެން އޮތް އެންމެ ފުރިހަމަ އަދި އެންމެ ހެޔޮގޮތުގައި ކުރުމަށް ގަދައަޅާ މަސައްކަތްކުރުން\nމުޖުތަމަޢުގައި އެކަހެރިކުރެވިފައިވާ އަދި ސަމާލުކަން ނުލިބިތިބި ފަރާތްތައް ބާރުވެރިކުރުވާ އެ ފަރާތްތަކުގެ ހުނަރު ތަރައްޤީކޮށް، ވަސީލަތްތައް ބިނާ ކުރުމަށާއި، އެފަދަ ފަރާތްތަކުގެ ހައްޤުތައް ކަށަވަރުކޮށްދިނުމަށް އެހީތެރިވެދީ، އެކަމަށް އަޑު އުފުލުން\nމަދަދު ޓްރަސްޓް ފަންޑް\nމަދަދު ޓްރަސްޓް ފަންޑަކީ، ޔަތީމުންނާއި، މާލީ ދަތިކަން ތަޙައްމަލުކުރާ އާއިލާތަކިށާއި، ނުކުޅެދުންތެރިކަން ހުރި އަފްރާދުންގެ އާއިލާތަކަށް މާލީ އެހީތެރިކަން ދެމެހެއްޓެނިވި ގޮތެއްގައި ގަވާއިދުން ފޯރުކޮށްދިނުމަށް އަމާޒު ކުރާ ފަންޑެކެވެ. މި ފަންޑުން ކާނާއާއި، ހެޔޮ ބޭސްފަރުވާ އަދި އެކަށީގެންވާ ޒަމާނީ ތައުލީމް ލިބިދިނުން ފަދަ އަސާސީ ބޭނުންތައް ފުއްދުމަށް އެފަދަ އާއިލާތަކަށް އެހީތެރިވެދޭނެއެވެ. މި ފަންޑު ލޯންޗްކުރުމަށް ހަމަޖެހިފައިވަނީ 2021 ގައެވެ.\nމަހަލްދީބް ފައުންޑޭޝަން އިން ދެކޭ ގޮތުގައި ތައުލީމީ ނިޒާމު ބިނާ ވާންވާނީ އިސްލާމްދީނާއި، ސައިންސާއި، އަދި ޒަމާނީ ދިރިއުޅުމަށް ބޭނުންވާ ޕްރެކްޓިކަލް ހުނަރުތަކުގެ މައްޗަށެވެ. ތައުލީމު އުނގެނުމުގެ އެންމެހާ މަރުހާލާއެއްގައިވެސް މި އުސްލޫބުތައް ހިފަހަށްޓަންޖެހޭނެކަމަށް އަޅުގަނޑުމެން ގަބޫލް ކުރަމެވެ. އެގޮތުން، މި ތަސައްވުރު އަސްލަކަށް ހެދުމަށްޓަކައި، އަލުގަނޑުމެންވަނީ ‘މަހަލް ލަރނަރސް ޕްރީ ސްކޫލް’ ގެ ނަމުގައި، މާޅޮސްމަޑުލު އުތުރުބުރި ދުވާފަރުގައި، 2020 ވަނަ އަހަރުގެ ޖަނަވަރީ މަހުންފެށިގެން، ޕްރީ ސްކޫލެއް ހިންގަން ފަށާފައެވެ. މި ސްކޫލަކީ 2004 ވަނަ އަހަރުގެ ސުނާމީގެ ކާރިޘާއަށް ފަހު ސޭފް އައިލެންޑެއްގެ ގޮތުގައި ބިނާކުރެވުނު ދުވާފަރުގައި ބައިނަލްއަޤްވާމީ ރެޑްކްރޮސް އަދި ރެޑްކްރެސެންޓް ޖަމާޢަތުން ބިނާކުރި 500 ކުދިންގެ ޖާގައިގެ ޕްރީސްކޫލެކެވެ.\nގިފްޓް އަ ސްމައިލް\nއަހަރު ތެރޭގައި އަންނަ އެކި މޫސުމުގައި އެހީތެރިކަމަށް ބޭނުންވާ ފަރާތްތަކަށް އެހީތެރިވުމުގެ ގޮތުން އަޅުގަނޑުމެން ހިންގާ ހަރަކާތްތަށް ހިންގާނީ މި ބްރޭންޑުގެ ދަށުންނެވެ. އެގޮތުން ފުޑްބާސްކެޓް، ބެކް ޓު ސްކޫލް އަދި އީދް ހަދިޔާއާއި އުޟްޙިޔާ ފަދަ ހަރަކާތްތައް މި ޕްރޮޖެކްޓްގެތެރެއިން ކުރިއަށް ގެންދެވޭނެއެވެ.\nރެއިޒް އަކީ ދަރިން ތަރުބިއްޔަތުކުރުމުގައި ގެންގުޅެވިދާނެ ޒަމާނީ އަދި އިސްލާމީ ވިސްނުމާއި، އުސޫލުތަކާއި އުކުޅުތަކާމެދު ބެލެނިވެރިން ހޭލުންތެރިކުރުވުމަށް ހިންގޭ ޕްރޮގްރާމެކެވެ. މި ޕްރޮގްރާމްގެ ދަށުން ތައްޔާރުކޮށްފައިވާ ލެކްޗަރ ސީރީޒްއާއި ވަރކްޝޮޕްގެ 100 އަށްވުރެ ގިނަ ސެޝަން މިހާތަނަށް ކުރިއަށް ގެންދެވިފައިވެއެވެ. އަދި ކުރިއަށް އޮތްތާނގައި މިކަމާ ގުޅުންހުރި އޮންލައިން ކޯހަކާއި، މި މަޢުޟޫގައި ފޮތް ޝާޢިޢު ކުރުމަށް އަޅުގަނޑުމެން ގަސްތުކުރަމެވެ.\nމި ޕްރޮޖެކްގެ އަމާޒަކީ އެއް މަސްދުވަހަށް ފުދޭވަރަށް، އާމުކޮށް ކެއިންބުއިމަށް ބޭނުންވާ ތަކެތި، އަތްމަތި ދަތި ނުވަތަ ނުކުޅެދުންތެރިކަން ހުރި އަފްރާދުންގެ ނުވަތަ އެކަނިވެރި މައިންގެ ނުވަތަ ޔަތީމް ކުދިން ބަލަހައްޓާ އާއިލާތަކަށް ފޯރުކޮށްދިނުމެވެ. މި އަމާޒު ހާސިލްކުރުމަށް ބޭނުންވާ ފަންޑު ހޯދުމަށް އާންމުކޮށް ހުޅުވާލެވޭނެއެވެ. އަދި ކުރިއަށް އޮތްތަނުގައި މަހުންމަހަށް މި ފަންޑަށް ސަދަޤާތް ކުރެވޭނެއެވެ.\nޕްލެޓްފޯމް ފޯ އިންޖެނުއިޓީ އެންޑް އެންލައިޓެންމެންޓް (ޕައި) އަކީ މަހަލްދީބް ފައުންޑޭޝަންގެ ފަރާތުން ދިވެހިރާއްޖޭގެ ޒުވާނުންގެ ހުނަރުތަކާއި މޮޅު ހިޔާލުތަކާއި ތަފާތު ތަޖުރިބާތައް މުޖުތަމައަށް ހުށަހަޅައިދިނުމަށް ތައާރަފްކޮށްފައިވާ ޕްލެޓްފޯމެކެވެ. ޕައި އިން އަމާޒުކުރަނީ ދިވެހި ޒުވާނުންގެ ހުނަރުތައް، މުޖުތަމައުގެ ބިނާކުރަނިވި ފާޑުކިޔުމުގެ ޒަރިއްޔާއިން އިތުރަށް ފުރިހަމަ ވެގެންދިޔުމަށާއި، އަދި ޒުވާޏުންގެ އުފެއްދުންތެރި ހިޔާލުތަކަށް މުޖުތަމައުގެ މަޤުބޫލުކަން ހޯދައިދިނުމުން ޒުވާނުންގެ މެދުގައި ތަފާތު މޮޅެތި ހިޔާލުތައް އުފެއްދުމަށް ހިތްވަރު އާލާކުރުމަށެވެ. މިހާތަނަށް ޕައި އިން ވަނީ ޑިސެމްބަރު 2017 އިން ފެށިގެން ސިލްސިލާކޮށް ތަފާތު އެކި ފަންނުގެ ޒުވާނުންނަށް ހިޔާލުތަކާއި ތަޖުރިބާތައް މުޖުތަމައަށް ހުށައަޅައިދިނުމަށް މަގުފަހިކޮށްދީފައެވެ.\nބެކް ޓު ސްކޫލް\nގިފްޓް އަ ސްމައިލްގެ ތެރޭގައި ހިމެނިގެން ހިންގަމުންދާ، މި ޕްރޮޖެކްގެ އަމާޒަކީ ބޭނުންޖެހިފައިވާ އާއިލާތަކަށް ނިސްބަތްވާ ކިވާކުދީންނަށް، ސުކޫލް ދުވަސްވަރާއި ދިމާކޮށް ބޭނުންވާ ސުކޫލް ދަބަސް، ބޫޓު އަދި ޔުނިފޯރމް ފަދަ އެނމެހާވަސީލަތްތަކެއް ފޯރުކޮށްދިނުމެވެ.\nކޮންމެ މުޖްތަމަޢެއްގެވެސް ކުރިމަަގަކީ އެ މުޖްތަމަޢުގެ ތުއްތު ކުދިންނެވެ. ދުޅަހެޔޮ، ހިތްހެޔޮ، އޯގާތެރި، އަމާނާތްތެރި، ތަޤްވާވެރި މުޖްތަމަޢެއް ބިނާކުރުމަށް ބޭނުންވާނަމަ އެންމެ ބޮޑު ސަމާލުކަމެއް ދޭންޖެހޭނީ އެމުޖްތަމަޢެއްގެ ތުއްތު ކުދިން ހެޔޮގޮތުގައި ތަރުބިއްޔަރު ކުރުމަށެވެ. އެގޮތުން މި ޕްރޮޖެކްޓް ޚާއްސަ ކުރެވިފައިވަނީ އެކުދިންނަށެވެ. މި ޕްރޮޖެކްޓްގެ ދަށުން ތުއްތުކުދިންނަށް ތަޢުލީމް ދިނުމުގައި ބޭނުންކުރެވޭނެ ފޮތާއި އެކި ޓީޗިންގ އެއިޑް ތައްޔާރުކުރެވޭނެއެވެ. އަދި ވަކި އުމުރުފުރައެއްގެ ކުދިންނަށް ޚާއްސަ ވަރކްޝޮޕާއި ސެޝަން ހިންގޭނެއެވެ.\nއަކީ އިޖްތިމާޢީ މައްސަލަތަކުގެ މައްޗަށް ކޮންމެ އަހަރަކުވެސް ބޭއްވޭ ކޮންފަރެންސްއެކެވެ. މި ސީރީޒް 2016 ވަނަ އަހަރު ފެށިގެންދިޔައީ ބޭރު އަދި ދިވެހި ލެކްޗަރާއިންނާއިއެކުއެވެ. އަޅުގަނޑުމެންގެ އަމާޒަކީ ކޮންމެ އަހަރަކުވެސް އެއްފަހަރު މި ކޮންފަރެންސް ބޭއްވުމެވެ.\nމި ސީރީޒް އަކީ އަންހެނުން ބާރުވެރިކުރުމަށް ޚާއްޞަ، ދީނީ، އިޖްތިމާޢީ އަދި އިޤްތިސާދީ މަޢުލޫތަކަށް، ޢަމަލީ ތަމްރީނު ހިމެނޭގޮތުން ތައްޔާރުކުރެވިފަިއވާ ސީރީޒެކެވެ. އަޅުގަނޑުމެންގެ އަމާޒަކީ ޢުހްތުންނަށް އެމީހުންގެ އަމިއްލަ ނަފްސާއި ފަންނީ ދާއިރާތަކުން ކުރިއަށްދިޔުމާއި އުނގެނުމުގެ ވެއްޓެއް މި ސީރީޒްގެ ތެރެއިން ޤާއިމް ކުރުމެވެ.


MDP ge membarunge adhadhu bailahkaah, ppm in 8000 membarun vakivehje\nމޯލްޑިވްސް ޑިމޮކްރެޓިކް ޕާޓީ (އެމްޑީޕީ) ގެ ހިނގާލުމެއްގެ ތެރެއިން -- ފޮޓޯ: މޯލްޑިވްސް އިންޑެޕެންޑެންޓް\nއެމްޑީޕީގެ މެމްބަރުންގެ އަދަދު ބައިލައްކައަށް، ޕީޕީއެމުން 8000 މެމްބަރުން ވަކިވެއްޖެ\nރިޔާސީ އިންތިޚާބު ނިމުނުތާ މަހެއް ނުވަނީސް މޯލްޑިވްސް ޑިމޮކްރެޓިކް ޕާޓީ (އެމްޑީޕީ)އާ އަލަށް ގުޅުނު 25000 މެމްބަރުންނާއެކު، އެޕާޓީގެ މެމްބަރުންގެ އަދަދު ބައިލައްކައަށްވުރެ މައްޗަށް އަރައި، އިދިކޮޅު ޕީޕީއެމުން 8000 މެމްބަރުން ވަކިވެއްޖެއެވެ.\nއިލެކްޝަންސް ކޮމިޝަނުގެ ތަފާސްހިސާބަށް ބަލާއިރު، އެމްޑީޕީގެ ރަޖިސްޓްރީގައި ހުސްވި އަހަރުގެ ނޮވެމްބަރު މަހުގެ 28 ވަނަ ދުވަހުގެ ނިޔަލަށް ތިބީ 29،663 މެމްބަރުންނެވެ. އަލަށް ގުޅުނު 25،287 މެމްބަރުންނާއެކު، ހުސްވި އަހަރުގެ ނިޔަލަށް އެޕާޓީގެ ދަފުތަރުގައި މިހާރު ތިބީ 54،950 މެމްބަރުންނެވެ.\nއެމްޑީޕީއަށް މެމްބަރުން އިތުރުވިއިރު، ދައުލަތުގެ ބަޖެޓުން ފައިސާ ދޫކުރަން ނިންމި އަނެއް ތިން ޕާޓީން ގިނަ އަދަދެއްގެ މެމްބަރުން ވަނީ ވަކިވެފައެވެ. އިދިކޮޅު އެންމެ ބޮޑުޕާޓީ ޕީޕީއެމުން 8،013 މެމްބަރުން ވަކިވުމުގެ ކުރިން، އެޕާޓީގެ ދަފްތަރުގައި ތިބީ 48240 މެމްބަރުންނެވެ. މިހާރު ޕީޕީއެމްގެ މެމްބަރުންގެ އަދަދު ވަނީ 40227 އަށް ވެއްޓިފައެވެ.\nތިން ވަނައަށް އެންމެ ގިނަ މެމްބަރުން ތިބި، ޖުމްހޫރީ ޕާޓީންވެސް 1551 މެމްބަރުން ވަނީ ހުސްވި އަހަރުގެ ނިޔަލަށް ވަކިވެފައެވެ. ހުސްވި އަހަރުގެ ނޮވެމްބަރު މަހުގެ 28 ވަނަ ދުވަހާ ހަމައަށް 10388 މެމްބަރުން ތިބި ޖުމްހޫރީ ޕާޓީން، އެ އަހަރު ނިމުނު އިރު ތިބީ 8837 މެމްބަރުންނެވެ.\nމޯލްޑިވްސް ޑިވެލޮޕްމަންޓް އެލަޔަންސް (އެމްޑީއޭ) އިންވެސް ދެހާހާ ކައިރިކުރާ އަދަދެއްގެ މެމްބަރުން ވަނީ ހުސްވި އަހަރު ވަކިވެފައެވެ. ހުސްވި ނޮވެމްބަރ މަހުގެ 28 ވަނަ ދުވަހުގެ ނިޔަލަށް އެޕާޓީގައި ތިބީ 10672 މެމްބަރުންނެވެ. އަހަރު ނިމުނުއިރު އެ އަދަދު ވަނީ 8716 އަށް ދަށްވެފައެވެ.\nސިޔާސީ ޕާޓީތަކަށް ދައުލަތުގެ ބަޖެޓުން މިއަހަރު ކަނޑައަޅާފައިވާ 26.2 މިލިއަން ރުފިޔާގެ ތެެރެއިން ފައިސާ ދޫކުރަން ނިންމި ކޮންމެ ޕާޓީއެއްގެ ރަޖިސްޓްރީގައިވާ ކޮންމެ މެމްބަރެއްގެ ބޮލަކަށް 233.11 ރުފިޔާ ޖެހެއެވެ.\nޕާޓީތަކަށް ފައިސާ ދޫކުރަން ނިންމި އަދަދަށް ބަލާއިރު، އެމްޑީޕީއަށް ލިބެނީ 12.8 މިލިއަން ރުފިޔާއެވެ. ޕީޕީއެމަށް 9.3 މިލިއަން ރުފިޔާއެވެ. ޖުމްހޫރީޕާޓީ އާއި އެމްޑީއޭއަށް ލިބެނީ ދެ މިލިއަން ރުފިޔާއެވެ. 13 ސިޔާސީ ޕާޓީއެއް ރަޖިސްޓްރީކޮށްފައިވާއިރު، ދައުލަތުގެ ބަޖެޓުން ފައިސާ ދެނީ ކުރިއަށް އޮތް އަހަރުގެ ބަޖެޓް ފާސްކުރާ ދުވަހާ ހަމައަށް 10،000 މެމްބަރުން ހަމަވާ ޕާޓީތަކަށެވެ.\nޖޭޕީ އީސީ އެމްޑީއޭ އެމްޑީޕީ ޕީޕީއެމް ސިޔާސީ ޕާޓީ


Sidharth Aai Kiara Rahtehiveetha?\nސިދާތު އާއި ކިއާރާ--\nސިދާތު އާއި ކިއާރާ ރައްޓެހިވީތަ؟\nސްޓޫޑަންޓް އޮފް ދަ ޔިއާ އިން ބޮލީވުޑަށް ތައާރަފުވި ބަތަލު ސިދާތު މަލްހޯތްރާ އާއި ހިންދީ އަދި ތަމަޅަ ފިލްމުތަކުގެ ބަތަލާ ކިއާރާ އަދްވާނީ ރައްޓެހިވެގެން އުޅޭކަމަށް ހަބަރުތައް ބުނެފިއެވެ.\nއުމުރުން 33 އަހަރުގެ ސިދާތާއި ކިއާރާ ރައްޓެހިވެގެން އުޅޭކަމުގެ އަޑުތައް ފެތުރިފައިމިވަނީ މިިދިޔަ މަހުގެ 31 ވަނަ ދުވަހު ކިއާރާއަށް 26 އަހަރު ފުރުމުގެ ގޮތުން ބޭއްވި ދަންވަރުގެ ޕާޓީގައި ސިދާތުވެސް ބައިވެރިވެފައިވަނިކޮށެވެ. އެގޮތުން ދެމީހުންގެ މެދުގައި ހާއްސަ ގުޅުމެއް އޮންނަކަމަށް ފާހަގަކުރެވެމުންދާތާ މިހާރު ދުވަސްކޮޅެއްޖެއެވެ. ސިދާތާއި ކިއާރާ އެކުގައި ކަރަން ޖޯހަރު ދިރިއުޅެމުން އަންނަ ގޭދޮށުން ވެސް ވަރަށް ގިނައިން ފެންނަކަމަށް ހަބަރުތައް ބުނާއިރު ކަރަން ޖޯހަރު ބޭއްވި ޕާޓީއެއްގައި ވެސް އެދެމީހުން އެކުގައި ފެނިފައިވެއެވެ.\nހިންދީ ފިލްމަކުން 2014 ވަނަ އަހަރު ފުރަތަމަ ފަހަރަށް ކިއާރާ ފެނިގެންދިޔައިރު މިހާތަނަށް އޭނާ ސިދާތާއެކު އެއްވެސް ފިލްމެއްގައި އޭނާ މަސައްކަތްކޮށްފައެއް ނުވެއެވެ. އެހެންނަމަވެސް ކިއާރާ ވަނީ ކަރަން ޖޯހަރުގެ ފިލްމެއްގައި މަސައްކަތްކޮށްފައެވެ. އަދި ސިދާތުވެސް ބޮލީވުޑަށް ތައާރަފުވެފައިވަނީ ކަރަން ޖޯހަރުގެ ފިލްމަކުންނެވެ.\nމަޝްހޫރު ބަތަލު ސިދާތު ބޮލީވުޑަށް ތައާރަފުވި ފިލްމުން ބޮލީވުޑްގެ ޕްރޮޑިއުސަރު މަހޭޝް ބަޓްގެ އަންހެން ދަރިފުޅު އާލިއާ ބަޓް އާއި ވަރުން ދާވަން ވެސް ބޮލީވުޑަށް ތައާރަފުވެފައިވެއެވެ. އަދި 2012 ވަނަ އަހަރު ނެރުން އެފިލްމުގައި މަސައްކަތްކުރުމަށްފަހު ސިދާތާއި އާލިއާ ލޯބީގެ ގޮތުން ގުޅުނެވެ. އެގޮތުން ފަސް އަހަރު އެކުގައި އުޅުމަށްފަހު އެދެމީހުން ރުޅިވެފައިވަނީ މިިދިޔަ އަހަރުގެ ފަހުކޮޅެވެ. އަދި މިއަހަރުގެ ކުރީކޮޅު އާލިއާ ވަނީ ރަންބީރު ކަޕޫރާއެކު ލޯބީގެ ގޮތުން ގުޅިފައެވެ.\nހަބަރުތައް ބުނާ ގޮތުގައި ސިދާތާއި އާލިއާ ރުޅިވެފައިވަނީ މިދިޔަ އަހަރު ސިދާތު މަސައްކަތްކޮށްފައިވާ ފިލްމު 'އަ ޖެންޓަލްމެން' ގައި އޭނާއާއެކު ލީޑު ބަތާލާގެ ރޯލުން ފެނިގެންދިޔަ ޖެކްލީން ފެނާންޑެޒް އާ ދެމެދު ގުޅުމެއް އޮންނަކަމަށް ބުނެއެވެ. އެހެންނަމަވެސް އެއީ ދޮގެއްކަމަށް ސިދާތާއި ޖެކްލީން ވަނީ ބުނެފައެވެ.\nސިދާތު ވަނީ ވިކްރަމް ބަޓްރާގެ ހަޔާތުގެ މައްޗަށް ނެރޭ ފިލްމުގައި މަސައްކަތް ކުރަން ނިންމާފައެވެ. އެގޮތުން ވިކްރަމަކީ ޕާކިސްތާނާއި އިންޑިއާ އާދެމެދު 1993 ވަނަ އަހަރު ހިނގި ކަރްގިލް ހަނގުރާމާގެ ހީރޯއެއްގެ ގޮތުގައި މަޝްހޫރުވި އިންޑިއާގެ ސިފައިންގެ މީހެއްކެވެ. ވިކްރަމް ބަޓްރާގެ ހަޔާތުގެ މައްޗަށް ތައްޔާރުކުރާ އެފިލްމުގެ ޑައިރެކްޓަރަކީ ވިޝްނޫ ވަރްދާނެވެ. އަދި ފިލްމު ޕްރޮޑިއުސްކުރާނީ މަޝްހޫރު ޕްރޮޑިއުސަރު ކަރަން ޖޯހަރާއި ޝައްބީރް ބޮކްސްވާލާއެވެ. ފިލްމުގެ ޝޫޓިންތައް ފަށާނެ ތާރީހު އަދި ހާމަކޮށްފައެއް ނުވެއެވެ.\nކިއާރާ ސިދާތް މަލްހޯތްރާ


Noorul-islam.NET :: ކުއްވެރިޔާ އަށް އަދަބުދިނުމަކީ އިންސާނީ ޙައްގަށް އަރައިގަތުންބާ!\nކުއްވެރިޔާ އަށް އަދަބުދިނުމަކީ އިންސާނީ ޙައްގަށް އަރައިގަތުންބާ!\nތާރީޚް: 23 ޖޫން 2011\nދުނިޔެއާއި ދުނިޔޭގައި ވާ ކޮންމެ އެއްޗަކީ ވަކި ފަރާތަކަށް މިލްކުވެ ވޮޑިގެންވާ އެއްޗެތިކަމާމެދު ޝައްކެއްނެތެވެ. ވީމާ މިތަކެތީގެ ގޮތާ ބާވަތާ އަދި މިތަކެއްޗަށް ބޭނުންވާނެ ކާނާގެ "ބްރޭންޑާއި" ފެނުގެ "ބްރޭންޑާއި" މިކަންކަން މޮޅަށް ދެނެވޮޑިގަންނަވާނީ ހަމަ އެތަކެތީގެ މިލްކުވެރި ފަރާތަށެވެ. އާދެ އެއީ ﷲ ސުބުޙާނަހޫ ވަތަޢާލާ އެވެ.<?xml:namespace prefix = "o" ns = "urn:schemas-microsoft-com:office:office" />\nބޮކި އުފެއްދި މީހާ ބޮކި ދިއްލާފައި ބޭއްވޭނީ 60 ގަޑި އިރަށޭ ބުނުމުން އެއާދެކޮޅުހަދާ އެއްވެސް މީހަކު ދުނިޔެއަށް އުފަން ނުވެއެވެ. އަދި ހަމަ މިހެންމެ ބޮކި މިވެނި ގޮތަކަށް ބޭނުން ކޮށްފިނަމަ ބޮކީގެ އުމުރު ކުރުވާނޭ، އެބޮކި އުފެއްދި މީހާ ބުނުމުންވެސް އޭގައި މައްސަލަ ހުރިކަމަކަށް އެއްވެސް "މަޖިލީހަކުން" އަދި އެއްވެސް "ރިޕޮރޗުއަރަކު" ވެސް އަދި އެއްވެސް އިންސާނަކުވެސް ނުދެކެއެވެ.\nއެހެންނަމަވެސް މިކާއިނާތުގެ ވެރި ﷲ ތަޢާލާ، އަދި މި ބޮތްކާއި މި ބޮކި އުފެއްދި މީހާގެ ޚާލިޤު ވަކި ގޮތަކަށް ކަމެއް ނިންމަވައިފިނަމަ އެކަމާ މެދު މީސްތަކުންގެ ހިތުގައި ވަހުމާއި ޝައްކު އުފެދެން ފަށާކަމީ ހައިރާންވާފަދަ ކަމެކެވެ. ވަށައިގެން މިވާ ކޮންމެ އެއްޗަކީ ﷲ ތަޢާލާގެ ފުރިހަމަބާރުގެ ދަށުގައިވާ އެކަލާނގެ އުފެއްދުން ކަމާ މެދު ވެސް މިފަދަމީހުން ޝައްކު ކުރަނީބާވައެވެ!!\nއިންސާނުންގެ ދީނާއި، އެމީހުންގެ ނަފްސާއި، އަދި އިންސާނުންގެ ނަސްލާއި، އެމީހުންގެ މުދަލާއި ބުއްދި ސަލާމަތް ކުރުމަށްޓަކައި ފުރިހަމަ އިންސާނީ ޙައްގުގެ ދުސްތޫރެއް ވާކަމާމެދު ޝައްކެއްނެތެވެ. އިސްވެދިޔަ ކަންކަން ޙިމާޔަތް ކުރުމަށްޓަކައި ﷲ ސުބުޙާނަހޫ ވަތަޢާލާގެ މަތިވެރި މި ޝަރީޢަތް ފުދޭނެ ކަމާމެދަކުވެސް ދެބަސްވުމެއްނެތެވެ. ނިހާޔަތަށް އުނިކަން ހުރި "އަލިފުދާލު" ގެ މާކުރިންވެސް މުސްލިމުންގެ ދުސްތޫރު ވަނީ އިންސާނިއްޔަތަށް ބޭނުންވާ ހުރިހާ ކަމެއް ފުރިހަމައަށް ދެނެގަނެ އެކަން ޙިމާޔަތް ކޮށްފައެވެ. ބަޔަކު އިތުރަށް ކުރާނެ ފަރުވާއެއް، ލާނެ ބޭހެއް ނެތެވެ.\nމިއަދުގެ ދުނިޔޭގައި " އިންސާނީ ޙައްގޭ" ކިޔައިގެން އިސްލާމީ ޝަރީޢަތާއި ޚިލާފަށް، އަމިއްލައަށް ކޮށައި މަށައިގެން، ގަވާއިދުތަކަކާއި ގާނޫނުތަކެއް ހަދައިގެން އުޅޭ ކޮންމެމީހަކީ އެމީހެއް ޢަގީދާއާއި އިސްލާމްކަން މުރާޖަޢާކުރަން ޖެހޭ މީހެކެވެ. މިހެނީ މި ބައި މީހުން މަސައްކަތް ކުރަމުން މިއަދު އެއަންނަނީ ﷲ ތަޢާލާގެ ގާނޫނު މުގުރާލުމަށްޓަކައިކަން އެމީހުންގެ ޢަމަލާއި ބަހުން ހެކި ދެއެވެ.\nމިބައިމީހުން މިއަދު ގޮވަނީ، ޙިކުމަތްތެރި ﷲތަޢާލާގެ ޙުކުމް ތަކަކީ އިންސާނިއްޔަތާއި ޚިލާފު ޙުކުމްތަކެއްކަމުގައެވެ. މިކަން މިމީހުންގެ ދައުވާގެ ދޮގުކަމުގެ ހެއްކަކަށް ނުފުދޭތޯއެވެ؟ ދީން ރައްކާތެރި ކުރުމަށް ޓަކައި މުރުތައްދުވާ މީހާގެ ޙުކުމަކީ މެރުން ކަމާމެދު މިމީހުން ދެކޮޅު ހަދައެވެ. އަދި ކަރާމާތްތެރި ކުރެވިގެންވާ ނަފްސު ޙިމާޔަތްކުރުމަށްޓަކައި ކުށެއްނެތް "މުސްލިމުމީހާ" މަރާލާ ޤާތިލަށް މަރުގެ އަދަބު ދިނުމާއި މެދު މިމީހުން އިންކާރު ނުކުރޭތޯއެވެ. އިންސާނީ ދަރިފަސްކޮޅާއި ނަސްލު ރައްކާތެރި ކުރުމަށްޓަކައި ޒިނޭގެ "ޙައްދު" ގާއިމު ކުރުމަށް މިމީހުން ދެކޮޅުހަދަނީ އިންތިހާއަށެވެ. މިމީހުންގެ ވަޙުށީ އެދުންތަށް ފުއްދުމުގެ ނާއިންސާފީ ބޭނުމުގައި ނޫންތޯއެވެ؟ ދީނުގައިވާ ޙިކުމަތްތެރި ޙުކުމްތަކުގެ ތެރެއިން ޙަލާލު ގޮތުގައި "މުސްލިމުމީހާ" ހޯދާފައި ހުންނަ މުދާކޮޅު ފޭރި، ވައްކަން ކުރާމީހާގެ އަތް ކެނޑުމަށް "ގިނިދުށް މީހާ ރަތްމަލަށް ބިރު ގަންނަހެން" ބިރުގަނެ، އިންސާނީ ޙައްގޭ މިކިޔާ މީހުން މިކަމަށް އިންކާރު ކުރަނީ ކީއްވެގެންތޯ ހެޔޮ ބުއްދިއަކުން ވިސްނާލަމާތޯއެވެ! އާދަމުގެ ދަރީންގެ ބުއްދި އަށް ލިބޭނެކަން ޔަގީންވާ ގެއްލުންތަކުން ސަލާމަތްކުރުމަށްޓަކައި އޫރުމަހާއި ބަނގުރާ ހުއްދަނޫންކަމަށް އިސްލާމްދީން ގޮވަމުންދާއިރު މިމީހުން އެ ވިއްކައި އަދި އޭގެއިތުރަށް އެޢާންމު ކުރުމަށް ކިހާ މަސައްކަތެއް އެބަކުރޭތޯއެވެ. ފަހެ ދެން އޮންނާނީ ކޮން އިންސާނީ ޙައްގެއް ތޯއެވެ؟\nޖަނަވާރުންގެ ޙައްގެއްވެސް މިއަދު ނެތް މިދިވެހި މުޖުތަމަޢުގެ ބައެއް މީހުން އިންސާނީ ޙައްގުތަށް ރައްކާތެރި ކުރާނަމޭ، އެކަމަށް މަސައްކަތް ކުރާނަމޭ ކިޔައިގެން "އޮންލައިން" ނޫސް، މަޖައްލާ ތަކުގައި މިކުރާ ދޮގު ދަޢުވާ އިސްވެދިޔަ ނުކުތާތަކަށް ނަޒަރު ހިންގާލުމުން ހަމަބުއްދި ހުރި ކޮންމެ މުސްލިމަކަށް ތަޞައްވަރު ކުރެވޭނެއެވެ. ބަޔަކު ގަރާރަކުން ފާހަނގަކޮށް ފާސްނުކުރި ކަމުގައި ވިޔަސް، ދިވެހި މުޖުތަމަޢަށް އަލިވިލޭ ކޮންމެ ދުވަހަކީ އިންސާނިއްޔަތާއި ޚިލާފު އެތައް ޢަމަލެއް ފެންމަތިވެ ތަފާތު "ގިޔަރު" ތަކުގައި ބަލަންޖެހޭ ދުވަސްތަކެކެވެ. އެހެންނަމަވެސް ހިތާމަޔަކީ ދެ "ގިޔަރު" ކުރިޔަށް އަނެއް ތިން "ގިޔަރު" ފަހަތަށް ލެވޭކަމެވެ. ވީމާ މިފަދަ ކަންކަމުގައި ވަކާލާތު ކުރަން ޖެހެނީ ވަކި ހައިސިއްޔަތެއް އޮވެގެން ކަމަށް ދުށުމަކީ، މިއަދު ދިވެހި މުޖުތަމަޢު ވެއްޓިފައި މިއޮތް ދަށު ދަރަޖައަށް ދިޔުމުގެ ސަބަބު ތަކުގެ ތެރެއިން މައިގަނޑު ސަބަބެވެ. މިއަނދަވަޅުން ދިވެހި ގައުމު ސަލާމަތްކުރުމަށްޓަކައި، މިކަމުގެ ޙައްލު އޮތީ ކީރިތި ނަބިއްޔާ ޞައްލަﷲ ޢަލައިހި ވަސައްލަމް، ﷲ ގެ ޙަޟުރަތުން ގެންނެވި މަތިވެރި ޝަރީޢަތުގައޭ ބަޔާންކޮށް، ފަޟީލަތުއްޝައިޚް އިލްޔާސް ޙުސޭން حفظه الله އާއި ފަޟީލަތުއްޝައިޚް އިބުރާހިމް ފަރީދު حفظه الله ފަދަ ބޭބޭފުޅުން ބަޔާންކޮށްދެއްވުމުން އެއީ ޓެރަރިސްޓުންކަމުގައި "ޓެރަރިސްޓް" ގައުމުތަކުގެ ފަތްފުށް ތަކުގައި އެފަދަ ބޭބޭފުޅުންގެ ނަން ނޯޓްކުރުވައި ހެދުމަކީ އިންސާނީ ޙައްގަށް މިމީސްމީހުން މަސައްކަތް ނުކުރާކަމުގެ އިތުރު އަލިގަދަ ހެއްކެއްކަމުގައި ދިވެހި ދަރިން ބަލައިގަންނަން ނުވޭތޯއެވެ؟\nޔަހޫދީންނާއި ނަޞާރާއިން މުސްލިމުން ފޮތިފޮތްޗަށް ކޮށާ ހިމުންކުރަމުންދާއިރު މިކަމަކީ ލާއިންސާނީ ޢަމަލެއްކަމަށް، "ހައްގުތައް" ހިމާޔަތްކުރާ ޖަމްޢިއްޔާތަކާއި އެސޯސިއޭޝަންތަކުން ނުދުށުމަކީ ހަމަ ހައިރާން ވާވަރުގެ ކަމެއް ނޫންތޯއެވެ؟ މުސްލިމުންގެ ތިންވަނައަށް އެންމެ މާތް މިސްކިތް ކޮޅު "މަސްޖިދުލް އަޤްޞާ" ހުރި ބިމަކީ ތިމަނަމެންގެ ހައްގެކޭ ކިޔަކިގެން އެތަނުގެ ވަޒަންވެރި މުސްލިމުން ކަތިލަމުން ޔަހޫދީން ދާއިރު މިކަމަކީ އެއްވެސް ބަޔަކު މިއަދު އިންސާނިއްޔަތާއި ޚިލާފު ކަމެއްކަމުގައި ދެކޭ ޢަމަލަކަށް ނުވުމަކީ ކިހާ ބޭއިންސާފުވެރި ކަމެއްތޯއެވެ؟ ޔަހޫދީން ފަލަޞްޠީނުގެ ބިމަށް އަނިޔާވެރިކަމާއެކު އައިސް ތިބިތިބުމަކީ، އެއީ ޓެރަރިޒަމަކަށްވެސް ނުވިއެވެ. ދެން ފަހެ މިކަން މިވީ "ޓުއަރިޒަމް" އަކަށްބާއޭ ހިތަށްއަރައެވެ. އަޅުގަޑުމެން މިހުރިހާކަމެއްގެ ޝަކުވާ ﷲގެ ޙަޟުރަތުގައި ދަންނަވަމެވެ. ޙަސްބުނަﷲ ވަ ނިޢުމަލްވަކީލް.\nވީމާ އިންސާނީ ޙަޢްގައް މަސަކަތް ކުރުމުގައި އިސްލާމީ ޝަރީޢަތާއި ޚިލާފުވުމުގެ އިތުރަށް އެކަމުގެ އިސްފަރާތަކީ ޔަހޫދީންނާއި ނަޞާރާއިން ކަމުގައި ބަލައި ގަތުމަކީ އެ ޙައްޤުތަކާއި ޚިލާފަށް އެޅޭ ފިޔަވަޅެއްކަމުގައި ބަލައިގަންނާށެވެ. ފަހަރެއްގައިވެސް ދީނުގައިވާ ޙުކުމްތަކާއި އަދަބުތަކަކީ ޙިކުމަތްތެރި ރޭވުމެއް ނެތި ކަނޑައެޅިފައިވާ ކަންކަންކަމުގައި ނުދެކޭށެވެ. އަދަބު ދިނުމާއި އަދަބުވެރި ކުރުވުމަކީ އިންސާނުންގެ ޙައްގުގައި ކުރެވޭ އަގުހުރި މަސައްކަތެއްކަމުގައި ދެކޭށެވެ.


ރެކޯޑް އަގެއްގައި މެގުއާ ޔުނައިޓެޑަށް | Jazeera\tރެކޯޑް އަގެއްގައި މެގުއާ ޔުނައިޓެޑަށް - Jazeera\nރެކޯޑް އަގެއްގައި މެގުއާ ޔުނައިޓެޑަށް\nމުޙައްމަދު ޤާސިމް August 3, 2019 53 views0\nދުނިޔޭގެ އެންމެ އަގު ބޮޑު ޑިފެންޑަރުގެ ގޮތުގައި 80 މިލިއަން ޕައުންޑްގެ ޓްރާންސްފާ ފީ އަކަށް ލެސްޓާ ސިޓީގެ ހެރީ މެގުއާ ގަތުމަށް މެންޗެސްޓާ ޔުނައިޓެޑުން އެއްބަސްވެއްޖެއެވެ.\nރިޕޯޓްތައް ބުނާގޮތުން، އިއްޔެގެ ވަގުތެއްގައި ޔުނައިޓެޑާއި ލެސްޓާ އިން މެގުއާގެ ޓްރާންސްފާ ކަންތަކުގައި އެއްބަސްވުމަކަށް އައިސްފައިވާއިރު، މެގުއާ ވަރަށް އަވަހަށް ޔުނައިޓެޑްގެ މެޑިކަލްގައި ބައިވެރިވެ ކޮންޓްރެކްޓްގައި ސޮއިކުރާނެ އެވެ.\nމެގުއާގެ ޓްރާންސްފާއާ ގުޅޭގޮތުން ލެސްޓާގެ ކޯޗު ބްރެންޑަން ރޮޖާސް ބުނީ އޭނާ އަކީ ވަރަށް ހާއްސަ ކުޅުންތެރިއެއް ކަމަށާއި، ޓީމުން ދޫކޮށްލަން ބޭނުންނުވި ކުޅުންތެރިއެއް ކަމަށެވެ.\nމީގެކުރީން، ދުނިޔޭގެ އެންމެ އަގުބޮޑު ޑިފެންޑަރުގެ ގޮތުގައި ކްލަބު ބަދަލުކުރީ ނެދަލޭންޑްސްގެ ވާޖިލް ވެން ޑައިކް އެވެ. ލިވަޕޫލުން ވެން ޑައިކް ހޯދީ މިދިޔަ އަހަރުގެ ޖަނަވަރީ މަހުގައި ސައުތުހެމްޕްޓަނަށް 75 މިލިއަން ޕައުންޑު ދައްކާފައެވެ.\nޔުނައިޓެޑުން މެގުއާގެ ސޮއި ހޯދާފައިމިވަނީ ވޭތުވެދިޔަ އަހަރުވެސް އޭނާ ގެންދިއުމަށް ވަރަށް ބުރަ މަސައްކަތްތަކެއް ކުރުމަށްފަހު އެފަހަރު ކާމިޔާބުނުވުމުން، މި ފަހަރުގެ ޓްރާންސްފާ ބާޒާރުގައި އެ ޓީމުން އެންމެ ބޮޑު އިސްކަމެއްދިން ކުޅުންތެރިޔާގެ ގޮތުގައެވެ. ޔުނައިޓެޑްގެ އިތުރުން މެންޗެސްޓާ ސިޓީންވެސް މެގުއާ ގެންދިއުމަށް މަސައްކަތްކޮށްފައިވާކަމަށް މީޑިއާ ރިޕޯޓްތައް ބުނެއެވެ.\nއިނގިރޭސި ގައުމީ ޓީމުން ވެސް ފަހަކަށް އައިސް ގަވާއިދުން ޖާގަ ހޯދަމުން އަންނަ މެގުއާ ވަނީ އެ ޓީމަށް 20 މެޗު ހަމަކޮށްފައެވެ. މީގެއިތުރުން، 2017 ވަނަ އަހަރުން ފެށިގެން ލެސްޓާ އަށް ކުޅެދިން 76 މެޗުގައި ފަސް ގޯލް ޖަހައިދީފައިވެއެވެ.\nއުމުރުން 26 އަހަރުގެ މެގުއާ އަކީ މި ފަހަރުގެ ޓްރާންސްފާ ބާޒާރުގައި ޔުނައިޓެޑަށް ބަދަލުވީ ތިންވަނަ ކުޅުންތެރިޔާއެވެ. މީގެކުރީން، އެ ޓީމުން ވަނީ ސްވަންސީ ސިޓީގެ އުއްމީދީ ވިންގާ ޑެނިއެލް ޖޭމްސް އާއި ކްރިސްޓަލް ޕެލަސްގެ އިނގިރޭސި ފުލްބެކް އާރޮން ވަން-ބިސާކާ ވެސް ގެނެސްފައެވެ. މީގެއިތުރުން، އެ ޓީމުން މިހާރު ގެނައުމަށް މަސައްކަތްކުރާ ކުޅުންތެރިންގެ ތެރޭގައި ޕޯޗުގަލްގެ އަރަމުން އަންނަ މިޑްފީލްޑަރު ބްރޫނޯ ފެނާންޑޭސް އާއި ޕައޮލޯ ޑިބާލާ ހިމެނެއެވެ.


SunOnline: 2023 vana aharu gengulheynee digital ID card: Shauna\n2023ވަނަ އަހަރު ގެންގުޅޭނީ ޑިޖިޓަލް އައިޑީކާޑު: ޝައުނާ\nމުޙައްމަދު ނާއިލް ހަފީޒް 14 Sep 2021, 17:58\nއެންވަޔަރަމަންޓް މިނިސްޓަރު އައިމިނަތު ޝައުނާ -- ފޮޓޯ/ ރައީސް އޮފީސް\nދެހާސް ތޭވީސްވަނަ އަހަރާ ހަމައަަށް ރާއްޖެ ދާއިރު އައިޑާކާޑުގެ ގޮތުގައި ވެސް ބޭނުންކުރާނީ ޑިޖިޓަލް އައިޑީކާޑުކަމަށް ކޮމިއުނިކޭޝަން ޓެކްނޮލޮޖި މިނިސްޓަރު އައިމިނަތު ޝައުނާ ވިދާޅުވެއްޖެއެވެ.\nގަވް އެމްވީ އިފްތިތާހުކުރުމަށް މިއަދު ބޭއްވި ހަފްލާގައި ވާހަކަދައްކަވަމުން މިނިސްޓަރު ވިދާޅުވީ ކުރިއަށް އޮތް ދެ އަހަރަަށް ސަރުކާރުގެ ޑިޖިޓަލް ޑިވެލޮޕްމަންޓުގެ ތަސައްވުރުގައި ގިނަ ކަންތައްތަކެއް ހާސިލްކުރުމަށް އަމާޒު ހިފާފައިވާ ކަމަށެވެ.\n"މި ސަރުކާރުގެ ސްޓްރެޓެޖިކް އެކްޝަން ޕްލޭންގެ ތެރެއިން ޒަމާނަށް އެކަށީގެންވާ ޑިޖިޓަލް އައީޑީގެ ނިޒާމެއް ކުރިއަށް ދެ އަހަރުގެ ތެރޭގައި ގާއިމްކުރެވުގެންދާނެ،" ޝައުނާ ވިދާޅުވިއެވެ.\nއަދި މިހާރު ބޭނުން ކުރަމުން އަންނަ އީ ފާސް އިތުރަށް ފުރިހަމަކޮށް، ރައްޔިތުންނަށް ރައްކާތެރިކަމާއެކު ޑިޖިޓަލް ހުރިހާ ހިދުމަތެއްގައި ބޭނުންކުރެވޭނެހެން އެ ނިޒާމް ތަރައްގީކުރުމުގެ މަސައްކަތް ކުރިއަށްދާކަމަށް ވިދާޅުވިއެވެ.\nޝައުނާ އިތުރަށް ވިދާޅުވީ ރާއްޖޭގައި ތަރައްގީއާއި ޓެކްނޮލޮޖީގެ ރޮނގުން ދެމުން ގެންދާ ހިދުމަތްތައް ފުޅާކުރުމުގެ މަސަައްކަތް ވެސް ކުރެވެމުން އަންނަ ކަމަށެވެ.\nއެގޮތުން ސަރުކާރުގެ ހިދުމަތްތައް ޒަމާނީކޮށް ޑިޖިޓަލް އިގްތިސާދަކާ ދިމާއަަށް ދިއުމަށް ޓަކައި ނޭޝަނަލް ސެންޓާ ފޯ އިންފޮމޭޝަން ޓެކްނޮލޮޖީ (އެންސީއައިޓީ)، ގަވަމަންޓް ޑިޖިޓަލް ސާވިސްއަަށް ބަދަލުކުރުމުގެ މަސައްކަތް ކުރައްވަމުން އަންނަކަމަަށް ވިދާޅުވިއެވެ.\nޝައުނާ ވިދާޅުވީ އެންސީއައިޓީއަށް ގެންނަން ޖެހޭ މުހިންމު ބަދަލުތަކާއި ތަރައްގީ ނުގެނެވި އެތައް އަހަރެއް ހޭދަވެފައިވާކަމަށެެވެ. ނަމަވެސް މި ސަރުކާރުން މި ހިދުމަތް ތަރައްގީކޮށް ވަކި ހިދުމަތެއްގެ ގޮތުގައި ފޯރުކޮށްދިނުމުގެ މަސައްކަތް ކުރަމުން އަންނަކަމަށް ޝަައުނާ ވިދާޅުވިއެވެ. އަދި އެކަމަށް ބޭނުންވާ ގާނޫނީ އޮނިގަނޑު ހެދުމުގެ މަސައްކަތް ކުރިއަށްދާކަމަށް ވެސް ވިދާޅުވިއެވެ.\nހަމައެއާއެކު ލައިސެންސާ ނުލާ ސޮފްޓްވެއާ ބޭނުންކުރާ ގިނަ އިދާރާތަކެއް އަދިވެސް އެބަހުރިކަމަށާއި އެއީ ކަންބޮޑުވާންޖެހޭ މައްސަލައެއްކަމަށް ވެސް މިނިސްޓަރު ވިދާޅުވިއެވެ.\n"ވަރަށް ގިނަ އިދާރާތަކުގައި އަދިވެސް ސޮފްޓްވެއާ ބޭނުންކުރަނީ ލައިސެންސް ހޯދުމަކާ ނުލާ، ސަރުކާރުގެ އިދާރާތަކުގެ ހިންގުން ހަރުދަނާކުރުމަށްޓަކަައި މައިކްރޯސޮފްޓާއެކު އެއްބަސްވުމުގައި ސޮއިކޮށް މައިކްރޯސޮފްޓް އޮފީސް 365 ޕްލެޓްފޯމްގައި 20،000 މުވައްޒަފުންނަށް މަސައްކަތް ކުރެވޭނެ އިންތިޒާމް ހަމަޖެއްސުމުގެ މަސައްކަތް މިހާރު ކުރެވެމުން އެބަދޭ،" ޝައުނާ ވިދާޅުވިއެވެ.\nޝައުނާ ވިދާޅުވީ ސަރުކާރުގެ އަމާޒަކީ ރައްޔިތުންނަށް ފަސޭހަވާނެހެން ހިދުމަތްތައް ފޯރުކޮށްދިނުންކަމަށެވެ. އަދި ޒަމާނާ އެއްގޮތަށް ހިދުމަތްތައް ބަދަލުކުރުމަކީ ވެސް ސަރުކާރުގެ އަމާޒެއް ކަމަށް ވެސް މިނިސްޓަރު ވިދާޅުވިއެވެ.\nއެސްޓީއޯގެ "ބައްތިރީސް" ޕްރޮމޯޝަނުން ހެޔޮ އަގެއްގައި ޓީވީ\nމޮޅު ކެމެރާއަކާއެކު އައިފޯން 13 ތާއަރްފްކޮށްފި


Fathuruverikamuge dhaairaain dhvehi raajje.\nއޫރުމަހާއި ، ބަނގުރާ ވިއްކުމަށް ވަގުތީ ހުއްދައެއް ވިލާގްރޫޕަށް ދިނުމަށް ނިންމައިފި.\nލިޔުނީ : ނަފުއާ ޙުސެއިން – ގްރޭޑް 10\nމުޅިދުނިޔޭގައި އެންމެކުރިއަރަމުންއަންނަ އެއް އިންވެސްޓެވެ. އަދި އޭގެ ފައިދާއާއި ގެއްލުން އެހާމެ ބޮޑު ވިޔަފާރިއެކެވެ. އޭގެ ބައިވަރު ސަބަބުތަކެއް ވެއެވެ. އަޅުގަނޑުމެންގެ މިކުޑަކުޑަ މުޖުތަމަޢުއަށް ބަލައިލި ކަމުގައިވިޔަސް އޭގެ ހެކިތައް ފެނެއެވެ. އޭގެ އެންމެ ބޮޑު އެއް ހެއްކަކީ ފަތުވެރިންގެ ގޮތުގައި އަންނަ ބައެއްމީހުންގެ ޢަމަލުތައް ހުންނަ ގޮތެވެ. އަޅުގަނޑު ދަންނަވަން މި އުޅެނީ ފަތުވެރިކަމުގެ ވިޔަފާރީގެ ވާހަކައެވެ.\nފަތުރުވެރިން ދިވެހިރާއްޖެއަށް ޒިޔާރަތްކުރާ އެންމެ ބޮޑު ސަބަބެއްކަމަށް އަޅުގަނޑަށް ފާހަގަކުރެވެނީ ރާއްޖޭގެ މިރީތި ގޮނޑުދޮށްތަކާއި ، އަމާން މުޖުތަމަޢު އާއި، ކަނޑުފަޅުގެ ރީތި ހިތްގައިމު މަންޒަރުތައް ބަލާލުމެވެ. އަދި ދިވެހިންގެ ޒަމާންވީ އާދަކާދައާއި، ސަޤާފަތާއި، ތަރިކައަކީ ފަތުރުވެރިން އެންމެ ބޮޑަށް ދެކިލާ ތަޖުރިބާ ކޮށްލަން ބޭނުންވާނެ ކަންކަމެވެ. އަދި ހަމައެހެންމެ ދިވެހިންގެ މެހްމާންދާރީއަކީވެސް އެހެން ދެވަނަ ޤައުމަކުން ނުލިބޭނެފަދަ މެހްމާންދާރީއެއްކަމުން އެކަންތަޖްރިބާކޮށްލުންވެސް ފަތުރުވެރިން އައުމުގެ ސަބަބަކަށް ފުދެއެވެ.\nރާއްޖެއަށް އަނަން ގިނަ ފަތުރުވެރިންގެ ސަބަބުން ވަރަށްގިނަ ފައިދާތަކެއް ދިވެހިރާއްޖެއަށާއި، ދިވެހިރާއްޖޭގެ ވަކިވަކި ފަރުދުންނަށްވެސް ލިބެއެވެ. އޭގެ ތެރޭގައި އެންމެބޮޑަށް ފާހަގަކޮށްލެވޭ އެއްފައިދާއަކީ އަޅުގަނޑުމެންގެ މި ވަޞީލަތްތައް މަދު ދިވެހިރާއްޖޭގެ ނަން ބޭރުދުނިޔެއަށް މަޝްހޫރުވުމެވެ. އެކަމުގެ ސަބަބުން އެތައް ބައިވަރު ޑޮލަރެއް ފަތުރުވެރިކަމުގެ ދާއިރާއިން ދިވެހިރާއްޖެއަށް އަދި ވަކިވަކި ފަރުދުންނަށް ލިބެއެވެ. އެކަމުގެ ސަބަބުން ސާދާ ހިތްގައިމު އުފާވެރި ހަމަޖެހޭ ދިރިއުޅުމަކަށް މަގުފަހިވެއެވެ. އަދި އެކަމުގެ ސަބަބުން އަޅުގަނޑުމެންގެ ތެރެއިން ވަރަށްގިނަ ޒުވާނުންނަށް ވަޒީފާގެ ފުރުޞަތުތައް ލިބެއެވެ. އަދި ރާއްޖޭގައި އިތުރު ރިސޯޓްތައް ހެދި ގެސްޓްހައުސްތައް ގިނަވެ ރާއްޖޭގެ ފަތުރުވެރިކަމުގެ ވިޔަފާރި ރަގަޅުވެއެވެ.\nފަތުރުވެރިކަމުގެ ސަބަބުން ގިނަގުނަ ފައިދާތަކެއް ލިބުނުކަމުގައިވިޔަސް ފަތުރުވެރިކަމުން ލިބޭގެއްލުމުގެވާހަކަވެސް ނުދައްކާ ދޫކޮށްލެވޭކަށް ނެތެވެ. ފަތުރުވެރިކަމުގެސަބަބުން އަޅުގަނޑުމެންގެ މި މުޖުތަމަޢުއަށް ބޮޑެތި ގެއްލުންތަކެއް ލިބި މުޖުތަމަޢުއަށް ނޭދެވޭ އަސަރުތަކެއް ކުރެއެވެ. އޭގެ ނުރައްކާތެރިކަން އިންތިހާއަށް ބޮޑެވެ. އަޅުގަނޑުމެންގެ މި ޤައުމަކީ ސައްތައިންސައްތަ އިސްލާމީ ޤައުމަކަށްވެފައި އަޅުގަނޑުމެންގެ މާތްވެގެންވާ އިސްލާމްދީނާއި ޚިލާފު އެތައް ޢަމަލު ތަކަކާއި ދީނުގައި ޙަރާމްކުރެވިފައިވާ އެތައްކަމެއް ފަތުރުވެރިންގެ ކިބައިން ފެނެއެވެ. އިސްލާމްދީނާ ޚިލާފަށް ހެދުން އެޅުމާއި، ޙަރާމްކުރައްވާފައިވާ ތަކެތި ކެއުމާއި، ބުއިން ހިމެނެއެވެ. އަދި ހަމައެހެންމެ އަޅުގަނޑުމެންގެ ލޮބުވެތި ކާބަފައިން ދަސްކޮށްދެއްވާފައިވާ ރިވެތި ސާދާ ދިރިއުޅުން ފަތުރުވެރިންގެ ސަބަބުން ނެތިގެންދެއެވެ. މިއީ ވަރަށް ހިތާމަހުރިކަމެކެވެ.\nފަތުރުވެރިންގެ ގޮތުގައި ރާއްޖެއަށް ޒިޔާރަތްކުރާ ބައެއް މީސްމީހުންގެ ޢަމަލުތައް ހުންނަނީ ވަރަށްވެސް ތަފާތު ގޮތްގޮތަށެވެ. އޭގެ ތެރޭގައި އަޅުގަނޑުމެންގެ މިރީތި ނާޒުކު ފަރުތަކާއި، ތިމާވެށި ޙިމާޔަތްކޮށްދޭ މީހުންނާއި، އެތަންތަނަށް އެމީހުންގެ ފަރާތުން ބޮޑެތި ގެއްލުންދޭ މީހުން އާދެއެވެ. މިހެން ދަންނަވަން ޖެހުނު ސަބަބަކީ ބައެއްމީހުން އަޅުގަނޑުމެންގެ މިރީތިފަރުތައް ހަލާކުކޮށްލައިގެން އެތަންތަނުގެ ދިރުންކަމުގައިވާ މުރަކައާއި ރީތިގާތައް ފަދަ ތަކެތި ނަގައިން އެމީހުންގެ އަމިލަވިޔަފާރީގެ ގޮތުގައި ބޭނުންކުރެއެވެ. އޭގެ ސަބަބުން ރާއްޖޭގެ ތިމާވެއްޓަށާއި، ފަތުރުވެރިކަމަށް ވަރަށްބޮޑެތި ގެއްލުންތައް ލިބެއެވެ. އަދި އެކަމުގެ ސަބުން މިސިނާޢަތަށް ނޭދެވޭ އަސަރުތައް ކުރެއެވެ.\nޓޫރިޒަމަކީ ރާއްޖެއަށް މިހާފައިދާބޮޑު ސިނާޢަތަކަށްވާއިރު މިވިޔަފާރި ރާއްޖޭގައި ދަމަހައްޓަން އެބަޖެހެއެވެ. އެކަމަކު އެކަން ކުރެވޭނީ މިދެންނެވިފަދަ ޢަމަލުތައް ފަތުރުވެރިންގެ ކިބައިން ހުއްޓުވިގެންނެވެ. އާދެ. މިފަދަ ކަންކަން ހުއްޓުވުމަކީ އަޅުގަނޑުމެންނަށް މާއުނދަގޫކަމަކަށް ނުވާނެއެވެ. ސަބަބަކީ އެފަދަކަންތައްތައް ހައްލުކުރަން އަޅުގަނޑުމެންނަށް ކުރިވިދާނެބައިވަރު ކަންކަންހުރީމައެވެ. އޭގެ ތެރޭގައި ކަނޑާއި ފަރުތަކުގެ ނާޒުކު ތިމާވެށީގެ ސާފު މައުލޫމާތު ފަތުރުވެރިންނަށް ފޯރުކޮށްދިނުމާއި، އަދި އެފަދަތަންތަން ރައްކާތެރިކުރުމުގެ މުހިއްމުކަން ވިސްނައިދިނުމަށް މައުލޫމާތު ދެވިދާނެއެވެ. އަދި އެފަދަ ޢަމަލު ތައް އެގޮތަށް ކުރާ ފަތުރުވެރިންނާމެދު ހަރުކަށި ފިޔަވަޅު އެޅިދާނެއެވެ. އަދި މިގޮތަށް ޢަމަލުތައް ބަހައްޓާ މީހުން ބޮޑެތި ޢަދަދުތަކުން ޖޫރިމަނާ ކުރުންފަދަކަންކަން ކުރެވިދާނެއެވެ.\nމިދެންނެވި މަގުން އަޅުގަނޑުމެނަށް ފަތުރުވެރިންނާ މެދު ހަރުދަނާ ފިޔަވަޅުތަކެއް އެޅިއްޖެނަމަ މި ޤައުމުގައި ފަތުރުވެރިކަމުގެ ސިނާޢަތު މިހާރަށްވުރެވެސް ފުޅާކުރެވޭނެއެވެ. އަދި އަޅުގަނޑުމެން ނާޒުކު ތިމާވެށި ރައްކާތެރިކަމާއެކު ބެލެހެއްޓޭނެ ހަރުދަނާ ރަގަޅު ނިޒާމެއްވެސް ޤާއިމުކުރެވިގެންދާނެއެވެ. ދުނިޔޭގެ ފަތުރުވެރިކަމުގެ ދާއިރާގައި ރާއްޖޭގެ ނަން މިހާރަށްވުރެވެސް ވިދާލާނެއެވެ. އިޤްތިޞާދީ ފުދުންތެރި މުޖުތަމަޢުއަކަށް އަޅުގަނޑުމެންނަށް ވާޞިލްވެވޭނެއެވެ.\nކުރިއަށްއޮތް2އަހަރުގެ ތެރޭގައި އިތުރު 27 ރިސޯޓް ހުޅުވާނެ – ޓޫރިޒަމް މިނިސްޓްރީ\nކުރިއަށްއޮތް ދެއަހަރުގެ ތެރޭގައި އިތުރު ހަތާވީސް ރިސޯޓް ހުޅުވާނޭކަމަށް މިނިސްޓްރީ އޮފް ޓޫރިޒަމުން ބުނެފިއެވެ. މިކަން ޓޫރިޒަމް މިނިސްޓްރީން ހާމަކުރީ …\nBaeh kudhin dheraaveleh bodu kamaae adhi copy ehnama copy koffa in liun share kohla dheeba pleas\ncopy akaa wahtharukan faahaga kohllan\n| ރިޕްލައިތައް ދެއްކުމަށް (1)


މިދިޔަ އަހަރު ޕްރޮފެޝަނަލް ސްޓޭންޑާޑްސް ކޮމާންޑުން ކޮށްފައިވާ...\nއަހުލު ޕޯޓަލް އަކީ މުވައްޒަފުން ހޭލުންތެރިކުރުމަށް ކުރެވުނު ވަރަށް ރަނގަޅު މަސައްކަތެއް\nމުވައްޒަފުން މަދުކަމުގައި ވީނަމަވެސް މިދިޔަ އަހަރު ހުށަހެޅުނު ގިނަ މައްސަލަތައް ބަލައި ނިންމި\n18 ޖެނުއަރީ 2021 | ހޯމަ 23:10\nފާއިތުވި އަހަރު ޕްރޮފެޝަނަލް ސްޓޭންޑާޑްސް ކޮމާންޑުން ކޮށްފައިވާ މަސައްކަތްތަކާ ގުޅޭގޮތުން ފޮތެއް ނެރުން\nމިދިޔަ އަހަރު ޕްރޮފެޝަނަލް ސްޓޭންޑާޑްސް ކޮމާންޑުން ކޮށްފައިވާ މަސައްކަތްތަކުގެ މައްޗަށް ބަލާލައި ތައްޔާރުކޮށްފައިވާ ފޮތެއް ނެރެފިއެވެ.\nއާދިއްތަ ދުވަހު މިކަމަށްޓަކައި ބޭއްވި ރަސްމިއްޔާތެއްގައި ފޮތް ނެރެދެއްވީ ކޮމިޝަނަރ އޮފް ޕޮލިސް މުހައްމަދު ހަމީދެވެ.\nފޮތް ނެރެދެއްވައި ކޮމިޝަނަރ ދެއްކެވި ވާހަކަފުޅުގައި، އެ ފޮތަކީ ޕްރޮފެޝަނަލް ސްޓޭންޑާޑްސް ކޮމާންޑުން ކޮށްފައިވާ ވަރަށް ރަނގަޅު މަސައްކަތެެއް ކަމުގައި ފާހަގަކުރެއްވިއެވެ. އަދި މުވައްޒަފުން މަދުކަމުގައި ވީނަމަވެސް މިދިޔަ އަހަރު ހުށަހެޅުނު ގިނަ މައްސަލަތައް ބަލައި ނިންމުމަށް ކޮށްފައިވާ މަސައްކަތްތައް ފާހަގަކުރެއްވިއެވެ.\nއަދި ފާއިތުވި އަހަރު ޕީއެސްސީން ތައްޔާރުކޮށްފައިވާ "އަހުލު ޕޯޓަލް" އަކީވެސް މުވައްޒަފުން ހޭލުންތެރިކުރުމަށް ކުރެވުނު ވަރަށް ރަނގަޅު ބިނާކުރަނިވި އުފެއްދުމެއް ކަމުގައިވެސް ފާހަގަ ކުރެއްވިއެވެ.\nމި ރަސްމިއްޔާތުގައި ޕްރޮފެޝަނަލް ސްޓޭންޑާޑްސް ކޮމާންޑުގެ ހެޑް، އެސިސްޓެންޓް ކޮމިޝަނަރ އޮފް ޕޮލިސް އަލީ ޝުޖާއު ދެއްކެވި ވާހަކަފުޅުގައި ފާއިތުވި އަހަރަކީ އެ ކޮމާނޑުން އެންމެ ގިނަ އަދަދަކަށް މައްސަލަތައް ބަލާފައިވާ އަހަރުކަން ފާހަގަކުރެއްވިއެވެ.\nއަދި ކޮވިޑް-19ގެ ބަލިމަޑުކަމުގެ ހާލަތުގައި ވެސް ކޮމާންޑުގެ މަސައްކަތްތައް ހުއްޓުމެއްނެތި ކުރިއަށް ގެންދެވިފައިވަނީ ވިސްނުންތެރިކަމާއެކު މުވައްޒަފުން ކުރެއްވި ބުރަ މަސައްކަތުން ކަން ފާހަގަ ކުރައްވައި އެކަމަށްޓަކައި މުވައްޒަފުންނަށް ޝުކުރު އަދާކުރެއްވިއެވެ. އަދި މިއަހަރަށް ކޮމާންޑުން ކަނޑައަޅާފައިވާ ލަނޑުދަނޑިތައް ހާސިލްކުރުމަށް ވެސް ހުރިހާ މުވައްޒަފުން މަސައްކަތްކުރުމަށް އެދިލެއްވިއެވެ.\nފާއިތުވި އަހަރު ޕްރޮފެޝަނަލް ސްޓޭންޑާޑްސް ކޮމާންޑުން ކޮށްފައިވާ މަސައްކަތްތަކުގެ މައްޗަށް ބަލާލައި ތައްޔާރުކޮށްފައިވާ ފޮތުގައި، ވޭތުވެދިޔަ ފަސް އަހަރު އެ ކޮމާންޑުން ބަލާފައިވާ މައްސަލަތަކުގެ ތަފާސް ހިސާބާއި، މައްސަލައެއް ހުށަހަޅާ ހިސާބުން ފެށިގެން އެ މައްސަލައެއް ނިންމައި ފައިލު ކުރުމާ ހަމައަށް އަމަލުކުރެވެމުންދާ ގޮތުގެ މައުލޫމާތު ވެސް ހިމަނާފައިވެއެވެ.\nމި ރަސްމިއްޔާތުގައި، ޕްރޮފެޝަނަލް ސްޓޭންޑާޑްސް ކޮމާންޑުގައި މަސައްކަތްކުރާ މުވައްޒަފުން ވަނީ ބައިވެރިވެފައެވެ.


ދެމަފިރިން ވެގެން މަގުމަތީ ކިޔަވައި ދިނުމުގައި – DhiDaily\nދެމަފިރިން ވެގެން މަގުމަތީ ކިޔަވައި ދިނުމުގައި\nއިންޑިއާގެ ދެމަފިރިން ވެގެން ފަގީރު އާއިލާތަކުގެ ކުދިންނަށް މަގުމަތީ ތިބެގެން ކިޔެވޭނެ ގޮތް ހަމަޖައްސައިދީފިއެވެ.\nނިއު ދިއްލީގެ ޕޭމަންޓު މަތީ ފޮތިގަނޑެއް ބާއްވައިގެން ކުދިންނަށް ކިޔަވައި ދެމުންދަނީ، އެކުދިންނަކީ ވެސް ލިޔަން ކިޔަން އެނގި މުޖްތަމައުގައި ބޭނުން ތެރި ބަޔަކަށް ހެދުމަށް ކަމަށް އެދެމަފިރިން ވަނީ ބުނެފައެވެ. މީގެ އިތުރުން ކޯވިޑް 19 ގެ ސަބަބުން ގިނަ އާއިލާ ތަކެއް ބިކަވެފައި ވާކަމަށާއި، އެއާއިލާ ތަކަށް މިކަމުގެ ސަބަބުން ކޮންމެސް ވަރެއްގެ ހިތްހަމަ ޖެހުމެއް ލިބޭނެ ކަމަށް އުއްމީދު ކުރާ ކަމަށް މިދެމަފިރިން ވަނީ ބުނެފައެވެ.\nދިއްލީގެ މަގުމަތީ ހިލޭ ކިޔަވަން އަންނަ ބައެއް ކުދިންނަކީ ކޮންމެ ދުވަހަކުހެން މޭލެއްގެ ދުރުމިނުން އަންނަ ކުދިންކަމަށް ދެމަފިރިންނާއި ހަވާލާދީ އެގައުމުގެ މީޑިއާ ތަކުގައިވަނީ ބުނެފައެވެ. އުމުރުން 04 އަހަރުން ފެށިގެން 14 އަހަރާއި ދެމެދުގެ ކުދިން ކިޔަވަން އަންނަ ކަމަށާއި، ސައިންސް، ހިސާބު، އިނގިރޭސި އަދި ފިޒިކްސް މި ކުދިންނަށް ކިޔަވައި ދެމުން ދާކަމަށެވެ.\nކޯވިޑް 19 ގެ ސަބަބުން ސުކޫލްތައް ބަންދު ކުރުމުގެ ސަބަބުން ދަރިވަރުން ކުރާނެ ކަމެއް ނެތި ރަށުތެރޭ ގިނަވެގެން އުޅޭ ކަމަށާއި، މިކަން މިހެން ވާނަމަ އެކުދިން ނުބައި މަގަކުން ހިނގާފާނެ ކަމަށްބުނެ ދެމަފިރިންގެ ގޭގައި ގެންގުޅޭ އަންހެންމީހާ ވަނީ ޝަކުވާ ކޮށްފައެވެ. އަންހެން މީހާގެ ޝަކުވާ އަޑު އަހާ ދެމަފިރިން ވަނީ ކުދިންނަށް އެއްވެސް އަގަކާއި ނުލާ ކިޔަވައި ދިނުމަށް ނިންމާފައެވެ. އަދި އަލުން ސުކޫލްތައް ހުޅުވެންދެން މިކަން ކުރާނެ ކަމަށްވެސް ދެމަފިރިން ވަނީ ބުނެފައެވެ.\nދެމަފިރިން ކަމަށްވާ ވީނާ އަދި ވިރެންދްރަ މި ކުދިންނަށް ކިޔަވައި ދެމުން ދަނީ، ކިޔަވަން ބޭނުންވާ ހުރުހާ ސާމާނެއްވެސް ހިލޭ ހޯދައި ދީގެންނެވެ. ދެމަފިރިންނާއި ހަވާލާދީ ނޫސްތަކުގައި ބުނެފައިވަނީ، ކޯވިޑްގެ ސަބަބުން ބޮޑެތި ސުކޫލް ތަކުން އޮންލައިން ކޮށް ކިޔަވައިދޭން ފަށާފައި ވީނަމަވެސް މިކުދިންނަކީ އިންޓަނެޓުގެ ހިދުމަތް ލިބެން ނެތް ކުދިން ކަމަށާއި، ގޯސް މަގަކުން ގޮސްދާނެތީ މިކުދިންނަށް މަގުމަތީގައި ކިޔަވައިދޭން ފެށީކަމަށެވެ.


މަންޝާ (އޮނަތިރީސްވަނަ ބައި) | Esfiya - Dhivehi Vaahaka Site\nބިރުވެރި ލޯބި July 13, 2016\nކޮޓަރިތެރޭ ހުންނަން ޖެހުމުން ފޫހިކަމެއް އިހްސާސްވިއެވެ. މަންމަމެންނާ އެކީ ބޮޑުމަސް ދުއްވާތަން ބަލަން ދެވުނު ނަމައޭ މަންޝާގެ ހިތަށް އެރިއެވެ. ފޯނު އަތަށް ލައިގެން އައިސް ކޮޓަރީގައި ހުރި ކުޑަދޮރު ހުޅުވާލިއެވެ. ގޭގެ ބިށްދޮށުގައި މަދީހާ ހައްދާފަ ހުރި ގަސްތައް ފެންނަން ހުރުމުން މަންޝާއަށް ހިތްހަމަޖެހުމެއް ލިބުނެވެ. ރޭގަނޑުގެ ވަގުތެއް ކަމުގައި ވިޔަސް ހަނދުވަރުގެ އަލިން އެ ސަރަހައްދަށް އަލިވެފައި ވެއެވެ. ޖެހެމުންދިޔަ މަޑު ވައިރޯޅިން އެ ގަސްތައް ނަށަމުން ދިޔައެވެ. އެހެން ހުއްޓާ މަންޝާގެ ކަންފަތުގައި ޖެހުނީ އަފްނާނުގެ ތުއި ހިނިގަނޑުގެ އަޑެވެ. މަންޝާ ކޮޓަރިން ނުކުންނަން ދިޔައީ އަފްނާނު ގޭގައި އުޅޭތީއެވެ. މަންޝާ ކުރިން ހީކުރީ އަފްނާނުވެސް މިރޭ ކުޅިވަރު ބަލަން ދާނެ ކަމަށެވެ.\nކޮޓަރިން ނުކުމެ މަންޝާ ވިސްނާލީ އެ އަޑު އަންނަ ދިމާލެއް ބަލާށެވެ. އެ އަޑު އަންނަނީ ފެންޑާ ތެރެއަކުން ނޫނެވެ. ސީދާ އަފްނާނުގެ ކޮޓަރިންނެވެ. މަންޝާ އެ ކޮޓަރީގެ ދޮރާ ގާތްވެލިއެވެ. ދޮރުގައި ޓަކި ޖަހާލަން އުޅުނު ނަމަވެސް ދޮރާ ހަމައަށް ނެގި އަތް މަޑުޖެހުނީ އަފްނާން ދައްކަމުން ދިޔަ ވާހަކަ މަންޝާއަށް އަޑު އިވުމުންނެވެ.\n“ކީއްވެތަ އެހެން ހަދަނީ؟… އިނގެއެއްނު އަފޫ ރުޅިއަންނަ ކަން… އަފޫ އެއްވެސް ކަމެއް ނުކޮށްދެނީތަ… ވަރަށް ފޫހިވޭ….”\nއަފްނާނުގެ ވާހަކަ މެދުކެނޑުމާއި އެކީ ދެން އިވުނީ ފިރިހެނެއްގެ އަޑެވެ. އެއީ މަންޝާ ދަންނަ އަޑެކެވެ. ނަމަވެސް އެއީ ކާކުކަން ދެނެގަންނާކަށް ނޭނގުނެވެ. އެހެންކަމުން މަންޝާ ބޭނުންވީ އެއީ ކާކުތޯ ޔަގީން ކުރާށެވެ. އަފްނާނުގެ ބިޓަކީ މާލޭގައި އުޅޭ ކުއްޖެއް ކަން އަފްނާނު ބުނެފައި ވީއިރު ކޮޓަރިތެރޭ އެ އުޅެނީ ދެން ކާކު ހެއްޔެވެ.\nދޮރުގައި ޓަކި ޖަހާލަމުން ދޮރުގެ ތަޅުގައި މަންޝާ ހިފާލިއެވެ. އެދޮރު ހުރީ އެތެރެއިން ތަޅުލާފައެވެ. ޓަކިޖެހި ހިސާބުން ކޮޓަރިތެރެއިން އިވުނު ވާހަކަ ދައްކާ އަޑު މުޅިންހެން ކެނޑި ހަމަހިމޭންވެއްޖެއެވެ. ދޮރު ނުހުޅުވާ ލަސްވުމުން އަނެއްކާވެސް މަންޝާ ޓަކި ޖަހާލިއެވެ. މަންޝާގެ ހިތުގެ ވިންދު އަވަސްވަމުން ދިޔައީ ނޭނގޭ ބިރުވެރިކަމަކާ އެކީގައެވެ. އަފްނާނަށް ދެރަ ގޮތެއްވާން މަންޝާއެއް ނޭދެއެވެ.\nއެތެރެއިން ތަޅު އަނބުރާލުމުން ކެތްމަދުވެފައި ހުރެ މަންޝާ ބަލާލިއެވެ. ދޮރުން ތަންކޮޅެއް ހުޅުވައިގެން އެ ދޭތެރެއިން އަފްނާނު ބަލަން ހުރިގޮތް ފެނުމުން މަންޝާގެ ހިތުގައި އުފެދިފައިވާ ބިރުވެރިކަން ބޮޑުވިއެވެ. ކޮޓަރިތެރޭގައި ހުރި މީހަކު އޮޅުން ފިލުވަން ބޭނުންވެފައި މިންވަރު އިތުރުވިއެވެ. ދޮރުފަތުގައި މަންޝާ އަތް ޖައްސާލަމުން އަފްނާނު ދޮރުކައިރިން ދުރަށް ޖެހިލިއެވެ. ދޮރު އެއްކޮށް މަންޝާ ހުޅުވާލީ ހިތުގައި އުފެދެމުން ދިޔަ ސުވާލުތަކަށް ޖަވާބެއް ހޯދާށެވެ.\nކޮޓަރިތެރެއަށް މަންޝާ ވަނުމުން އަފްނާން ވާހަކަ ދެއްކީ އޭނާ ލައިގެން ހުރި ގަމީހުގެ މޭމަތީގެ ގޮށް އަޅުވަމުންނެވެ. “ކިހިނެއްވީ ދޮނާ؟… އެއްޗެއް ބޭނުންވީތަ؟…”\nއަފްނާން ކުރި ސުވާލަށް ޖަވާބުދިނުމަށް މަންޝާ ދެއަތަށް ބޯ ހޫރާލިއެވެ. އަނގައިން ބަހެއް ނުބުނެ މުޅި ކޮޓަރިތެރެއަށް ނަޒަރު ހިންގާލިއެވެ. މަންޝާއަށް ހީވި ހީވުމަކީ ކުށް ހީއެއްބާއެވެ. މަންޝާއަށް އެ ކޮޓަރީގައި އެހެން ދެވަނަ މީހަކު އުޅުނުހެން ހީކުރެވުނެވެ. ފާޚާނާ ދޮރުފަތް މަންޝާ ހުޅުވާލީ ހިތް ބުނަމުން އެދަނީ ތެދެއްނޫނޭ ބުނަމުންނެވެ. އެތަނުގައިވެސް މީހަކު ފެންނާކަށް ނެތެވެ. މަންޝާގެ ހިތަށް ކުޑަ ނަމެވެސް ހިތްހަމަޖެހުމެއް ލިބުނެވެ. ނަމަވެސް ފާޚާނާއިން ބޭރަށް އެނބުރިލީ ވަގުތު މަންޝާގެ ލޮލުގައި އަޅައިގަތީ އެކޮޓަރީގެ ހުޅުވިފައިވާ ކުޑަދޮރެވެ. ކުޑަދޮރު ކައިރިއަށްގޮސް މަންޝާ ބޭރު ބަލާލިއެވެ. އެއީ ޖެހިގެން ހުރި ގެއާ މަންޝާމެންގެއާ ދެމެދުގައިވާ ހިމަ ގޯޅިގަނޑެވެ. ކުޑަދޮރުން ބޭރުގައި އެއްވެސް މީހަކު ފެންނަން ނެތުމުން ހަމަޖެހުމުގެ ނޭވާއެއް މަންޝާ ދޫކޮށްލި އިރު ހިތާ ހިތުން މި ކުރެވުނު ކަންތަކަށް މަލާމާތް ކުރެވުނެވެ.\nމަންޝާގެ ހަރަކާތްތަކަށް ބަލަން އަފްނާނު ހުރީ އަތުގައި ވާ ތުވާލިން އިސްތަށިގަނޑުގައި ހާކާލަ ހާކާލައެވެ. އޭނާގެ މޫނުމަތިން ނުތަވަސްކަމުގެ ކުލަވަރު ފާޅުވަމުން ދިޔައެވެ. ކުޑަދޮރުން ބޭރު މަންޝާ ބަލާލި ވަގުތު އަފްނާން ހުރީ އޭނާގެ ނޭވާ ހިފަހައްޓައިގެންނެވެ. މަންޝާ އައިސް އަފްނާން ކައިރިއަށް ހުއްޓެމުން ވާހަކަ ދެއްކިއެވެ. “ދޮނާއަށް މިތާ މީހަކު އުޅުނުހެން ހީވި… ކާކު މިތާ އުޅުނީ؟…”\nދެބުމަ ގޮށް ޖަހައިގެން އަފްނާނާ ދިމާއަށް މަންޝާ ބަލަންހުރީ މަންޝާ އިވުނު އަޑަކީ ވަހުމެއް ނޫންކަން ކަށަވަރުވާތީއެވެ. ކުއްލިއަކަށް އަފްނާން ހޭން ފެށިއެވެ. އޭނާގެ މޫނުމަތީގައިވާ ހުރިހާ ހާސްކަމެއް ފޮރުވަމުން ހެމުންދިޔައީ މަންޝާއަށް ހީވި ހީވުން ބަދަލުކޮށްލުމުގެވެސް ނިޔަތުގައެވެ. “ސާބަސް ދޮނާ… އަހަރެން ފޯނުން ވާހަކަ ދައްކަން ހުރީ… ފެންވަރައިގެން ނުކުމެ ހެދުންލާ ރީތިވާން ހުރީމަ ފޯނު ސްޕީކަރަށް ލައިގެންނޭ ހުރީ… ހެހެހެ…”\nއަފްނާން އަނެއްކާވެސް ހޭންފެށިއެވެ. މިފަހަރު މަންޝާއަށްވެސް ހެވުނެވެ. އެންމެ ރަނގަޅުކަމަށް ބުނެ މަންޝާ ބޭރަށް ނުކުންނަމުން އަހާލިއެވެ. “އަފޫ.. މިރޭ އޮތް ކުޅިވަރުތައް ބަލާކަށް ނުދަންތަ؟…” އެކޮޓަރިން މަންޝާ ނުކުތުމުން ފޫހިތަނެއްކަމަށް އަފްނާނު ބުނުމަށްފަހު ދޮރު ލައްޕާލީ ތުންފަތް އޫކޮށްލަމުންނެވެ.\nދޮރު ތަޅުލުމަށްފަހު އަތުގައި އޮތް ތުވާލި އެނދު މައްޗަށް ހޫރާލިއެވެ. ދުވެފައި ގޮސް ކުޑަދޮރުން ބޭރު އަފްނާނު ބަލާލިއެވެ. އެ ކޮޓަރިން ނުކުތް މީހާ ފެންނާކަށް ނެތެވެ. އަފްނާނު ކުޑަދޮރާ ދިމާލުން ތިރީ ފަސްގަނޑަށް ބަލާލިއެވެ. އެތަނަށް އޭނާ ފުންމާލި ދިމާލުގެ ވެލިގަނޑުގައި ހަތަރެސްފައި ޖެހިފައިހުރި ނިޝާންތައް މަންޝާގެ ލޮލުގައި އަޅައިނުގަތްކަން އެއީ އަފްނާނުގެ ނަސީބޭ ހިތަށް އެރިއެވެ. ކޮޓަރި ތެރޭ ހުރި ފިހިގަނޑު ނެގުމަށްފަހު ކުޑަދޮރުން ބޭރު ފަސްގަނޑު އެއްވަރުކޮށްލީ އެ ގޯޅިގަނޑުގެ ދެފަރާތަށް ބަލާލަމުންނެވެ.\nތެޅެމުން ފޮޅެމުން ގޭތެރެއަށް ވަދެގެން އައި މީހަކު ފެނުމުން މަންޝާ ބަލާލީ އެއީ ކާކުތޯ ޔަގީން ކުރާށެވެ. ފެންޑާތެރެއަށް ނުކުމެ ބަލާލިއިރު ގޯތިތެރެއިން ބާރު ހިނގުމެއްގައި މަޖުދީ އަންނަ ތަން ފެނުނެވެ. މަންޝާ ފެނުމާއެކީ މަޖުދީގެ ފިޔަވަޅު މަޑުޖެހުނެވެ. މަންޝާއަށް ހައިރާންކަމެއް ލިބުނީ މަޖުދީ މިވަގުތު އެގެއަށް އައުމުންނެވެ. މިރޭ އޮންނަ ކުޅިވަރުގައި މަޖުދީ ބައިވެރިވާކަން އެނގިފައިވާތީ އޭނާ މިވަގުތު މިގޭގައި ކީއްކުރަނީތޯ ބަލަން މަންޝާ ސުވާލުކޮށްލިއެވެ.\n“މިއައީ.. މަންޝާ ބަލާ… ހިނގާ ކުޅިވަރު ބަލަންދާން…” ބޯ ކަހާލަމުން މަޖުދީ ވާހަކަ ދެއްކިއެވެ. މަޖުދީގެ ކަކުލާއި އުޅަނބޮށީގައި ހުރި ވެލިތައް ފެނުމުން އޭނާ ވެލިތައް ފޮޅާލިއެވެ. އަދި ޖަވާބަކަށް އެދި އިސްއުފުލާލާ މަންޝާއާ ހަތަރު ކަޅި ހަމަކުރިއެވެ.\n“އަހަރެން ބޮލުގަ ރިއްސާތީ މި އުޅެނީ… ބަލިވެ އުޅޭތީ ތިތަނަށް ނުކުންނަ ހިތެއް ނެތް…” މަންޝާ އެހެން ބުނަމުން ކޮޓަރިއަށް ވަންނަން ދާން ހިނގައިގަތެވެ. ބޮލުގެ އިސްތަށިގަނޑުގައި ފިރުމަމުން މަޖުދީ އެގެއިން ނުކުމެގެން ދިޔައީ ކަރު އެލުވާލައިގެން ހުރެއެވެ.\nހޮސްޕިޓަލަށް އަޒީމް ގެންގޮސް އެޑްމިޓް ކުރުމުން ނަވާފް އެތާ މަޑުކުރީ އަޒީމްގެ އިތުރު އެހީތެރިއަކު ނެތުމުންނެވެ. ޒުހާވެސް އިރުކޮޅަކު މަޑުކުރުމަށްފަހު ގެއަށް ދާން ޓެކްސީއަކަށް ގުޅަން ނިންމީ ނަވާފަށް އޭނާ ގެއަށް ލާން ނުދެވޭނެތީއެވެ.\n“ޒުހާ… މަން ކައިރީ މިއިން އެއްވެސް ވާހަކައެއް ދައްކާނެކަމެއް ނެތް.. ހައްތަހާ ޓެންޝަން ބޮޑުވާނީ…” ނަވާފް އެދުނުގޮތް ޒުހާ ގަބޫލުކުރިއެވެ.\nމިފަދަ ވަގުތެއްގައި މަންޝާއަށް ބޭނުންވާނީ ލޯތްބާ އޯގާތެރިކަމެވެ. އެހެންކަމުން އަޒީމްގެ ކަންތައް ސިއްރުކުރަން ޒުހާ އެއްބަސްވެ ބޯޖަހާލިއެވެ. “އާން.. އަހަރެން ދަނީ އިނގޭ.. މިހާރު މަންމަވެސް އިންނާނީ ލަސްވެފަ…” ޒުހާ މިހެން ބުނެ އަވަސްފަރުވާދޭ ކޮޓަރިން ނުކުމެގެން ދިޔައެވެ.\nޑޮކްޓަރގެ އެދުމަށް ނަވާފް ބޭރަށް ނުކުތީ މެމޯއެއް ހެއްދުމަށާ ބޭސްތަކެއް ނަގާށެވެ. ބޭސް ނަގަން ކައުންޓަރު ދޮށުގައި ހުއްޓާ ނަވާފްގެ ލޮލުގައި ރިޔާޒް އަޅައިގަތެވެ. ބޭސް ނަގައިގެން ރިޔާޒް ގާތުގައި ގޮނޑިގައި ނަވާފް މަޑުކޮށްލީ ކުޑަ ވާހަކައެއް ދައްކާލާށެވެ. “ރިޔާޒް.. އަހަރެން ވަރަށް ބޮޑު ކަމަކު ބުންނަ މި އުޅެނީ…”\n“މަޑު ކުރޭ… މި ނަންބަރ އެ ޖެހުނީ އެބަ އަންނަން…” ރިޔާޒްވެސް އައިސް ހުރީ ބޭސްތަކެއް ނަގާށެވެ. އެހެންކަމުން އޭނާ އަވަސްވެގަތީ ކައުންޓަރާ ދިމާއަށެވެ.\nނަވާފް ބޭރުގައި މަޑުކޮށްގެން ހުރީ ރިޔާޒް އަންނަން ދެނެވެ. “ކޮބާ ކީކޭ؟… ކީއްކުރަނީ މިތާ؟.. އަހަރެން މިއައީ މަންމަގެ ބޭސްތަކެއް ނަގަން… މިއަދު މަންމަ ދޫކޮށްލާތީ މިއުޅެނީ…” ނަވާފްގެ ކޮނޑަށް އަތް ވައްޓާލަމުން ރިޔާޒް ވާހަކަ ދެއްކީ ވަރަށް އުފަލުން ހުރެއެވެ.\n“އެހެންތަ.. އަހަރެން މިއުޅެނީ އަޒީމް ބާއްވައިގެން.. މަންޝާވީ ރަށުގަ.. އެކަމު މަންޝާ ކައިރީ މިވާހަކަ ނުބުނައްޗޭ… އޭނަ ބަނޑުބޮޑު…” ނަވާފް ވާހަކަ ކިޔައިދޭން ފެށީވެސް މަންޝާއަށް މިކަންތައް ސިއްރުކޮށްދިނުމަށް އެދެމުންނެވެ.\n“އަޒީމް އުޅެނީ ކޮންމެސް އަންހެން ކުއްޖަކާ ހެދި… ފަހަކަށް އައިސް އޭނާގެ ފަރާތުން ވަރަށް އާދަޔާ ޚިލާފް ކަންކަން އެބަފެނޭ.. އަހަންނަށް ހީވަނީ މީ ފަންޑިތައިގެ ކަމެއްހެން… ރިޔާޒްގެ ކޮއްކޮގެ ކަންތަކުގަ ފަންޑިތަ ހަދާ މީހަކު ގެނެސްގެން އުޅުނީމެއްނު ދޯ!!.. އޭނާ ކައިރީ ބުނެގެން މިކަން ބަލާލަން ހިނގާބަލަ… މަންޝާއަށް ވެސް އެ އަންހެން ކުއްޖާ ފަންޑިތައެއް ހަދާފާނެ… ނޫންތަ… މިހާރު އެ އަންހެން ކުއްޖާ ގެއަށްވެސް ވައްދައިފި… އަޒީމް އޮތް ހާލު ބަލާލީމަ ރިޔާޒަށް މަމިބުނަން އުޅޭ އެއްޗެއް ވިސްނޭނެ…” ނަވާފްގެ ވާހަކަ މެދުކަނޑާލީ އެމީހުންނަށް އަވަސްފަރުވާދޭ ކޮޓަރި ކައިރިއަށް އާދެވުމުންނެވެ.\nއަވަސް ފަރުވާދޭ ކޮޓަރިއަށް ދެމީހުން އެކީގައި ވަނެވެ. އޭރު ޑޮކްޓަރުންނާ ނަރުސް ކުދިންތަކެއް އުޅުނީ އަޒީމް ނުހިފޭއްޓިގެންނެވެ. މުޅި މީހާގެ ގަޔަށް ބާރުތަކެއް އަރަމުން ދިޔައިރު އޭނާގެ އަނގައިގެ އެއް މިޔަކަނުން ފޮނުތަކެއް ފައިބަނީއެވެ. ނަވާފްމެން ގާތްވުމުން ދުރުގައި މަޑުކޮށްލުމަށް ޑޮކްޓަރުން އެދެމުން އެނދުވަށާ ފޮތިގަނޑެއް ދަމާލިއެވެ.\n“ތިކަމުގައި އެހީއެއް ވެވޭތޯ ބަލާނަން.. އަހަރެމެންނަށް ކަންތައް ކޮށްދިން އަލިބެވީ ރަށަކަށް ގޮސް… އޭނަ އައިމަ ތިކަމާ އުޅެވޭނީ… އަހަރެން ބައްޕަ ގާތު އަދި ވާހަކަ ދައްކާނަން… ބައްޕައަށްވެސް މިކަމުގެ ވަރަށް ގިނަ ކަންތައް މިހާރު އެނގޭނެ…” ރިޔާޒް ވާހަކަ ދެއްކީ ނަވާފްގެ ކޮނޑުގައި ހިފާލަމުންނެވެ.\nއެނދުގެ ފަރުދާ ކަހާލުމަށްފަހު ޑޮކްޓަރު ބޭރަށް ނުކުތެވެ. ނަވާފާ ގާތްވަމުން އަޒީމަށް ވީގޮތް ޑޮކްޓަރ ކިޔައިދިނީ އަތުގައި އޮތް ފައިލަށް ބަލަމުންނެވެ. “މާބޮޑަށް ހުން ގަދަވުމުން ފިޓް ޖެހޭގޮތް މެދުވެރި މިވީ… އަޅުގަނޑަށް ފެންނަނީ ޑެންގޫއަށް ޓެސްޓް ހަދަން… ގައިގަ ފޮޅުތަކެއް ވެސް ފެންނަން އެބަހުރި… ދެންމެ ހޮޑުލެވުނު.. އޭގައިވެސް ހުރީ ހުސް ލޭ… ފެންނަންހުރި އަލާމާތްތަކުން މީ ޑެންގޫކަމަށް ވަރަށް ބޮޑަށް ލަފާކުރެވޭ… އަދި ލޭގެ ރިޕޯޓްތަކަށް ފަހު މީނާއަށް ލޭދޭނެ މީހަކުވެސް ހޯދަން ތައްޔާރަށް ތިބެންވާނީ…. ”\nއެނބުރި މަންޝާ ގޮސް ވަނީ އޭނާގެ ކޮޓަރިއަށެވެ. ދޮރު ތަޅުލުމަށްފަހު މަންޝާ އެނދުގައި އިށީނީ ބެރެބެދި މަލެއް ނަގައިގެންނެވެ. ފަހުން ލިބުނު މާތައް މި ލިބުނީ ކިހިނެއް ކަމާމެދު ހިތުގައި ސުވާލު އުފެދުނެވެ. ޒިބާން އެމާތައް ހިފައިގެން ކޮޓަރިއަށް ވަންނާނީ ކިހިނެއް ހެއްޔެވެ. އެހެން ނޫނަސް ޒިބާނަކަށް މި ކޮޓަރިއެއް އަދި ކިއެއްތަ މި ގެއެއްވެސް ނޭނގޭނެއެވެ.\nމަލަށް ބަލަން އިސްއޮބާލައިގެން އިން މަންޝާގެ ކަޅި އަމާޒުވީ އޭނާގެ ބަނޑަށެވެ. އެހިސާބުން އަޒީމާ ދޭތެރޭ މަންޝާ ވިސްނާލިއެވެ. ބަނޑުބޮޑު ވާހަކަ ބުނުމުން އަޒީމްގެ ފަރާތުން އެދެވޭ ޖަވާބެއް ނުލިބުނަސް އަޒީމް ދެރަގޮތެއް ނުހަދާނެކަމަށް މަންޝާ ގަބޫލުކުރެއެވެ. އެކި ހިޔާލުތައް މަންޝާގެ ސިކުނޑީގައި އެނބުރެމުން ދިޔައެވެ. އެ ހުރިހާ ކަމަކުން ދުރަށްދެވުނީ ފުރާޅު މައްޗަށް ވާރޭކަނި ޖަހަން ފެށިއަޑަށެވެ.\nމަންޝާގެ ތުންފަތަށް ވެރިވީ ފަނޑު ހިނިތުންވުމެކެވެ. މަންޝާގެ ހިތަށް ހަމަޖެހުމެއް ލިބުނު ކަހަލައެވެ. އެނދުމަތިން ތެދުވެ ކުޑަދޮރު ކައިރިއަށް ދިއުމަށް އަވަސްވެގަތެވެ. ފަހަރަކަށްވުރެ ފަހަރެއް ވާރޭ ބޯކުރަމުން ދިޔައެވެ. ކުޑަދޮރުގައި ދެއަތް އަޅުވައިގެން ބޭރުބަލަން ހުރީ މަންޝާގެ ހިތަށް ތަސައްލީއެއް ލިބޭތޯއެވެ. ވެހެމުން ދިޔަ ވާރޭގެ ކަނިތައް މަންޝާގެ މޫނުގައި ބީހެމުން ދިޔައެވެ. މަންޝާ ލައިގެންހުރި ހުދު ކުލައިގެ ގަމީސްވެސް ތެމެމުން ދިޔައެވެ. ދެލޯ މަރައިގެން މަންޝާ ހުރީ ވެހެމުން ދިޔަ ވާރެން ލިބޭ ފިނިކަމާއި އެއްވަރަށް ދުވަމުން ދިޔަ މީރު ވަހުންނެވެ. ހިތްފުރޭވަރަށް ފުން ނޭވާއެއް ދަމާލުމަށްފަހު މަންޝާ ދެލޯ ހުޅުވާލިއެވެ.\nއެވަގުތު މަންޝާ މޫނާ ދިމާއަށް ފެންނަން ހުރި ބެރެބެދި މާ ބޮނޑިއަށް މަންޝާ ބަލާލީ ހައިރާންކަމާ އެކުގައެވެ. އެ މާބޮނޑި ހިފައިގެން ޒިބާން ހުރީ ވާރެއާ ތެމިގެންނެވެ. މަންޝާ އެދުނީ ޒިބާން ގާތު އަވަހަށް ނުތެމި އެތެރެއަށް ވަންނާށެވެ. ކުޑަދޮރުން އެތެރެއަށް ޒިބާން ދެމިގަތެވެ. މަންޝާގެ ތުވާލި ނަގާ ޒިބާނަށް ދިއްކޮށްލަމުން އޭނާގެ އަތުގައިއޮތް މާ ބޮނޑީގައި މަންޝާ ހިފާލިއެވެ.\n“ޒިބާން… ތެންކިއު އަސްލު މަންޝާ ވަރަށް ބޭނުން މިމާ އަޅާ ގަސް ބަލާލަން ދާން… މާދަމާ އެތަނަށް ގެންދާނަންތަ؟…” މާބޮނޑިއަށް ބަލަންހުރެ މަންޝާ ވާހަކަ ދެއްކިއެވެ. ތުވާލި އެނދުކޮޅުގައި ބާއްވަމުން ޒިބާން އައިސް މަންޝާގެ ފަހަތުން ބައްދާލިއެވެ. ޒިބާންގެ އަތް ވަށާލީ މަންޝާގެ ބަޑުމަތިންނެވެ. އެކަމުން މަންޝާއަށް ހިތްހަމަޖެހުން ލިބުނެވެ. ޒިބާންގެ ފަރާތުން ލިބެމުން ދިޔަ އޯގާތެރި ބީހުންތަކަށް ފުރަގަސްދީ ދުރަށް ދާން މަންޝާގެ ހިތެއް ނޭދެއެވެ.\n“ބޭބީއަށް ކިޔާނީ ކޮން ނަމެއް؟… އަންހެން ކުއްޖެއްމީ… ޒޯއީ ކިޔަމާ…” ޒިބާންދެއްކި ވާހަކައިން މަންޝާއަށް ތެޅިގަނެވުނެވެ. މަންޝާގެ ބަނޑުމަތީގައި އޮތް ޒިބާންގެ ދެއަތް ފޮޅާލާ ދުރަށް ޖައްސާލިއެވެ. ޒިބާނާ ކުރިމަތިލަމުން ދެބުމަ ގޮށްޖަހައިގެން ހުރެ މަންޝާ ބަލާލީ އެތައް ސުވާލުތަކެއްގެ ޖަވާބު ބޭނުންވެފައިވާ ފަދައަކުންނެވެ.\n“ކީކޭ؟… ޒިބާން… ކިހިނެއް އިނގުނީ؟…” މަންޝާއަށް ރަނގަޅަށް ވާހަކަ ދައްކަންވެސް ނޭނގުނެވެ. އޭރު ވާރޭ ވެހޭލެއް ބޯކަމުން އެމީހުންނަށް އެ ދެމީހުން ދައްކާ ވާހަކަ ކިރިޔަކިރިޔާ އަޑު އިވޭކަމެވެ.\nޒިބާން ކުރިއަށް ޖެހިލަމުން މަންޝާގެ އަތުގައި ހިފިއެވެ. “މަން… މި ދައްކާ ވާހަކަ ކަނުލާ އަޑުއަހާ… އަހަރެންމީ މަންޝާ ތިހީކުރާ ކަހަލަ މީހެއް ނޫން… އަހަރެން މިވާހަކަ ބުނަން ބޭނުން… އެކަމަކު ނުބުނެވުނީ އަހަރެންގެ ފިނޑިކަމުން…”\nއެނދުގައި މަންޝާ އީށިނެވެ. ޒިބާންވެސް މަންޝާގެ މަގަތުގައި އިށީނެވެ. އެވަގުތު މަންޝާގެ އަތުގައި އޮތް މާބޮނޑި އަތުން ދޫވެ ތަޅުންމައްޗަށް ވެއްޓުނެވެ. ޒިބާން އެ މާތަކަށް ބަލާލިއެވެ. މާތަކުގެ ފިޔަތައް މަލުން ވަކިވެ ވަކިންވަކިން އެ ކޮންމެ ފިޔައެއް ބިމުން މައްޗަށް އަރަން ފެށީ އެއްވެސް އެއްޗެއްގެ އެހީއަކާ ނުލައެވެ. އެފިޔަތައް ދެމީހުން ވަށާ މަޑުމަޑުން އެނބުރެން ފެށިއެވެ. މަންޝާއަށް ލިބުނު ހައިރާންކަމުން އެ މަންޒަރަށް ބަލަން ހުރެ އަނގަތަންމިނަށް ހުޅުވާލިއެވެ. “ވާއު.. ޒިބާން މެޖިކް ހަދަނީތަ؟… ވާވު އިޓްސް ސޯ ބިއުޓިފުލް….”\nއެ މަލުގެ ރަތްކަން ގަދަ ފިޔަތަކުގައި އާދަޔާ ޚިލާފް ރީތި ވިދުމެއް އެކުލެވިފައި ހުރުމުން އެ މަންޒަރު ވަރަށްވެސް ފުރިހަމައެވެ. އަތް ދިއްކޮށްލަމުން އެތަނުން ފިޔައެއްގައި މަންޝާގެ އަތް ޖައްސާލީ ހިނިތުންވަމުންނެވެ. މަންޒަރު ރީތިކޮށް ބަލަން ބޭނުންވާތީ އެނދުގައި މަންޝާ އޮށޯތެވެ. ޒިބާންގެ އަތުގައި ހިފާ ކައިރީގައި އޮށޯންނަން މަންޝާ އެދުނެވެ. އެމީހުންގެ ބޯމަތީގައި ނަށަމުން ދިޔަ ފިޔަތައް މަޑުމަޑުން ތިރިއަށް ފޭބީ އެއް ރޮނގަކަށެވެ. ހިނިއައިސްފައި މަންޝާ ބަލަން އޮތީ ކުޑަކުއްޖަކު ފަދައިންނެވެ. ފިޔަތައް ތިރިވީ މަންޝާގެ ބަނޑު މައްޗަށެވެ. “ޒޯއީ ދޯ މި ބޭބީއަށް ކިޔާނީ…. މަންޝާއަށް އެނަން ރީތިތަ؟…” ޒިބާން ވާހަކަ ދެއްކީ ލޯބިން ފުރިގެންވާ ގޮތަކަށެވެ.\n“ޒިބާން… އެކަމަކު މީ އަޒީމްގެ ދަރިއެއް… ޒިބާން އަހަރެމެންގެ މިގުޅުން މިހެން ބޭއްވޭކަށް ނެތް… ..” ކުއްލިއަކަށް ކަމެއް ހަނދާންވެގެން ތެދުވަމުން މަންޝާ ވާހަކަ ދެއްކިއެވެ.\n“ނޫން.. މަން.. ތިހެން ނުބުނޭ.. ތީ އަހަރެމެންގެ ލޯބީގެ ނިޝާން… އަހަރެންނަށް އިނގޭ ތީ އަހަރެންގެ ދަރިއެއްކަން…” ޒިބާން ހުރީ ދެރަވެފައެވެ. މަންޝާ ވަކިވާން ބޭނުންވާ ވާހަކަ ދެއްކުމުން ޒިބާންގެ ހިތް ކުދިކުދި ވިއެވެ.\n“ކިހިނެއް ޒިބާނަށް އެނގެނީ… އެކަމުގެ ހަގީގަތް ބަލަންވެސް ޖާދޫ ހެދީތަ… ޒިބާން… އަހަރެންނަށް ޒިބާން ކިތަންމެ ކަމުދިޔަޔަސް މިކަން މިހެންވާކަށް ނެތް… އެންމެ ރަނގަޅުވާނީ އަހަރެން ދޫކޮށްލިއްޔާ…” މަންޝާގެ ފަހުގެ ނިންމުން ހާމަކުރިއެވެ.\n“މަން.. ތިހެން ނުބުނޭ އަހަރެން ބޭނުންވީ މަންޝާ އަހަރެންނާއެކީ ވާން… މި ދުނިޔޭގަވިޔަސް އަހަރެންގެ މައްސަލައެއް ނެތް… އަހަރެންގެ ދުނިޔެއަށް މަންޝާ ގަދަކަމުން ގެންދާކަށް ނެތިން… އަހަރެންމީ .. އަހަރެންމީ އިންސާނެއް ނޫން…” މަންޝާއަށް ފުރަގަސްދެމުން ޒިބާން ވާހަކަ ދެއްކިއެވެ.\nމަންޝާ ހުރީ ބުނާނެ އެއްޗެއް ނޭނގިފައެވެ. “ދެން މޮޔަވާހަކަ ނުދައްކާ.. ޒިބާން….”\nޒިބާން އަތުގައި ހިފާ މަންޝާއާ ދިމާއަށް ޒިބާން އަނބުރާލިއެވެ. އޭރު ޒިބާންގެ ދެލޮލުގެ ކުލަވަނީ ބަދަލުވެފައެވެ. މަންޝާއަށް ލިބުނު ސިހުމާއި އެކީ ފަހަތަށް ޖެހެވުނީ ބޭއިޚްތިޔާރުގައެވެ. މިހާރު ޒިބާން ހުރި ސިފަ ފެނުމުން މަންޝާއަށް ކުރިން ފެނުނު ހުވަފެން ސިފަވިއެވެ. މަންޝާމެންގޭ ބެލްކަނީގައި ދެމީހުން ތިބި ވަގުތެވެ. ޒިބާން ބެލްކަންޏަށް އަރާ ބަލާލި ބާލާލުމެވެ. އެ ރަތް ދެލޮލެވެ. އަދި އެއަށްފަހު ބެލްކަނިން ބޭރަށް ފުންމާލި ގޮތެވެ.\n“ނޫން… ތިހެން ނުވާނެ… ޒިބާން… މިދެން ކީއްކުރަން ކުރިކަމެއް…” ދެއަތަށް ބޯހޫރަމުން ފަހަތަށް ޖެހެމުން ގޮސް ފާރުގައި ލަށްވިއިރު މަންޝާއަށް ހަމަރަނގަޅަށްވެސް ރޮވިއްޖެއެވެ.\n“މަން… އަހަރެން ދައްކާ ވާހަކަ އަޑު އަހާބަލަ… މީ އަސްލު ޒިބާންގެ ސިފައެއް ނޫން… މަންއަށް އެދުވަހު ފިހާރައަކުން ފެނުނު މީހަކީ މިސިފައިގެ އަސްލު ވެރިފަރާތް… އަހަރެމެން ސިފަ ބަދަލުވުމުގެ ބާރު ލިބިފައިވިޔަސް ދުނިޔޭގައި ދިރިހުރި އިންސާނެއްގެ ސިފައިގައި ހުރެވޭނީ… އަސްލު އަހަރެން އައި ބޭނުމަކީ ތަފާތު ބޭނުމެއް ނަމަވެސް މަންއާ ގާތްވަމުން ދިޔަ ވަރަކަށް އަހަރެންގެ ހިތުން މަންއަށް ހާއްސަކަމެއް ދެވިއްޖެ… އަހަރެންނަށް މަންދެކެ ލޯބި ވެވިއްޖެ… މަން…” މިހާރު ޒިބާންގެ ލޮލުގެ ރަތްކަން ކެނޑިއްޖެއެވެ. ޒިބާންގެ ލޮލުން ކަރުނައިގެ ވިދުން ފާޅުވަމުން ދިޔައެވެ. ކުރިއަށް ޖެހި މަންޝާގެ އަތުގައި ޒިބާން ހިފާލިއެވެ.\n“ނޫން ޒިބާން މިތަނުންދޭ… ޒިބާން އަހަރެންނަށް އޮޅުވާލީ… މަކަރު ހެދީ… އަހަރެން… އަހަރެންދެން އުޅޭނީ ކިހިނެއް… ނޫން ނޫން.. މިކުއްޖާ އަހަރެން ބޭނުމެއް ނޫން…” ޒިބާންގެ ދެއަތް ފޮޅާލަމުން މަންޝާ ވާހަކަ ދެއްކި އިރު އޭނާއަށް ގިސްލެވެނީއެވެ. މުށްކަވައިގެން ހުރި އަތުން މަންޝާގެ ބަނޑުގައި ތަޅަން ފެށިއެވެ. ފާރުގައި ލަށްވެގެންހުރެ މަޑުމަޑުން ތަޅުން މައްޗަށް ތިރިވިއެވެ.\nމަންޝާގެ އަތުގައި ޒީބާން ހިފެހެއްޓީ އޭނާގެ ދަރިފުޅަށް އަނިޔާއެއް ވެދާނެތީއެވެ. “ތިހެން ނުހަދާ މަން.. އަހަރެން މަންއަށް ދެރަގޮތެއް ވިޔަކަ ނުދޭނަން… މަން އަހަރެންނަށް އިތުބާރު ކުރޭ… އަހަރެން ބޭނުންނަމަ މިއިން އެއްވެސް ވާހަކައެއް ނުދައްކާ ހުރެވުނީސް… އެކަމަކު އޮޅުވާނުލަން މިހިސާބުން މިވާހަކަ މި ހާމަކުރީ… މި ދުވަސްވަރު މަންޝާއަށް އެކިކަހަލަ އުނދަގޫތައްވާނެ… އަހަރެންނަށް އެހީތެރިވެވޭނީ… މަންއާ އެކީ އުމުރު ދުވަހު އެހީވާން ހުންނަން އަހަރެން މިހުރީ ތައްޔާރަށް… މަން ޕްލީސް ތިހެން ނުހަދާ…” އެތައް ގޮތަކަށް މަންޝާއަށް ވިސްނައިދޭން ޒިބާން މަސައްކަތް ކުރިއެވެ. ނަމަވެސް މަންޝާގެ ދުލުން އެންމެ ބަހެއްވެސް ބޭރެއް ނުކުރެއެވެ. ޒިބާން ތެދުވެ ކުޑަދޮރު ކައިރިއަށް ގޮސް ބޭރަށް ފޭބީ މަންޝާގެ ފަރާތުން ޖަވާބެއް ނުލިބުމުންނެވެ.\nއިސްޖަހައިގެން މަންޝާ އިނީ ދައްކާނެ އިތުރު ވާހަކައެއް އޭނާއަށް ނުވިސްނޭތީއެވެ. ޒިބާން ކުޑަދޮރުން އެތެރެއަށް ބަލާލިއެވެ. އެވަގުތު ޒިބާނާ ދިމާއަށް މަންޝާވެސް ބަލާލިއެވެ. “އަހަރެން މަންޝާއަށް ދެރައެއް ނުދޭނަން… އަދި މަންޝާއަށް ވިސްނޭނެ…” ވިދާލި ވިދުވަރާއި އެކީ މަންޝާގެ ލޯމަތިން ޒިބާން ގެއްލުނެވެ. އޭރުވެސް ހުއްޓުމެއް ނެތި ބޯކޮށް ވާރޭވެހެމުން ދިޔައެވެ.\nކޮޓަރީގައި މީހަކު ޓަކި ޖަހާލި އަޑަށް މަންޝާ ދިޔައީ ސިއްސައިގެންނެވެ. ދެލޯ ފުހެލުމަށްފަހު މަންޝާ ދޮރު ހުޅުވާލިއެވެ. ނުބައި ޒާތަކަށް ހެވިފައި ދޮރުމަތީ ހުރީ ހަސަނެވެ. ހަސަނު ފެނުމާއި އެކީ މަންޝާ ބިރުގަތެވެ. ދޮރު ލައްޕާލަން މަސައްކަތް ކުރި ނަމަވެސް ހަސަނު އެއަށްވުރެ ހުށިޔާރެވެ. އަތުން ޖަހާ ދޮރު ހުޅުވާލަމުން ހަސަނު އެތެރެއަށް ވަނީ ނުލާފާ ޒާތަކަށް ހިނިއައިސް ހުރެއެވެ.\nމަންޝާ ފަހަތަށް ޖެހެމުން ދިޔައެވެ. ދޮރުގެ ތަޅު އަނބުރާލުމަށްފަހު ދޮރު ފައިންޖަހާ ހަސަނު ލައްޕާލިއެވެ. ވާރެއާ ތެމިފޯވެގެން ހަސަނު ހުރުމުން އޭނާގެ ގައިން ފައިބަމުން ދިޔަ ފެންތަކުން ތަރުފާލުގަނޑު ތެންމަަމުން ދިޔައެވެ. ކުރިއަށް ހަސަނު ޖެހުނީ ދަހިވެތި ނަޒަރަކުން މަންޝާގެ ހަށިގަނޑަށް ބަލަމުންނެވެ. ކޮންމެވެސް ވަރަކަށް މަންޝާ ލައިގެން ހުރި ގަމީސް ތެމިފައި ވުމުން ހެދުންވަނީ ގައިގާ ތަތްލާފައެވެ. ފަހަތަށް ޖެހެމުން ދިޔަ މަންޝާގެ ފައި އެނދުގައި ޖެހި އެނދުމައްޗަށް މަންޝާ ވެއްޓުނެވެ. މަންޝާއަށް އިތުރު ހަރަކާތެއް ނުގެނެވެނީސް ހަސަނުއައިސް މަންޝާގެ ގަމީހުގައި ހިފާ ދަމައިގަތެވެ. ހުރިހާ ގޮށްތައް ނެއްޓި މަންޝާގެ ގަމީސް ހާސާ ވެއްޖެއެވެ. ދެއަތުން މޭމަތި ނިވާކުރަމުން މަންޝާ ރޮއިގަތީ ޒިބާނަށް ގޮވަމުންނެވެ.\nAssalaam alaikum…? hurihaa kiyunthereinge haalu kihineh?…\nmibai kamudhaane kamah ummeedh kuran ☔☔??\nVarah reethi mi bai ves… waiting for the Next part.. ???\nYes xibaan n mann????\nvvvvvv reethi……..alhey mansaage hux vx ulheny jnni akaatha\nWow.. Varah interesting..\nhahaha mi zeyba akee insaaneh dhw… shes making black magic… so black magic hadhan genesgen ulhey dhe jinni eheulheneee… hahahaha… yageen ei kan vaa gothakee… mithaa emmen mi thibenee zeyba akee jinnieh kamah heekohggen lol…. ???\nNooney bad boy..zeybaa akii zibaan ge kokko ehh bala..whatever..varahh reethi stwry\nHahahah thedhekey thi bunii mi bad boy mee kaku tha??\nHmm mii dhw mi vaa gothaky..bad boyebunii mulhinn rangalhakahh noon\nhahahaha… ZEYBA AKEE INSAANEkey. ????\nziban ei zeyba fonuvaa furathama jinni.. eyna yah mikanthah nukurevuneema zeyba dhevana jinni fonuvaigeneulhenee… balan hurey… mi buni hen vaaneee… zeyba moonuge effalhi andhaafa hurumaa familyaa dhurun ulhumaa its related to all this… badhaleh hifan eyna black magic hadhanee…. hahaha\nHaha aharenn buni goyy vaanii balann hunnaathi\nMi stwry ge last part ga aharenn comment kuraanan bad boyy??\nalllhhheeyyyy……shax haadha rangalhey….hehhehe….vaahaka hama obiness ☺ mifaharu heevey hasanah rangalhu filaavalhei libeynehen…dn hasanu kihineibbaa kahgandah dhamaafa faivalhu kahaanee….lol?\nv v v reethi. waiting for nct part.\nMi kudhn haadha inteligentade\nHaalu rangalhu. Mi baives varah reethi.\nOhmygod vvvvvvvv reethi.. Please next episode thankolheh avahah up koddhyba please..???\nHaha so many suspense.. mi vaahakaiga vaane goi visnaalan neygigen miulheni shax lyn.. abadh waiting ga mi hunnanee up veythoa bala balaa\nWow vvvvvv reethi.next eps kon irakun.pls up kodheebaa thankolhe avaha?\nAharenge bai thankolheh dhigu koh genes dheefaanan tha?\nhassanbey thiyahen ulhenyaa zibaan hey aruvai lhaifaane.zibaanadhera gothe nuhadhahchey shaz\nWow vrh reethi…waitin for next part\nMi episode v salhi.. dhn vaane gothakaamedhu visnenee.. emmefahun mansha ah ves mi engunee dhw ziban akee jinni ehkan.\nhassanbe kantha haadha bodey dho.. zibaan nikan hassanbe ge zib aa dhimaalun nuhiruvaavaru kohlabala… mann ziban kihaa loabitha… ma ves beynun ekahala loabi meehe.. wen is next episod.. cant wait to read ❤\nZiban ah gotheh wekjeiyaa mi story ahnnaeh nukiyaansn…man n zibaan plx ??\nCan someone plxx tell me why hassanbe abadhu kah gandah dhamanyyy???\nhahaaa !aslu vex varah molhu question eh.\nxprincess bodu vandhen thikahala suvaalu nukoh madun hurebala.\nEkam ves keevve tha hassanbe kah gandah dhamaafa faivalhu kahany?? Faivalhaa mi kamakaa eh ves guLhumeh nei\nnuney maddyequestion hama varah galhi adhi meena ah rangalhakah meehaku ehchekey bunas haadha vareh veyey dhw i\nsaabahey… kahgandakah dhemumakaigen thihaavarunuve bala pls\nxpriencess hasanbe is very kehtrrikankuda to do it soo he is just comforting himself maybe in my veiw???\nxprincess ge Amaa\nDharifulhaa .. dharifulha hama neigeneeta kahgadah dhemumaky kobaikan.. hassanbe ah control nukureveny ey..hisaabah vure hasaan be kaafary..????\nlol.. i thought this story was for 18+ . and an 18 year old should know it. if u want to know it so desperately just ask ur mum and dad. they’ll giveaperfect ans! OR R U JUST ACTING LIKE U U DONT KNOW?\ndhaanvee xibaan ge real hoadhan male magu mathi aifunalhan heheee i love yu xibuu\nKeep it up v nice part\nlaaneiy kudhin kolhehthaa dhw mee…\nbtw..stry hama habbu…\nhassan be mansaa fenuneema vaa gotheeee ???\nMansha and Xibaan\nshaz thi hasanu gandah gotheh hadhaabala nikan bodu udhagulakah vejje ehnun mansha ah..mansha ahves aslu nukereny nikan bondi eh alhaabala eyna gaiga hehe..btw vvvvv reeethi mi vaahaka abadhu inthizaaruga mi story ah…??????❤\nI think zeyba isajinni.. ?\nZeyba face ga fihifa ei kurin maruwi kujjaa ah fanditha hedhi iru v kameh hen kokaa ah hywany .. ??\nedhuhuejinni ah hospitalunnu mansha fenuny.. ???\nhahah btw story hama vvv rythi.. keep up the good work shaz ???\nKnme gotheh viyas varihama hama habeys\nއަންނަންދެން ހުންނާނަން ލޯބިން 22\nހިތާމަ މަޖާ ލޯބި February 28, 2021


JSC in hushaelhi fandiyaarunge musaara bodukuran goiy nimmumah 19...\nރާއްޖެ - މާލިއްޔަތު ކޮމެޓީ\nޖޭއެސްސީއިން ހުށައެޅި ފަނޑިޔާރުންގެ މުސާރަ ބޮޑުކުރަން ގޮތް ނިންމުމަށް 19 ވަނަ މަޖިލީހަށް\nއުއްތަމަ ފަނޑިޔާރަށް މުސާރައިގެ ގޮތުގައި 73،125 ރުފިޔާ ލިބިލައްވާ\nކ. މާލެ 16 އޭޕުރިލް 2019 | އަންގާރަ 14:43 3,082\nމިއަދު ކުރިއަށް ދިޔަ މާލިއްޔަތު ކޮމެޓީގެ ތެރެއިން - ޝުއައިބް މުހައްމަދު އިގްބާލް\nޖުޑީޝަލް ސަރވިސް އެޑްމިނިސްޓްރޭޝަން (ޖޭއެސްސީ) އިން ރައްޔިތުންގެ މަޖިލީހަށް ހުށައެޅި ހުށައެޅުން ފަނޑިޔާރުންގެ މުސާރަ ބޮޑު ކުރަން ގޮތް ނިންމުމަށް 19 ވަނަ މަޖިލީހަށް ފޮނުވުމަށް ނިންމައިފިއެވެ.\nރައްޔިތުންގެ މަޖިލީހުގެ މާލިއްޔަތު ކޮމެޓީ އިން އަންގާރަ ދުވަހު ނިންމާފައި ވަނީ އެކޮމެޓީއަށް ހާޒިރުވެ ވަޑައިގަތް އަށް މެމްބަރުންގެ ތެރެއިން ފަސް މެމްބަރުންގެ އިއްތިފާގުންނެވެ.\nފަނޑިޔާރުންގެ މުސާރަ ބޮޑުކޮށް އަލުން ރިވިއު ކުރަން ހުށައެޅި އިރު 2010 ވަނަ އަހަރުގެ ޑިސެމްބަރު މަހުން ފެށިގެން ރާއްޖޭގެ އުއްތަމަ ފަނޑިޔާރަށް މުސާރައިގެ ގޮތުގައި 73،125 ރުފިޔާ ލިބިލައްވައެވެ. އަދި ކާރުކޮޅު، މެޑިކަލް އިންޝިއުރެންސްގެ ގޮތުގައި 12،500 ރުފިޔާ މުސާރައިގެ އިތުރުން ލިބިލައްވައެވެ. އެންމެ ކުޑަ މުސާރައެއް ފަނޑިޔާރުންގެ ތެރެއިން ލިބިލައްވަނީ މެޖިސްޓްރޭޓަރުންނަށެވެ. އެއީ 23،450 ރުފިޔާއެވެ. މެޖިސްޓްރޭޓަރުންނަށް ކާރުކޮޅު، މެޑިކަލް އިންޝިއުރެންސްގެ ގޮތުގައި ލިބިލައްވަނީ 4،750 ރުފިޔާއެވެ.\nމިދިޔަ އަހަރުގެ އޮގަސްޓް މަހުގެ6ވަނަ ދުވަހު ޖޭއެސްސީގެ ރައީސް އަބްދުﷲ އަރީފް ސޮއި ކުރައްވާ މަޖިލީހަށް ފޮނުވި ސިޓީގައި ބުނެފައިވަނީ ފަނޑިޔާރުންގެ މުސާރަތަކަކީ މިހާރުގެ މުސާރަތަކުގެ ޚަރަދުތަކާއި މިހާރުގެ ދިރިއުޅުމުގެ ޚަރަދުތަކާއި އެ ބޭފުޅުންގެ މަސްއޫލިއްޔަތުތަކާއި އަޅާބަލާއިރު އެކަށީގެންވާވަރަށްވުރެ ކުޑަ މުސާރައެއްކަމަށް ކޮމިޝަނަށް ފެންނަކަމަށެވެ. އެހެންކަމުން އެ މުސާރަ އަލުން ރިވިއު ކޮށްދިނުމަށް މަޖިލީހަށް ހުށައަޅުއްވާކަމަށް އެސިޓީގައި ވަނީ އެދިވަޑައިގެންފައެވެ. ޖޭއެސްސީއިން ފަނޑިޔާރުންގެ މުސާރަ ބޮޑުކުރުމަށް ނިންމައި މަޖިލީހަށް ފޮނުވާފައިވަނީ ފަނޑިޔާރުންގެ މުސާރައާއި އިނާޔަތްތައް ރިވިއު ކުރުމަށް އެކޮމިޝަންގެ ފަނޑިޔާރުންގެ ވަޒީފާއާއި ބެހޭ ކޮމެޓީއިން ނިންމައި ކޮމިޝަނަށް ހުށައެޅި ފަނޑިޔާރުންގެ މުސާރައިގެ އޮނިގަނޑަށް ކޮމިޝަނުގެ މެމްބަރުން ހުށައެޅި އިސްލާހުތައް ހިމެނޭ ގޮތަށެވެ.\nފަނޑިޔާރުންގެ މުސާރައާއި އިނާޔަތް ރައީސުލްޖުމްހޫރިއްޔާގެ މުސާރައާއި ރައްޔިތުންގެ މަޖިލީހުގެ މެމްބަރުންގެ މުސާރަ އަދި ދައުލަތުގެ އެހެނިހެން މުއައްސަސާތަކުގެ މުސާރަ ކަނޑައަޅައި ފާސްކޮށްފައިވަނީ 2010 ވަނަ އަހަރުގެ 28 ޑިސެމްބަރުގައި ރައްޔިތުންގެ މަޖިލީހުންނެވެ. އޭގެ ފަހުން މުސާރަ ރިވިއު ކޮށްފައެއް ނުވެއެވެ.\nކުޅުދުއްފުށީ އުތުރު ދާއިރާގެ މެމްބަރު އަބްދުލްޣަފޫރު މޫސާ ވިދާޅުވީ މި ސަރުކާރުން ޕޭ ކަމިޝަނާއި ގުޅިގެން ދައުލަތުގެ މުސާރައާއި އޮނިގަނޑު ރިވިއު ކުރަމުން ދާތީ މިވަގުތު ޖަވާބެއް ދެވެން ނެތްކަމަށް ޖޭއެސްސީއަށް ސިޓީއެއް ހުށައެޅުމަށް ފެނިވަޑައިގެންނަވާ ކަމަށެވެ.\nފޭދޫ ދާއިރާގެ މެންބަރު އިބްރާހީމް ދީދީ ވިދާޅުވީ ދައުލަތުގެ އެންމެ ބޮޑު މުސާރައެއް ކަނޑައަޅާފައިވަނީ ފަނޑިޔާރުންނަށް ކަމަށާއި ފަނޑިޔާރުންގެ މުސާރައާއި ބެހޭގޮތުން ގޮތް ނިންމެވުމަށް 19 ވަނަ މަޖިލީހަށް ބޭއްވުމަށް ކަމަށެވެ.\nމާލިއްޔަތު ކޮމެޓީގެ މުގައްރިރު ކޮމަންޑޫ ދައިރާ މެމްބަރު، އަހްމަދު ނާޝިދު (އޭޑީކޭ ނާޝީދު) ވިދާޅުވީ ނިމިދިޔަ ރައްޔިތުންގެ މަޖިލީހުގެ އިންތިޚާބުގައި މޯލްޑިވިއަން ޑިމޮކްރަޓިކް ޕާޓީ(އެމްޑީޕީ)އިން ވަނީ އެޖެންޑާ 19 އިގެ ގޮތުގައި ބޮޑު އެޖެންޑާއެއް ހިންގާފައި ކަމަށެވެ. އޭގެ ތެރޭގައި ޖުޑީޝަލް ރިފޯމް ހިމެނިފައިވާކަމަށާއި އެ އެޖެންޑާއަކީ ރައްޔިތުން ވަރަށް ބޮޑަށް ބަލައިގެންފައިވާ އެޖެންޑާއެއްކަމަށެވެ. އެހެންކަމުން ރައްޔިތުން ދީފައިވާ ސާފު މެޖޯރިޓީގެ ތެރެއިން 19 ވަނަ މަޖިލީހަށް ފަނޑިޔާރުންގެ މުސާރަ ރިވިއު ކުރުމަށް ކޮމެޓީއިން ފާސްކޮށްފައިވާ ކަމަށެވެ.\n" މި ކޮމެޓީއިން ތިބޭފުޅުން ތި ވިދާޅުވަނީ 19 ވަނަ މަޖިލީހުން އެބޭފުޅުން ރިވިއު ކުރުމަށް ފާސްކުރުމަށް ހުށައެޅުމަށް. އަޅުގަނޑުމެންގެ މެންޑޭޓުން މި ކަންތައްތައް ނިންމާލަން." ނާޝިދު ވިދާޅުވިއެވެ.


Male in Thilafuhtah gulhaala bridge ge amalee masaihkai February ga fashanee\n4 ޖުލައި 2019 1 ކޮމެންޓް\nމާލެ، ވިލިމާލެ، ގުޅީފަޅު އަދި ތިލަފުށި ގުޅާލާ ބްރިޖުގެ މަސައްކަތް ފެބްރުއަރީ ގައި ފަށަނީ\nމާލެ، ވިލިމާލެ، ގުޅީފަޅު އަދި ތިލަފުށި ގުޅާލާ ބްރިޖުގެ އަމަލީ މަސައްކަތް އަންނަ އަހަރުގެ ފެބްރުއަރީ މަހުގެ ތެރޭގައި ފަށާނެ ކަމަށް ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހު ވިދާޅުވެއްޖެ އެވެ.\nރައީސް އޮފީހުގައި މިހާރު ކުރިއަށްގެންދާ ނޫސްވެރިންގެ ބައްދަލުވުމުގައި ވާހަކަފުޅު ދައްކަވަމުން ރައީސް ވިދާޅުވީ މާލެ، ވިލިމާލެ، ގުޅީފަޅު އަދި ތިލަފުއްޓާ ގުޅާލާ ބްރިޖުގެ މަސައްކަތުގެ ކޮންސަލްޓެންސީ އަށް މިހާރު ހުޅުވާލާފައިވާ ކަމަށެވެ.\nއެގޮތުން މިއަހަރުގެ ނޮވެންބަރު މަހުގެ ތެރޭގައި އެ ސަރަހައްދުތައް ހިއްކުމުގެ މަސައްކަތް ފެށޭނެ ކަމަށް ރައީސް ވިދާޅުވި އެވެ. ބްރިޖު އެޅުމުގެ އަމަލީ މަސައްކަތް އަންނަ އަހަރު ފެބްރުއަރީ މަހުގެ ތެރޭގައި ފެށިގެންދާނެ ކަމަށް ވެސް ރައީސް ވަނީ ވިދާޅުވެފަ އެވެ.\nރާއްޖޭގައި އަޅާ ދެވަނަ ބްރިޖުގެ މަޝްރޫއު މި ސަރުކާރުން އިއުލާން ކުރީ މިދިޔަ މަހު ނިމުނު މޯލްޑިވްސް ޕާޓްނާޝިޕް ފޯރަމާ ދިމާކޮށެވެ.\nރައީސް އޮފީސް ރައީސް ޞާލިޙް\nރައީސް ޔާމިން ސަރުކާރުގައި 1 ކިލޯ މީޓަރ ބުރިޖް އެލުނީ 285 މިލިއަށް ޑޮލަރާށެވެ. އެހެން ކަމުން މާލެ - ވިލިމާލެ - ގުޅީފަޅު - ތިލަފުށި ގުޅާ ލުމަށް ހާދަ ފައިސާއެއް ބޭނުންވާނެތާއެވެ. ދުނިޔޭގައި ތިބި ބަޔަކަށް މި ބުރިޖު ތަކުގެ އަގާއި ދުރުމިން އަދި ކޭވަރެއް އެގިދާނެތާ ؟


Live: #Live: Barulamaanee hayaathugai vaki party akah libunu ehmme bodu kaamiyaabee MDP ah Live: #Live: Barulamaanee hayaathugai vaki party akah libunu ehmme bodu kaamiyaabee MDP ah\nބަރުލަމާނީ ޙަޔާތުގައި ވަކި ޕާޓީއަކަށް ލިބުނު އެންމެ ބޮޑު ކާމިޔާބީ އެމްޑީޕީއަށް\nއެމްޑީޕީން އިއްޔެ ބޭއްވި ހިނގާލުމުގެ ތެރެއިން: ފޮޓޯ / އެމްޑީޕީ\nރާއްޖޭގެ ބަރުލަމާނީ ޙަޔާތުގައި ސަރުކާރު ހިންގާ މައިޕާޓީ އެމްޑީޕީން ތާރީޚީ ބޮޑު ކާމިޔާބީއެއް ހޯދައިފިއެވެ. 19ވަނަ ރައްޔިތުންގެ މަޖިލީހުގެ އިންތިޚާބުގެ ވަގުތީ ނަތީޖާ ދައްކާ ގޮތުން އެމްޑީޕީން ވަނީ މަޖިލިސް އިންތިޚާބަކުން އެންމެ ގިނަ ގޮނޑި ކާމިޔާބުކުރި ޕާޓީއަށްވެފައެވެ. އެޕާޓީން ވަނީ 62 ގޮނޑި ނަގާފައެވެ. މިއީ ރައްޔިތުން މަޖިލިސް އިންތިޚާބެއްގައި އެއް ޕާޓީއަކަށް އެންމެ ގިނަ ގޮނޑި ލިބިގެންދިޔަ ފުރަތަމަ ފަހަރެވެ. ރައްޔިތުން މަޖިލީހުގެ އިންތިޚާބުގެ ސުޕަރ މެޖޯރިޓީ ކުރީގެ ރައީސް ޢަބްދުﷲ ޔާމީންގެ ސަރުކާރަށްވެސް ލިބިގެންދިޔައެވެ. ނަމަވެސް އެޕާޓީއަށް އޭރު މަޖިލީހުގެ ސުޕަރ މެޖޯރިޓީ ލިބިގެންދިޔައީ އެކި ޕާޓީތަކުން މަޖިލީހަށް އިންތިޚާބުވި މެންބަރުން އޭރުގެ ސަރުކާރު ޕާޓީ ޕީޕީއެމްއާ ގުޅިވަޑައިގަތުމުންނެވެ.\nރ މަޑުއްވަރީ ދާއިރާގެ ގޮނޑި ކާމިޔާބުކުރެއްވީ، ކުރީގެ ޑިފެންސް މިނިސްޓަރު އާދަމް ޝަރީފު\nކ ކާށިދޫ ދާއިރާގެ ގޮނޑި މިނިވަން ކެނޑިޑޭޓެއްގެ ގޮތުގައި ކުރިމަތިލި، ހ ތިމާވެށި އަބްދުﷲ ޖާބިރު ކާމިޔާބު ކުރައްވައިފި\nރައްޔިތުންގެ މަޖިލީހުގެ އިންތިޚާބުގައި މޯލްޑިވިއަން ޑިމޮކްރެޓިކް ޕާޓީ، އެމްޑީޕީން ހޯދި ބޮޑު ކާމިޔާބީއާ ގުޅިގެން އުފާ ފާޅުކުރުމަށް މިރޭ 10:30 ގައި ޚާއްސަ ހަރަކާތެއް ބޭއްވުމަށް ވަނީ ހަމަޖެހިފައެވެ.\nގއ ވިލިނގިލީ ދާއިރާގެ ގޮނޑި، މިނިވަން ކެނޑިޑޭޓް ސައުދު ހުސައިން ކާމިޔާބުކޮށްފި\nޕީޕީއެމްގެ ޕީޖީ ލީޑަރު އަހުމަދު ނިހާން އާއި ވާދަކޮށް، ތިނަދޫ ދެކުނު ދާއިރާގެ ގޮނޑި އެމްޑީޕީގެ އަބްދުﷲ ސަނީފް ކާމިޔާބު ކުރައްވައިފި\nޕީއެންސީގެ ވަގުތީ ރައީސް އަބްދުރަހީމް އަބްދުﷲ އާއި ވާދަކޮށް، ފޮނަދޫ ދާއިރާގެ ގޮނޑި އެމްޑީޕީގެ ކެނޑިޑޭޓް މޫސާ ސިރާޖު ކާމިޔާބު ކުރައްވައިފި\nހއ ބާރަށު ދާއިރާގެ ގޮނޑި އެމްޑީޕީގެ އަހުމަދު އަބްދުﷲ ކާމިޔާބު ކުރައްވައިފި\nބ ތުޅާދާ ދާއިރާގެ ގޮނޑި، އެމްޑީޕީގެ ކެނޑިޑޭޓް ހިސާން ހުސެއިން ކާމިޔާބު ކުރައްވައިފި\nމާފަންނު އުތުރު، ދާއިރާގެ ގޮނޑި އިމްތިޔާޒް ފަހުމީ ކާމިޔާބުކުރައްވައިފި\nރައްޔިތުން މަޖިލީހުގެ އިންތިހާބުގައި ވާދަކުރެއްވި ކުރީގެ ނައިބުރައީސް މުހައްމަދު ޖަމީލަށް ވިލިމާލެ ދާއިރާގެ ގޮނޑި ކާމިޔާބެއް ނުކުރެއްވުނު\nރައްޔިތުންގެ މަޖިލީހުގެ އިންތިޚާބުގައި މިހާތަނަށް ލިބުނު ނަތީޖާތައް ދައްކާގޮތުން އެމްޑީޕީއަށް ބޮޑު އަޤްލަބިއްޔަތެއް ވަނީ ލިބިފައެވެ.\nކުރީގެ ރައީސް މުހައްމަދު ނަޝީދު މައްޗަންގޯޅީ މެދު ދާއިރާގެ ގޮނޑި ކާމިޔާބުކުރައްވައިފި\nވޯޓު ގުނުމުގެ ކަންކަން ކުރިއަށްދާއިރު ވޯޓު ގުނުމަށް ދަތި ނުވާނެ ގޮތަކަށް ވީހާވެސް ގިނަ ފަރާތްތައް ވެއްދުމަށް އިލެކްޝަންސް ކޮމިޝަންގެ ރައީސް ޝަރީފް އިލްތިމާސްކުރައްވައިފި.\nބަންދުކުރި ވޯޓު ފޮށިތަކުގެ ތެރެއިން ބައެއް ވޯޓު ފޮށިތައް އަދިވެސް ގުނަން ނުފަށާ. މަޢުލޫމާތު ލިބިފައިވާ ގޮތުގައި އެ ފޮށިތައް ގުނަން ނުފެށި ލަސްވަނީ ވޯޓުލާ މަރުކަޒުތަކުގެ އޮފިޝަލުންނަށް ތައްޔާރު ނުވެވޭތީ.\nރައްޔިތުންގެ މަޖިލިސް 2019: ފޮޓޯ\nރައްޔިތުންގެ މަޖިލިސް އިންތިޚާބުގެ ވޯޓުލުމުގެ ކަންކަން ނިންމާ މިހާރު އަންނަނީ ވޯޓު ގުނުމުގެ މަސައްކަތް ކުރަމުން. އަދި މިހާތަނަކަށް އެއްވެސް ފޮއްޓެއްގެ ނަތީޖާއެއް ލިބިފައި ނުވިނަމަވެސް ގިނަ ތަންތަނުގައި ދަނީ ވޯޓު ގުނަމުން ---- ޕީއެސްއެމް ނިއުސް ފޮޓޯ / މުޙައްމަދު އާދަމް\nރައްޔިތުން މަޖިލިސް އިންތިޚާބުގެ ވޯޓު ގުނުމުގެ މަސައްކަތް ކުރިއަށްދަނީ: ޕީއެސްއެމް ނިއުސް ފޮޓޯ / ޢަލީ ނަޞީރު\nބައެއް ސަރަޙައްދުތަކުގައި ވޯޓު ގުނަން ފަށައިފި.\nއިންތިޚާބުގެ ވޯޓު ގުނުމުގެ މަސައްކަތް ކުރިއަށްދަނީ\nމިހާރު ދަނީ ވޯޓު ގުނުމަށް ތައްޔާރުވަމުން. ވަގުތަށް ބަންދުކުރި ވޯޓު ފޮށިތައް 18:30ގައި ގުނަން ފަށާނެ.\nވަގުތު ހަމަވުމާއި އެކު ވޯޓު ފޮށިތައް ވަނީ ބަންދުކޮށްފައި. ވޯޓު ފޮށިތައް ބަންދުކުރިއިރު 75 ޕަސެންޓު މީހުން ވަނީ ވޯޓުލާފައި. ވޯޓު ފޮށިތައް ބަންދުކުރިއިރު 207،360 މީހުން ވަނީ ވޯޓުލާފައެވެ. މިއަހަރުގެ މަޖިލިސް އިންތިޚާބުގައި 264،442 މީހުންނަށް ވޯޓުލުމުގެ ޙައްޤު ލިބިގެންވެއެވެ.\nރައްޔިތުންގެ މަޖިލީހުގެ އިންތިޚާބުގެ ވޯޓުލުން މިއަދު ފަށާފައި ވަނީ މިއަދު ހެނދުނު 8:00ގައި. ވޯޓުލުން ނިމޭނެ ވަގުތެއް ކަމަށް އިލެކްޝަނުން ބުނެފައިވަނީ ހަވީރު 16:00. ނަމަވެސް އިލެކްޝަނުން ފަހުން ވަނީ އިތުރު ދެ ގަޑިއިރު ވޯޓުލުމަށް އިތުރުކޮށްފައި. ވަގުތު ހަމަވުމާއި އެކު ވޯޓު ފޮށިތައް ބަންދުކުރި. ނަމަވެސް ބައެއް ފޮށިތަކަށް ވޯޓުލާނެ މީހުން ތިބުމުން އެ ފޮށިތައް ބަންދުކުރާނީ ވޯޓުލާ މީހުން ހުސްވުމުން. ވޯޓު ގުނުން ފަށާނީ 18:30ގައި ---- ޕީއެސްއެމް ނިއުސް ފޮޓޯ / ޢަލީ ނަޞީރު\nރައްޔިތުންގެ މަޖިލިސް އިންތިޚާބުގައި މިހާތަނަށް 200،464 މީހުން ވަނީ ވޯޓުލާފައި. އެއީ ވޯޓުލުމުގެ ޙައްޤު ލިބިފައިވާ މީހުންގެ ތެރެއިން 73 ޕަސެންޓު މީހުން. މިފަހަރުގެ އިންތިޚާބުގައި ވޯޓުލުމުގެ ޙައްޤު ލިބިފައިވަނީ 264،442 މީހުންނަށް. މެންދުރުކުރިން ކިޔޫތަކުގައި އެހާގިނަ މީހުން ނެތް ނަމަވެސް މެންދުރުފަހުން ގިނަ ޢަދަދެއްގެ ބަޔަކު ވޯޓުލުމަށް ދިޔަކަން ފާހަގަކޮށްލެވެ --- ޕީއެސްއެމް ނިއުސް ފޮޓޯ / މުޙައްމަދު އާދަމް\nވޯޓުލުމަށް އިލެކްޝަންސް ކޮމިޝަނުން އިޢުލާންކޮށްފައިވާ ވަގުތު ހަމަވުމުން ވޯޓު ފޮށިތައް ބަންދުކުރަން ފަށައިފި. އިލެކްޝަންސް ކޮމިޝަނުން ކުރިން ބުނެފައިވަނީ 4:00ގައި ވޯޓުފޮށިތައް ބަންދުވާނެ ކަމަށް. ނަމަވެސް ފަހުން އެ ކޮމިޝަނުން ވަނީ ދެގަޑިއިރު އިތުރުކޮށްފައި. ވޯޓު ފޮށިތައް ބަންދުކުރި ނަމަވެސް، ކިޔޫގައި ވޯޓުލާ މީހުން ތިބިނަމަ ވޯޓުލާ މީހުން ހުސްވަންދެން ވޯޓުލުން ކުރިއަށްދާނެ.\nރައްޔިތުންގެ މަޖިލިސް އިންތިޚާބު މިއަދު ހެނދުނު 8:00އިން ފެށިގެން ކުރިއަށްދިޔައިރު އިންތިޚާބުގައި ވޯޓުލުން ކުރިއަށް ގޮސްފައިވަނީ ވަރަށް އަމާންކަމާއި އެކީގައި. ނަމަވެސް މަދުން ނަމަވެސް ޤާނޫނާއި ޚިލާފު ބައެއް ކަންތައްތައް ބައެއް ފަރާތްތަކުން ކޮށްފައިވާކަން ފާހަގަކޮށްލެވެ. އެގޮތުން އައްޑޫ ސިޓީ ފޭދޫއިން ވޯޓުލުމަށްފަހު ވޯޓު ކަރުދާސް ދައްކައިގެން ބައެއް ފަރާތްތަކުން ފުލުހުންގެ ބެލުމުގެ ދަށަށް ގެންދިޔަ. އަދި ގއ. ވިލިނގިލިންވެސް މީހަކު ފުލުހުންގެ ބެލުމުގެ ދަށަށް ގެންދިޔަ --- ޕީއެސްއެމް ނިއުސް ފޮޓޯ / ޢަލީ ނަޞީރު\nމަޖިލިސް އިންތިޚާބުގައި 200،464 މީހުން ވޯޓުލައިފި. އޭގެތެރޭގައި ހިމެނެނީ 100،673 ފިރިހެނުންނާއި 99،791 އަންހެނުން. މިއީ ވޯޓުލާންޖެހޭ މީހުންގެ ނިސްބަތުން ބަލާނަމަ 73 ޕަސެންޓު މީހުން. މިއަހަރުގެ މަޖިލިސް އިންތިޚާބުގައި 264،442 މީހުންނަށް ވޯޓުލުމުގެ ޙައްޤު ލިބިގެންވޭ.\nއިލެކްޝަންސް ކޮމިޝަންގެ މެންބަރ އަލީ ނަޝާތު:\nއިނގިލީގައި ޖެހި ފާހަގަ ދައްކާލަނީ: ޕީއެސްއެމް ނިއުސް ފޮޓޯ / ޢަލީ ނަޞީރު\nމަޖިލިސް އިންތިޚާބުގައި މީހަކު ވޯޓުލަނީ: ޕީއެސްމް ނިއުސް ފޮޓޯ / ޢަލީ ނަޞީރު\nވޯޓުލާ މަރުކަޒުތަކުގެ ބޭރު: ޕީއެސްއެމް ނިއުސް ފޮޓޯ / ޢަލީ ނަޞީރު\nމާދަމާ އަކީ ސަރުކާރު ބަންދު ދުވަހެއްގެ ގޮތުގައި ހަމަޖައްސައިފި. މިގޮތަށް ސަރުކާރުން ހަމަޖެއްސިއިރު ރޭ އިލެކްޝަންސް ކޮމިޝަނުގެ ރައީސް އަޙްމަދު ޝަރީފު ވިދާޅުވީ މަޖިލިސް އިންތިޚާބުގެ ކަންކަން މާދަމާއާ ހަމައަށް އެއްކޮށް ނުނިމޭނެތީ މާދަމާ (އާދީއްތަ ދުވަސް) ބަންދު ދުވަހެއްގެ ގޮތުގައި ހަމަޖައްސައި ދިނުމަށް އެދި އެ ކޮމިޝަނުން ރައީސް އޮފީހުގައި އެދިފައިވާނެ ކަމަށް.\nމިއަދު މެންދުރުފަހު 3:30އާ ހަމައަށް ވޯޓު ލާފައިވަނީ، ވޯޓު ލުމުގެ ޙައްޤު ލިބިފައިވާ މީހުންގެ 59% މީހުން- އިލެކްޝަންސް ކޮމިޝަން\nވޯޓުލުން ބަންދުކުރާ ވަގުތު އިތުރުކުރީ މިހާތަނަށް ވޯޓުލި މީހުންގެ އަދަދު އާދަޔާ ޚިލާފަށް މަދުވުމުން - އިލެކްޝަންސް ކޮމިޝަން\nރާއްޖެއާއި ރާއްޖެއިން ބޭރުގައި ވޯޓްލުން ބަންދުވާ ގަޑި2ގަޑިއިރަށް އިތުރުކޮށްފި. މިހާރު ވޯޓްލުން ނިމޭނީ އިރުއޮއްސި 6:00ގައި\nރައްޔިތުންގެ މަޖިލިސް އިންތިޚާބުގައި ވޯޓުލުމުގެ ޙައްޤު ލިބިފައިވާ 264،442 މީހުން ތިބިއިރު، އޭގެ ތެރެއިން 3،059 މީހުންނަކީ މުޅިން އަލަށް ވޯޓުލާ މީހުން.\nވޯޓުލުމަށްޓަކައި ފާހަގަޖަހަނީ: ޕީއެސްއެމް ނިއުސް ފޮޓޯ / ޢަލީ ނަޞީރު\nއިންތިޚާބުތަކުގައި ވޯޓުލަމުންދާ ވަގުތުތަކުގައި އެންމެ ކާރުބާރު ބޮޑުވާ އެއްތަނަކަށް ވެގެންދާނީ މަގުމަތި. އެހެންކަމުން ފުލުހުންގެ އޮޕަރޭޝަން "ބްލޫ ޓައިޑް"ގެ ދަށުން ފުލުހުން އަންނަނީ ވޯޓުލާ ސަރަޙައްދުތަކުގެ ޓްރެފިކް ބަލަހައްޓަމުން.\nއިލެކްޝަންސް ކޮމިޝަންގެ މެންބަރ އަޙުމަދު އަކްރަމް ވިދާޅުވީ ޤައުމީ ކޮމްޕްލެއިންސް ބިއުރޯއަށް 11 ޝަކުވާއެއް ހުށަހަޅާފައިވާ ކަމަށް. އަކްރަމް ވިދާޅުވީ މަދުން ނަމަވެސް ޤާނޫނާ ޚިލާފު ބައެއް ކަންކަން ހިނގަމުންދާ ކަމުގެ މަޢުލޫމާތު ލިބިފައިވާ ކަމަށް. އަދި އެފަދަ ޝަކުވާތައް ވެސް ކޮމިޝަނަށް ލިބެމުން އަންނަ ކަމަށް އޭނާ ވިދާޅުވި. އަކުރަމް ވިދާޅުވީ ވީހާ ވެސް ގިނަ ބަޔަކު ވޯޓްލުމުގެ ޙައްޤުގެ ބޭނުން ކުރަން ޖެހޭ ކަމަށް. އަދި އެ ޙައްޤު އެއްވެސް މީހަކު ދޫނުކުރުމަށް އޭނާ ވަނީ އިލްތިމާސް ކުރައްވާފައި.\nމީހަކު ވޯޓު ފޮއްޓަށް ވޯޓު ލަނީ: ޕީއެސްއެމް ނިއުސް ފޮޓޯ / މުޙައްމަދު އާދަމް\n2:00އާ ހަމައަށް 140،900 މީހުން ވޯޓުލައިފި. އޭގެތޭގައި ހިމެނެނީ 73،142 ފިރިހެނުންނާއި 67،758 އަންހެނުން.\nއެންމެ ފަހުގެ ތަފްޞީލީ މަޢުލޫމާތު:\nރާއްޖެގަޑިން މެންދުރު 1:30ގައި އިނގިރޭސިވިލާތުގައި ވޯޓުލާން ފެށުމާއިއެކު މަޖިލިސް އިންތިޚާބުގެ ވޯޓުލުން ހުރިހާ ފޮއްޓެއްގައި މިހާރު ދަނީ ކުރިއަށް ގެންދަމުން.\nމަޖިލިސް އިންތިޚާބުގައި މިހާތަނަށް 117،823 މީހުން ވޯޓުލައިފި. އެއީ 61،975 ފިރިހެނުންނާއި 55،848 އަންހެނުން. މި އިންތިޚާބުގައި ވޯޓުލުމުގެ ހައްގު ލިބިފައިވަނީ 264،442 މީހުންނަށް.\nރައްޔިތުންގެ މަޖިލިސް އިންތިޚާބު އޮބްޒަރވް ކުރުމަށް ރާއްޖެ ވަޑައިގެން ބައިނައަޤްވާމީ ޖަމިއްޔާ ޖަމާޢަތްތަކަށް ފޮރިން މިނިސްޓަރ މަރުޙަބާ ދަންނަވައިފި. މަޖިލިސް އިންތިޚާބު އޮބްޒަރވް ކުރުމަށް ބައިނަލްއަޤްވާމީ 36 އޮބްޒާވަރުން ހަރަކާތެރިވާނެ. އިލެކްޝަންސް ކޮމިޝަނުން މީގެކުރިން ވިދާޅުވެފައިވަނީ ވަނީ މަޖިލިސް އިންތިޚާބުގައި ހަތަރު މޮނީޓަރަކާއި9ޖަމްޢިއްޔާއެއް އަދި4ޤައުމަކުން ހަރަކާތްތެރިވާނެ ކަމަށް.\nވޯޓު ކަރުދާހުގެ ފޮޓޯ ނަގައިގެން ހަތަރު މީހަކު ފުލުހުންގެ ބެލުމުގެ ދަށަށް ގެންގޮސްފި. ފުލުހުންގެ ބެލުމުގެ ދަށަށް ގެންދިޔައީ ގއ. ވިލިނގިލީން މީހަކާއި އައްޑޫ ސިޓީ ތިން މީހެއް. ވިލިނގިލިން ފުލުހުންގެ ބެލުމުގެ ދަށަށް މީހަކު ގެންދިޔައީ ވަނީ މިއަދު ހެނދުނު ކަމަށާއި އައްޑޫ ސިޓީން ތިން މީހުން ފުލުހުންގެ ބެލުމުގެ ދަށަށް ގެންދިޔައީ މިއަދު މެންދުރު ކަމަށް ފުލުހުން ވިދާޅުވި. އެ އެންމެނަކީވެސް ފިރިހެނުން ކަމަށް ފުލުހުން މަޢުލޫމާތުދެއްވާ.\nމަޖިލިސް އިންތިޚާބުގެ ވޯޓުލުން ކުރިއަށްދާއިރު ފުލުހުން ސަލާމަތީކަންކަން ބަލަހައްޓަނީ: ފޮޓޯ / ޕޮލިސް\nމިއަދު ހެނދުނު 8:00އިން ފެށިގެން މަޖިލިސް އިންތިޚާބުގެ ވޯޓުލުން ކުރިއަށްދާއިރު މިހާތަނަށް އެއްލައްކައަށްވުރެ ގިނަ މީހުން ވޯޓުލައިފިއެވެ. އިލެކްޝަންސް ކޮމިޝަނުން އެންމެ ފަހުން ޢާއްމުކުރި މަޢުލޫމާތުގައިވާ ގޮތުން އެއްކަލަ ސާޅީސް ހަ މީހަކު ވަނީ ވޯޓުލާފައެވެ. އެއީ 53،544 ފިރިހެނުންނާއި 46،502 އަންހެނުންނެވެ.\nއެންމެ ފަހުގެ ތަފްޞީލް:\nބައެއް ރަށްރަށުގައި ހޫނު ގަދަކަމުން ވޯޓުލާން އެއްވެސް މީހަކު ނާންނަކަމުގެ މަޢުލޫމާތު ދަނީ ލިބެމުން. އެގޮތުން މ. މުލަކުގައި ވޯޓު ފޮށި ބަހައްޓާފައި ހުންނަ މަރުކަޒުގައި މިވަގުތު އެއްވެސް މީހަކު ވޯޓުލާކަށް ނެތް.\nމުލަކު ސްކޫލުގައި ބަހައްޓާފައި ހުރި ވޯޓު ފޮއްޓަށް މީހަކު ވޯޓު ލަނީ:\nވޯޓްލުމުގެ ވަގުތު ހަމަވާން ބާކީ އޮތީ3ގަޑިއިރު. ވޯޓުލުމުގެ ކަންކަން ކުރިއަށް އަދި ދަނީ ވަރަށް އަމާންކަމާއި އެކީގައި.\nރައްޔިތުން މަޖިލީހުގެ އިންތިޚާބުގެ ވޯޓުލުމުގެ ތެރެއިން:\nމިއަދު ހެނދުނު 8:00އިން ފެށިގެން މަޖިލިސް އިންތިޚާބުގެ ވޯޓުލުން ކުރިއަށްދާއިރު މެންދުރު 12:30 ވީއިރު 94،197 މީހަކު ވަނީ ވޯޓުލާފައި. އެއީ 50،772 ފިރިހެނުންނާއި 43،425 އަންހެނުން.\nޓެބްލެޓަށް ދިމާވި މައްސަލައަކާއި ގުޅިގެން 30 މިނެޓް މެދުކެނޑުމަށްފަހު ކީރިތި ޤުރުއާނާބެހޭ މަރުކަޒުގައި ބަހައްޓާފައިހުރި 429 ނަންބަރު ވޯޓުފޮށްޓަށް އަނެއްކާވެސް ވޯޓުލުން ފަށައިފި. މިއީ ހއ. އުތީމާއި އެ އަތޮޅު ތަކަންދޫގެ ރައްޔިތުންގެ ތެރެއިން މާލޭގައި ދިރިއުޅޭ ރައްޔިތުން ވޯޓުލަށް ހަމަޖެހިފައިވާ ވޯޓު ފޮށި.\nރައްޔިތުންގެ މަޖިލިސް އިންތިޚާބުގެ ވޯޓުލުމުގެ ތެރެއިން: ޕީއެސްއެމް ނިއުސް ފޮޓޯ / ޢަލީ ނަޞީރު\nރައްޔިތުންގެ މަޖިލީހުގެ އިންތިޚާބު 2019ގެ ޤައުމީ ލަފާދޭ ކޮމިޓީގެ 10 ވަނަ ބައްދަލުވުން ފެށިގެން ކުރިއަށްދަނީ.\nރައްޔިތުންގެ މަޖިލީހުގެ އިންތިޚާބުގެ ވޯޓުލުން ކުރިއަށްދާއިރު މިހާތަނަށް 70،000އަށްވުރެ ގިނަ މީހުން ވޯޓުލާފައިވާ ކަމަށް އިލެކްޝަންސް ކޮމިޝަނުން ވިދާޅުވޭ. އެ ކޮމިޝަނުން އެންމެ ފަހުން ޢާއްމުކުރި މަޢުލޫމާތުގައިވާ ގޮތުގައި މިހާތަނަށް 71،842 މީހުން ވަނީ ވޯޓުލާފައި. މިއީ ވޯޓު ދިނުމުގެ ޙައްޤު ލިބިފައިވާ މީހުންގެ 27.2 ޕަސެންޓު.\nއެންމެ ފަހުގެ މަޢުލޫމާތު:\nރައްޔިތުންގެ މަޖިލީހުގެ އިންތިޚާބުގެ ވޯޓު ނެގުމާއި ގުނުމުގެ ކަންކަން ރާއްޖޭގެ އެކި ސަރަޙައްދުގެ 20 ފޮއްޓެއްގައި އެޗްއާރްސީއެމްއިން އަންނަނީ އޮބްޒަރވް ކުރަމުން.\nމިއަދުގެ މިހާތަނަށް ވޯޓުލުމުގެ ޙައްޤާ ގުޅޭގޮތުން ތިން މައްސަލައެއް އެޗްއާރްސީއެމްއިން ބަލާފައިވާ ކަމަށް އެ ކޮމިޝަނުން ބުނެފި. އެ ކޮމިޝަނުން ކޮށްފައިވާ ޓްވީޓެއްގައި ވިދާޅުވީ އެ ތިން މައްސަލަ ޤައުމީ ކޮމްޕްލެއިންޓްސް ބިޔުރޯއާ ޙިއްސާކޮށް، ދެ މައްސަލައްއެއް މިހާރު ހައްލުކުރެވިފައިވާ ކަމަށް.\nކުރީގެ ރައީސް މަޢުމޫން ވޯޓު ލެއްވުމަށްފަހު:\nގދ. ފަރެސްމާތޮޑާގައި ވޯޓްލުން ކުރިއަށްދަނީ\nގިނައިރު ކިޔޫގައި މަޑުކުރައްވާ ބޭފުޅުން ހަކުރު ހިމެނޭ ބުއިންތަކުގެ ބަދަލުގައި ފެން ބުއިމަށް ހެލްތު ޕްރޮޓެކްޝަން އެޖެންސީން އިލްތިމާސްކޮށްފި.\nނާއިބު ރައީސް ފައިޞަލް ނަސީމް ވޯޓު ލެއްވުމަށްފަހު: ޕީއެސްއެމް ނިއުސް ފޮޓޯ / ޢަލީ ނަޞީރު\nރައީސުލްޖުމްހޫރިއްޔާގެ ނާއިބު ފައިޞަލް ނަޞީމް ވޯޓު ލައްވައިފި. އެމަނިކުފާނު ވޯޓު ލެއްވީ ގ. ބިއްލޫރިޖެހި ގޭގައި ބަހައްޓާފައި ހުރި، މާލޭގައި ދިރިއުޅޭ ފުވައްމުލަކު ދެކުނު ދާއިރާގެ ރައްޔިތުން ވޯޓުލާ ވޯޓު ފޮއްޓަށް.\nނާއިބު ރައީސް ފައިޞަލް ނަޞީމް ވޯޓު ލައްވަނީ: ޕީއެސްއެމް ނިއުސް ފޮޓޯ / ޢަލީ ނަޞީރު\nއިންތިޚާބާއި ގުޅިގެން ފުލުހުންނަށް މިހާތަނަށް ދެ މައްސަލައެއް ހުށަހަޅާފައިވާކަމަށާއި އެމައްސަލަތައް ބަލަމުންދާކަމަށް ފުލުހުން ވިދާޅުވިއެވެ. އެކަމާ ގުޅޭ ތަފްސީލެއް ފުލުހުންނެއް ނުދެއްވައެވެ.\nރާއްޖޭގައި މިއަދު ކުރިއަށްދާ ރައްޔިތުންގެ މަޖިލީހުގެ އިންތިޚާބާ ގުޅޭގޮތުން ޓްރާންސްޕޭރަންސީ މޯލްޑިވްސްއިން ނެރުނު ނޫސް ބަޔާން\nއިލެކްޝަންސް ކޮމިޝަނުން ޢާއްމުކޮށްފައިވާ މަޢުލޫމާތުގައިވާ ގޮތުން މިހާތަނަށް 43،074 މީހަކު ވަނީ ވޯޓުލާފައި. މީގެތެރެއިން 26،513 މީހުންނަކީ ފިރިހެނުން. 16،561 މީހުންނަކީ އަންހެނުން.\nމަޖިލިސް އިންތިޚާބުގައި ތާޖުއްދީން ސްކޫލުގައި ބަހައްޓާފައި ހުރި ވޯޓު ފޮއްޓައް މީހަކު ވޯޓުލަނީ: ޕީއެސްއެމް ނިއުސް ފޮޓޯ/ މުޙައްމަދު އާދަމް\nއިލެކްޝަންސް ކޮމިޝަން ރައީސް އަޙްމަދު ޝަރީފު ކުރެއްވި ޓްވީޓް\nގއ. މާމެންދޫގައި ވޯޓްލުން ކުރިއަށްދަނީ\nކޮމަންވެލްތާއި ބައިނަލްއަޤްވާމީ ޖަމުޢިއްޔާތަކުން ދަނީ ރައްޔިތުންގެ މަޖިލީހުގެ އިންތިޚާބު މޮނިޓަރކުރަމުން\nނ. މަގޫދޫގައި ވޯޓުލުން ކުރިއަށްދަނީ\nއައްޑޫ ސިޓީ ހިތަދޫގައި ފަސް ވޯޓު ފޮއްޓެއް ބަހައްޓާފައިވާއިރު އެ ފަސް ފޮއްޓަށް ޖުމްލަ 2572 މީހަކަށް ވޯޓު ލުމުގެ ހައްޤު ވަނީ ލިބިފައި. މިހާތަނަށް މި ފޮށިތަކަށް 580 މީހަކު ވަނީ ވޯޓުލާފައި. އައްޑޫ ސިޓީގެ7ދާއިރާއަށް 24 ކެންޑިޑޭޓަކު ވާދަކުރާއިރު ވޯޓުލުމަށް 31 ވޯޓު ފޮށި ވަނީ ބަހައްޓާފައި.\nއައްޑޫ ސިޓީގެ ހިތަދޫ ސްކޫލުގައި ބަހައްޓާފައި ހުރި ވޯޓު ފޮއްޓެއް:\nޖަޕާނުގެ ޕާލިމަންޓަރީގެ ވައިސް ޕްރެޒިޑެންޓް އިލެކްޝަންސް ކޮމިޝަންގެ ރައީސް އަދި ނާއިބު ރައީސްއާ ވަނީ ބައްދަލުކުރައްވާފައި.\nމަޖިލިސް އިންތިޚާބާއި ގުޅިގެން ފުލުހުން ކުރިއަށް ގެންދާ "އޮޕަރޭޝަން ބްލޫ ޓައިޑް"ގެ ތެރެއިން:\nރައްޔިތުން މަޖިލީހުގެ އިންތިޚާބުގައި ވޯޓު ލެއްވުމަށްފަހު މީޑިއާއަށް މަޢުލޫމާތު ދެއްވަމުން ރައީސް ޞާލިޙު ވިދާޅުވީ ވޯޓުލުމުގެ ކަންކަން އިލެކްޝަންސް ކޮމިޝަނުން ރާވާފައި ހުރީ ރަނގޅަށް ކަމަށް. އަދި ހުރިހާ ރައްޔިތުންވެސް ނިކުމެ ވީ އެންމެ އަވަހަކަށް ވޯޓު ދިނުމުގެ ހައްޤު ބޭނުން ކުރެއްވުމަށް ރައީސް ވަނީ އިލްތިމާސްކުރައްވާފައި.\nރައީސް ޞާލިޙު ވޯޓު ލެއްވުމަށްޓަކައި ވަޑައިގެން: ޕީއެސްއެމް ނިއުސް ފޮޓޯ / ޢަލީ ނަޞީރު\nހިރިޔާ ސްކޫލްގައި ވޯޓުލުން ކުރިއަށްދަނީ\nރ. ހުޅުދުއްފާރުގައި ވޯޓުލުން ކުރިއަށްދަނީ\nރައީސުލްޖުމްހޫރިއްޔާ އިބްރާޙީމް މުޙައްމަދު ޞާލިޙު ވޯޓު ލައްވައިފި. އެމަނިކުފާނު ވޯޓު ލެއްވީ ޖަމާލުއްދީން ސްކޫލްގައި ބަހައްޓާފައި ހުރި ހިންނަވަރު ރައްޔިތުން ވޯޓުލާ ވޯޓު ފޮއްޓަށް.\nރައީސް ޞާލިޙު ވޯޓު ލައްވަނީ: ޕީއެސްއެމް ނިއުސް ފޮޓޯ / ޢަލީ ނަޞީރު\nރައީސް ޞާލިޙު ވޯޓު ލެއްވުމަށް ވަޑައިގަންނަވަނީ: ޕީއެސްއެމް ނިއުސް ފޮޓޯ / ޢަލީ ނަޞީރު\nޣިޔާޒުއްދީން ސްކޫލްގައި ވޯޓުލުން ކުރިއަށްދަނީ\nއިންޑިއާގެ ޓްރިވެންޑްރަމްގައި ވޯޓުލާން ދިޔަ ބަޔަކު ކިޔޫގައި:\nމަޖިލިސް އިންތިޚާބުގައި ރާއްޖެއާ ރާއްޖެއިން ބޭރުގައި ބަހައްޓާފައިހުރި ވޯޓު ފޮށިތަކަށް ވޯޓުލެވޭނެ ގަޑިތައް:\nވޯޓުލާންޖެހޭ ފޮށި ޗެކް ކުރުމަށް އެސްއެމްއެސް ކުރަންވީ ގޮތް:\nމިފަހަރުގެ އިންތިޚާބުގައި 10 ޕާޓީއަކުން ވާދަކުރިއެވެ. އޭގެތެރެއިން ސަރުކާރު ހިންގާ މައިޕާޓީ އެމްޑީޕީން 86 ދާއިރާއަށް ކުރިމަތިލިއެވެ. ނަމަވެސް އެޕާޓީން ވާދަކުރި އެއް ދާއިރާއަކުން ކެންޑިޑޭޓަކު ނަން އަނބުރާ ނެގުމުން އެމްޑީޕީން ވާދަކުރީ 85 ދާއިރާއަށެވެ. ޕްރޮގްރެސިވް ކޯލިޝަނުން 47 ދާއިރާއަކަށް ވާދަކުރިއިރު ޖުމްހޫރީ ޕާޓީން 41 ދާއިރާއަކަށް ވާދަކުރިއެވެ. ސަރުކާރު ކޯލިޝަންގައި ހިމެނޭ އަދާލަތު ޕާޓީން ނުވަ ދާއިރާއަކަށް ވާދަކުރިއިރު ކުރީގެ ރައީސް މަޢުމޫން ޢަބްދުލްޤައްޔޫމްގެ ތާޢީދާއި އެކު 20 ދާއިރާއަކަށް ވާދަކުރިއެވެ. އެމްޑީއޭއިން މަޖިލީހުގެ އަށް ދާއިރާއަށް ވާދަކުރިއިރު ޑީއާރްޕީން ވާދަކޮށްފައިވަނީ ފަސް ދާއިރާއަކަށެވެ. އަލަށް އުފެއްދި އެމްޓީޑީން އަށް ދާއިރާއަށް ވާދަ ކުރިއިރު ލޭބާ ޕާޓީން ވާދަކުރީ 11 ދާއިރާއަށެވެ.\nއިތުރު ލިޔުންތައް ރައްޔިތުންގެ ބާރު ލައިވް ބްލޮގް\nމަޖިލީހުގެ ނިމުނު ދައުރުގެ ޙާޒިރީގެ އެންމެ ފުލަށް ސިޔާމްއާއި ޝާހިދު


Muzaaharaa ge baiverinnaa dhekolhah baaruge beynunkoffi\nމުޒާހަރާގެ ބައިވެރިންނާ ދެކޮޅަށް ބާރުގެ ބޭނުންކޮށްފި\nމުޒާހަރާގެ ތެރެއިން މީހަކު ހައްޔަރުކުރަނީ -- އަޝްހާދު | އަވަސް\nރޭޕްކުރުމާ ދެކޮޅަށް މިއަދު މާލޭގައި ކުރިއަށް ގެންދިޔަ މުޒާހަރާގެ ބައިވެރިންނާ ދެކޮޅަށް ފުލުހުން ބާރުގެ ބޭނުން ކޮށްފި އެވެ.\nމުޒާހަރާގެ ތެރެއިން މީހަކު ހައްޔަރުކުރަނީ -- އަހުމަދު އަޝްހާދު އަބްދުﷲ (ޖެރީ) | އަވަސް\nމުޒާހަރާގެ ތެރެއަށް ޕެޕާސްޕްރޭ ޖެހުމުން އަނިޔާވި މީހެއް -- އަހުމަދު އަޝްހާދު އަބްދުﷲ (ޖެރީ) | އަވަސް\nމުޒާހަރާގެ ބައިވެރިންގެ ތެރެއިން ބައެއް މީހުންވަނީ ފުލުހުންނަށް ހަމަލާވެސް ދީފައެވެ. އެކަމާއި ގުޅިގެން އެކަކު ހައްޔަރުވެސް ކުރިއެވެ.\nނަމަވެސް ފުލުހުންގެ ކާރަށް އެރުވި ފަހުން އެ މީހާ ވަނީ ކާރުގެ އަނެއް ދޮރުން ނިކުމެގެން ގޮސްފައެވެ. އިތުރު ބަޔަކުވެސް މުޒާހަރާގެ ތެރެއިން ހައްޔަރުކުރިއެވެ. އަވަސްގެ ރިޕޯޓަރުންނަށް ތިން މީހަކު ހައްޔަރު ކުރަނިކޮށް ފެނުނެވެ.\nއެކަމާ ގުޅޭގޮތުން ފުލުހުން ވަކި އެއްޗެއް ނުބުންޏެވެ. ބުނީ ބަލާލާފައި އެ މައުލޫމާތު ހާމަކުރާނެ ކަމަށެވެ.\nމުޒާހަރާގެ ބައިވެރިންވަނީ ބޮޑުތަކުރުފާނު މަގުން ހިނގަމުން އައިސް ފުލުހުންގެ އިދާރާ ކައިރިއަށްވެސް އެއްވުމަށް މަސައްކަތް ކޮށްފައެވެ. ނަމަވެސް ބޭންކް ކައިރިން ފުލުހުން ވަނީ މުޒާހަރާ ރޫޅާލާފައެވެ.\nމުޒާހަރާ ކުރިއަށްގެންދާ ވޮއިސް އޮފް ޗިލްޑްރަންއިން މިއަދު ނެރުނު ބަޔާނެއްގައި ބުނީ، އެމީހުން އަޑު އުފުލަނީ ރޭޕް ކުރުން އަދި ޖިންސީ ގޯނާ ކުރުން އެއީ ބޮޑު ކުށަކަށް ހެދުމަށް ކަމަށާއި، ރޭޕް ކަހަލަ ކުށްތައް އަވަސް ނިޔާގައި ކޯޓު މަރުހަލާއިން ނިންމުމަށެވެ. އަދި، އިންސާފު ގާއިމްކޮށް އިންސާފަށް ހުރަަސް އަޅާ މީހުންނަށް ފިޔަވަޅު އެޅުމަށެވެ.\nހުކުރު ދުވަަހު ހިނގި މި ހާދިސާ އާ ގުޅިގެން، މިއަދު ވަނީ މަޖިލީހުގެ ހިއުމަން ރައިޓްސް އެންޑް ޖެންޑާ ކޮމިޓީން މި މައްސަލަ ބަލަން ފަށާފަ އެވެ. އަަދި އެ މައްސަލާގައި އަނިޔާ ލިބުނު އަންހެން މީހާގެ ބަހެއް ހޯދުމަށާއި މައްސަލަ ބަލަމުންދާ ފުލުސް އޮފިސަރުން ހާޒިރުކޮށް މައުލޫމާތު ހޯދަން ވަނީ ނިންމާފަ އެވެ.\nމޯލްޑިވްސް ޕޮލިސް ސާވިސް ރޭޕް މިނިސްޓްރީ އޮފް ޖެންޑާ އެންޑް ފެމިލީ + ސަފާރީ ރޭޕް\nރޭޕް މައްސަލާގައި މުޒާހަރާ ކޮށްފި


Alevel Top Ten Jalsaa October 17 Ga - Vaguthu\n1 މަސް ކުރިން ( އޮކްޓޯބަރ 12, 2021 )\nއޭލެވެލް ޓޮޕް އެޗީވާސްއަށް އިނާމު ދިނުމުގެ ރަސްމިއްޔާތު - ވަގުތު އިމޭޖެސް: އިބްރާހިމް ޝާބިލް\nއޭލެވެލް އިމްތިހާނުން ގަދަ 10 އެއްގައި ހިމެނުނު ދަރިވަރުންނަށް އެވޯޑް ދިނުމުގެ ޖަލްސާ މި މަހުގެ 17 ގައި ބާއްވަން ނިންމައިފިއެވެ.\nއެޑިއުކޭޝަން މިނިސްޓްރީން ބުނީ ޖަލްސާ އޮންނާނީ މިމަހުގެ 17 ވަނަ ދުވަހުގެ ރޭ އަމީނިއްޔާ ސްކޫލްގައި ކަމަށެވެ. މީގެ ދެ އަހަރު ކުރިން ބޭއްވި އޭލެވެލް އިމްތިހާނުގައި 48 ސެންޓަރަކުން 1500 އަށް ވުރެ ގިނަ ދަރިވަރުން ވަނީ ބައިވެރިވެފައި ވެއެވެ.\nއެ ރަސްމިއްޔާތު ޝަރަފުވެރިކޮށްދެއްވާނީ ރައީސް އިބްރާހިމް މުހައްމަދު ސޯލިހެވެ. އޭލެވެލް އިމްތާނުގައި ބައިވެރިވި ކުދިންގެ ތެރެއިން ރައީސުލްޖުމްހޫރިއްޔާގެ ސްކޮލާޝިޕް ހަތް ދަރިވަރަކު ޔަގީންކޮށްފައިވެއެވެ.\nގަދަ 10 އެއްގައި ހިމެނޭ ދަރިވަރުންނަށް ކޮންމެ އަހަރަކުވެސް އެޑިއުކޭޝަނުން އެވޯޑް ދެއެވެ. ނަމަވެސް ކޮވިޑާއ ގުޅިގެން 2019 ވަނަ އަހަރުގެ ޖަލްސާ ނުބޭއްވެއެވެ. އެ ހަފުލާގައި އިނާމު ދޭނީ 2019 ވަނަ އަހަރުގެ މެއި/ޖޫން އިންޓޭކުގައި އިމްތިހާނު ހެދި ދަރިވަރުންގެ ތެރެއިން، އެންމެ ރަނގަޅު ނަތީޖާ ހޯދި ދަރިވަރުންނަށެވެ.\nއޮކްޓޯބަރ 12, 2021 23:09\nޔާމީނު ވެރިކަމުގެ ފަހު ދުވަސްތަކުގެތެރޭގައި އެއްރެއަކު މިހާރުގެ ހައި އެޑިއުކޭޝަން މިނިސްޓަރ ޓީ.ވީ އަށް އަރާ ބުނި، ޓޮޕްޓެން ހޮވޭކުދިންނަށް ޖަލްސާ ބާއްވާ ތައުލީމު ބޮޑު މުބާރާތަކަށް ހަދާކަމަށް....ނޭގުނު.


126 gadi'iru nashaigen Nepal kujjaku dhuniyeyge record fothah! - vNews.mv\n126 ގަޑިއިރު ނަށައިގެން ނޭޕާލް ކުއްޖަކު ދުނިޔޭގެ ރެކޯޑް ފޮތަށް!\nމުޙައްމަދު އަފްރާޙް 10 May 2019, 21:39\n126 ގަޑިއިރު (5 ދުވަސް) ހުއްޓުމެއްނެތި ނަށައިގެން ނޭޕާލްގެ އަންހެން ކުއްޖަކު ދުނިޔޭގެ ރެކޯޑް ފޮތަށް އަރައިފިއެވެ.\n18 އަހަރުގެ ބަންދަނާ ނޭޕާލްއަކީ އިރުމަތީ ނޭޕާލްގެ ރަށެއް ކަމަށްވާ ދަންކޫތާއަށް ނިސްބަތްވާ ކުއްޖެކެވެ. ބަންދަނާގެ ކާމިޔާބީ ފާހަގަ ކުރުމުގެ ގޮތުން ނޭޕާލްގެ ބޮޑުވަޒީރު ކޭޕީ ޝަރްމާ އޮލީވަނީ، އޭނާގެ ޝަރަފުގައި ޚާއްސަ ހަފްލާއެއް ބާއްވަވާފައެވެ.\nހުއްޓުމެއްނެތި އެންމެ ގިނައިރު ނެށުމުގެ ދުނިޔޭގެ ރެކޯޑް މީގެކުރީން އޮތީ އިންޑިއާގެ ކުއްޖެއްގެ އަތުގައެވެ. ކަލާމަންދަލަމް ހެމްލަތާ މިރެކޯޑް ހަދާފައިވަނީ ހުއްޓުމެއްނެތި 123 ގަޑިއިރާއި 15 މިނެޓު ވަންދެން ނަށައިގެންނެވެ. އޭނާ މިރެކޯޑް ހަދާފައިވަނީ 2011 ވަނަ އަހަރުއެވެ.\nމި ރެކޯޑް މުގުރާލި ބަންދަނާއަކީ ކުޑައިރުން ފެށިގެންވެސް ނެށުމަށް ލޯބިކުރާ ކުއްޖެކެވެ.\nއޭނާ މިރެކޯޑް މުގުރާލާފައިވަނީ ހުސްވި އަހަރުގެ ނޮވެމްބަރު މަހުއެވެ. އޭނާ މިކަމާއި ކުރިމަތިލާފައިވަނީ ނޭޕާލްގެ މިޔުޒިކާއި ސަގާފަތް ކުރިއެރުވުމުގެ ނިޔަތުގައެވެ. އޭނާއަށް ދުނިޔޭގެ ރެކޯޑް މުގުރާލިކަމުގެ ޔަގީންކަން "ގިނިސް ބުކް އޮފް ވޯލްޑް ރެކޯޑްސް"އިން އަންގާފައިވަނީ މި މަހުުގެ3ވަނަ ދުވަހުއެވެ. އެއްފަހަރާ އެންމެ ގިނަ މީހުން ނެށުމުގެ ރެކޯޑްވެސް މިއަހަރުގެ ތެރޭގައި މިވަނީ މުގުރާލާފައެވެ. މި ރެކޯޑް ހަދާފައިވަނީ އިންޑިއާގެ ޓެމިލް ނާޑޫގައެވެ. މި ރެކޯޑް ހެދުމުގައި 7195 މީހުން ބައިވެރިވިއެވެ.


Hanguraama veringe ha meehun maraalaa raheenu kurun nimumakah genesfi | Mihaaru\nބަންގްލަދޭޝްގެ ކެފޭ އަށް ދިން ހަމަލާގައި ރަހީނުންގެ 20 މީހުން މަރާލައިފި\n02 ޖުލައި 2016 - 12:293comments\nޑާކާ (ޖުލައި 2) - ބަންގްލަދޭޝްގެ ވެރިރަށް ޑާކާގެ ޑިޕްލޮމެޓިކް އޭރިޔާގައި ހުރި މަޝްހޫރު ކެފޭއަކަށް ހަތިޔާރު އަޅައިގެން ތިބި ބަޔަކު ރޭ ވަދެ ގިނަ ބަޔަކު ރަހީނުކޮށްގެން އުޅެނިކޮށް ސިފައިން ހަމަލާ ދީ ހަނގުރާމަވެރިންގެ ހަ މީހުން މަރާލާ 13 ރަހީނުން ސަލާމަތްކޮށް، ރަހީނު ކުރުމުގެ ހާދިސާ މިއަދު ނިމުމަކަށް ގެނައި އިރު ހަނގުރާމަވެރިން ހަމަލާދީ 20 ރަހީނުން ވަނީ މަރާލައިފަ އެވެ.\nޑާކާގެ ހޮލޭ އާޓިސަން ބޭކަރީގައި ހަނގުރާމަވެރިން ހިންގި ރަހީނު ކުރުމުގެ ހާދިސާގައި މީހުން ސަލާމަތް ކުރުމުގައި އިސްކޮށް އުޅުއްވި ގްރިގޭޑިއާ ޖެނެރަލް މުޖީބުއްރަހުމާން ވިދާޅުވީ އޮޕަރޭޝަން މިހާރު ނިމިއްޖެ ކަމަށެވެ. ބަންގްލަދޭޝް ސަރުކާރުން ބުނެފައި ވަނީ ރަހީނުންގެ 20 މަރާލާފައިވާ ކަމަށެވެ. މަރުވި މީހުންގެ ތެރޭގައި އިޓަލީގެ ނުވަ މީހުން ވެސް ހިމެނެ އެވެ. އަދި ޖަޕާނުގެ ހަތް މީހުންނާއި އެމެރިކާ މީހަކާއި އިންޑިއާ މީހަކު ވެސް ހިމެނެ އެވެ.\nމީހުން ރަހީނު ކުރި ކެފޭގެ ބޭރުގައި ބަންގްލަދޭޝް ސިފައިން ހަރަކާތްތެރި ވަނީ. --ފޮޓޯ:އޭއެފްޕީ\nބޮޑު ވަޒީރު ޝެއިޚް ހަސީނާ ނޫސްވެރިންނާ ވާހަކަ ދައްކަވަމުން ވިދާޅުވީ 13 މީހުން ސަލާމަތްކޮށް ޓެރަރިސްޓުންގެ ހަ މީހުން މަރާލާފައިވާ ކަމަށެވެ. އަދި ޓެރަރިސްޓުންގެ އެކަކު ދިރިހުއްޓާ އަތުލައިގަނެވިފައިވާ ކަމަށް ވެސް ހަސީނާ ވިދާޅުވި އެވެ.\nރަހީނުކުރުމުގެ ހާދިސާގެ ޒިންމާ އިސްލާމިކް ސްޓޭޓް (އައިއެސް) އިން ވަނީ އުފުލައިފަ އެވެ. އެކަމަކު އެމެރިކާ އިން ބުނަނީ މިއީ އައިއެސްގެ ހަމަލާއެއް ކަމާ މެދު ޝައްކު ކަމަށެވެ.\nހަނގުރާމަވެރިންގެ ހަމަލާތަކުގައި ފުލުހުންގެ އިސް ދެ އޮފިސަރަކު ވަނީ މަރުވެފަ އެވެ.\nބަންގްލަދޭޝްގެ ޑެއިލީ ސްޓާ ނޫހުން ބުނީ ރަހީނު ކުރި މީހުންގެ ތެރޭން ގުރުއާން ކިޔަވާން ނޭނގޭ މީހުންނަށް ހަތިޔާރު އެޅި މީހުން ވަނީ ވަރަށް ބޮޑަށް އަނިޔާކޮށްފައި ކަމަށެވެ.\nބަންގްލަދޭޝް ސިފައިން ކެފޭ އަށް ހަމަލާ ދިނީ މީހުން ރަހީނުކުރިތާ 12 ގަޑިއިރު ފަހުން. --ފޮޓޯ:ބީބީސީ\nޑާކާގެ ގުލްޝަން ޑިސްޓްރިކްޓުގެ ބިދޭސީންގެ ގިނަ ބަޔަކު އާއްމުކޮށް ގޮސް އުޅޭ ކެފޭ އަށް ހަތިޔާރު އެޅި މީހުން ވަދެ ހަމަލާ ދޭން ފެށީ ރޭ ގާތްގަނޑަކަށް 21:20 ގަ އެވެ. ކެފޭ އަށް ހަތިޔާރު ހިފައިގެން ވަން އަށެއް ނުވަތަ ނުވަ މީހުން ރަހީނު ކުރި މީހުންގެ ތެރޭގައި ބިދޭސިން ވެސް ހިމެނެ އެވެ. އަދި ފުލުހުން ބުނީ މި ކެފޭ އަށް ޑިޕްލޮމެޓުންނާއި މެދު ފަންތީގެ އާއިލާތަކުގެ މީހުން ވެސް ވަރަށް ގިނައިން ގޮސް އުޅޭ ކަމަށެވެ.\nލަންކާ ސަރުކާރުން ބުނީ ސަލާމަތްކުރި ރަހީނުންގެ ތެރޭގައި އެ ގައުމުގެ ދެ މީހުން ހިމެނޭ ކަމަށެވެ. ރަހީނުކުރި މީހުންގެ ތެރޭގައި ޖަޕާނުގެ މީހަކު ވެސް ހިމެނެ އެވެ.


Google Pixel gadieh mifaharuves nufennaane | Mihaaru\nޕިކްސެލް މަރުކާ އަށް ނިސްބަކޮށް ގޫގުލްއިން މަސައްކަތްކުރާ ސްމާޓްގަޑިތައް އަދި މުޅިން ފައްކާނުކުރެވޭ ކަމަށް ބެލެވޭ\nގޫގުލް ޕިކްސެލް ގަޑިއެއް މި ފަހަރު ވެސް ނުފެންނާނެ\n21 ސެޕްޓެމްބަރ 2019 - 13:13\nގޫގުލްގެ ޕިކްސެލް އަކީ ހަމައެކަނި ސްމާޓްފޯން އުފައްދާ މަރުކާއެއް ނޫން ކަމަށް އެ ކުންފުނިން ބުނެ އެވެ. ޕިކްސެލް އަށް ނިސްބަތްކުރަން އެދޭ އާލާތްތަކުގެ ގެރޭގައި ސްމާޓް ގަޑި ވެސް ހިމެނެ އެވެ. އެއީ "ޕިކްސެލް ވޮޗް" އެވެ. ގޫގުލް އަކީ އިންޓަނެޓް ސޮފްޓްވެއާ އަށް ބާރުގަދަ ކުންފުންޏެއް ނަމަވެސް، ހާޑްވެއާ މާކެޓަށް އަދި އެހާ ގާބިލުކަމެއް ނެތެވެ.\nޕިކްސެލް ސްމާޓް ގަޑި އުފެއްދުމަށް ގޫގުލް އިން ޝައުގުވެރިކަން ފާޅުކޮށްފައި ވަނީ 2016 ވަނަ އަހަރު އެވެ. އެއީ ޕިކްސެލް ފޯނުތައް އުފައްދަން ފެށި އަހަރު ވެސް މެ އެވެ.\nގޫގުލް އިން މި ފަހަރު ވެސް ޕިކްސެލް ގަޑިއެއް ނުނެރޭނެ ކަމަށް އެބަ ބުނެ އެވެ. ޕިކްސެލް4އާންމުކުރުމަށް އޮކްޓޯބަރު 15 އަށް ތާވަލުކޮށްފައި އޮތް ރަސްމިއްޔާތުގައި ވެސް ޕިކްސެލް ގަޑިއެއް ނުފެންނާނެ އެވެ. މިއީ ތުންތުންމަތިން ދެކެވޭ ވާހަކައެއް ނަމަވެސް، ކަންތައްތައް ވެދާނެ ގޮތް ކަމަށް ގަބޫލުކުރެވެ އެވެ.\nސްމާޓް ގަޑި އަކީ ގޫގުލް އަށް ޑިޒައިންކުރަން ދަތި އާލާތެއް ނޫނެވެ. ގަޑިތައް ހިންގަން ސޮފްޓްވެއާ އުފެއްދުމަކީ ވެސް ނިމިފައި އޮތް މަސައްކަތެކެވެ. ގޫގުލް އަށް ސްމާޓް ގަޑިތައް އުފައިދެނީ، ސައުތު ކޮރެއާގެ އެލްޖީ ކުންފުނިންނެވެ. އެހެންކަމުން ހާޑްވެއާ އުފެއްދުމަކީ ވެސް ވާން އޮތް ކަމެކެވެ.\nޕިކްސެލް ގަޑި ތައާރުފުކުރުމަށް ގޫގުލުން ފަސްޖެހޭ ސަބަބެއް ކަމަށް، މަސްރަހު ދިރާސާކުރާ މީހުން ބުނަނީ، ގޫގުލްއިން ބޭނުން ފެންވަރުގައި އަދި އެކަން ވާން ނެތީ ކަމަށެވެ. ޕިކްސެލް ގަޑިތަކެއް ކަމަށް ބަލައި މީގެ ކުރިްނ ވެސް ސްމާޓް ގަޑިތަކެއް އުފެއްދި ނަމަވެސް، އެ ނަން ކެންސަލްކޮށް އެއީ "އެލްޖީ ވޮޗް ސްޕޯޓް" އަދި "އެލްޖީ ވޮޗް ސްޓައިލް" ކަމަށް ނިންމައި ވަނީ މާކެޓަށް ނެރެފަ އެވެ.\nގޫގުލްއިން ޕިކްސެލް ގަޑިއެއް އަދި ނެރެން ބޭނުންނުވަނީ، ގަޑިތައް ހިންގަން ބޭނުންކުރާ "ވެއާ އޯއެސް" ގައި ހުރި ސިފަތައް ގަޑިތަކާ ހަމަ އަށް އަދި ނުގެނެވުން ކަމަށް ވެސް ބުނެވެ އެވެ. ޕިކްސެލް މަރުކާގެ ދަށުން ގޫގުލް އަށްނިސްބަތްކޮށް ނެރޭ އާލާތެއްގެ ސަބަބުން ގޫގުލް އަށް ބަޔަކު ފުރައްސާރަކުރަން ނޭދޭތީ ކަމަށް ވެސް ބުނެ އެވެ. އެހެން ނަމަވެސް، ޕިކްސެލް އަށް ވަފާތެރިން ގިނަވަމުން އަންނަ ނިސްބަތަށް ބަލާއިރު، ޕިކްސެލް ގަޑި އަކީ ވެސް ކައިރި ތާރީޚެއްގައި ފެނިދާނެ އާލާތެއް ކަމަށް ބެލެވެ އެވެ.\nއިތުރު ލިޔުންތައް ގޫގްލް އެންޑްރޮއިޑް ގޫގުލް ޕިކްސެލް ފޯން\nގޫގުލް އިން ފިޓްބިޓް ގަތުން ރަނގަޅުތޯ ބަލަނީ\nޕިކްސެލް4އެކްސްއެލްގެ ފަހަތު ކަވަރު ނެއްޓެނީ\nޕިކްސެލް5ގައި މޯޝަން ސެންސް ނުހިމަނަން ވިސްނަނީ


vnews -2vana Division: JJ sports club ge feshun rangalhukohfi\nދެވަނަ ޑިވިޝަން: ޖޭޖޭގެ ފެށުން ރަނގަޅު ކޮށްފި\nޖޭޖޭ ސުޕޯޓްސް ---\nދެވަނަ ޑިވިޝަންގެ ފުޓްބޯޅަ މުބާރާތުގެ ފެށުން ޖޭޖޭ ސުޕޯޓްސް ކުލަބުން ރަނގަޅު ކޮށްފި އެވެ.\nމިމުބާރާތުގެ ފެށުން ޖޭޖޭ ސްޕޯޓްސް ކުލަބުން ރަނގަޅު ކުރީ ދަ ގުރޭންޑޭ އަމީގޯސް ނިއު ޖެނެރޭޝަން (ދަ ގޭންގު) އާއި ވާދަކޮށް 3-1 ލަނޑުން މެޗް ކާމިޔާބު ކޮށްގެންނެވެ.\nއެފްއޭއެމްގެ ޓާފް އެއްނަންބަރު ދަނޑުގައި އިއްޔެ ހަވީރު ކުޅުނު މިމެޗުގެ ފުރަތަމަ ލަނޑު ޖަހާ މެޗުގެ ލީޑް ނެގީ ޖޭޖޭ އިންނެވެ. އެލަނޑު މެޗުގެ 19 މިނެޓުގައި ޖޭޖޭއަށް ކާމިޔާބު ކޮށްދިނީ މުހައްމަދު ނައުޝާދެވެ.\nދެޓީމުގެ ފަރާތުން ވެސް ބަލާހިތްވާ ކަހަލަ މޮޅު ކުޅުމެއް ފެނިގެން ދިޔަ މިމެޗުގައި ޖޭޖޭއިން ޖެހި ދެ ވަނަ ލަނޑަކީ ދެ ވަނަ ހާފުގެ ކުރީ ކޮޅު ދަ ގޭންގުގެ އަބުދުﷲ ފައުޒާން އަތުން ބައިކޮޅަށް ވަތް ލަނޑެކެވެ. އަދި މިމެޗުގައި ޖޭޖޭގެ ތިން ވަނަ ލަނޑު އެޓީމަށް މެޗުގެ 52 ވަނަ މިނެޓުގައި ކާމިޔާބު ކޮށްދިނީ ބުރެޒިލްގެ ފޯވާޑް ލީމާ އެވެ.\nމެޗުގައި ދަ ގޭންގުން ޖެހި އެޓީމުގެ ހަމައެކަނި ލަނޑު މެޗުގެ 67 ވަނަ މިނެޓްގައި ކާމިޔާބު ކޮށްދިނީ ބަދަލު ކުޅުންތެރިއެއްގެ ގޮތުގައި ދެވަނަ ހާފުގައި ކުޅެން ނުކުތް ސިނާޒު ހިލްމީ އެވެ.\nމިމުބާރާތް ކުރިއަށްގެންދިއުމަށް ހަމަޖެހިފައި ވަނީ ދެ ގްރޫޕަކަށް ބަހާލައިގެންނެވެ. އެގޮތުން އޭ ފަޅިން ވާދަކުރާ ޓީމް ތަކަކީ ސްޕޯޓްސް ކުލަބް މެކާނޯ އާއި މަހިބަދޫ ސްޕޯޓްސް ކްލަބު އާއި ދަ ގްރޭންޑް އަމީގޯސް ނިއުޖެނެރޭޝަން ސްޕޯޓްސް ކްލަބް އާއި ޖޭޖޭ ސްޕޯޓްސް ކްލަބު އަދި ކުޑަހެންވެއިރު ޔުނައިޓެޑް އެވެ. އަދި ގްރޫޕް ބީ ފަޅިން ވާދަކުރާ ޓީމް ތަކަކީ ކްލަބް ޒެފްރޯލް އާއި ކްލަބް ޕީކޭ އާއި ވީކޭ ސްޕޯޓްސް ކްލަބު ބީޖީ ސްޕޯޓްސް ކްލަބެވެ.\nމިމުބާރާތުގައި މިއަދު ހަވީރު ކުޅޭ މެޗުގައި ބައްދަލުކުރާނީ ގްރޫޕް ބީ ފަޅިން ވާދަކުރާ ކުލަބު ޒެފްރޯލް އާއި ކުލަބު ޕީކޭ އެވެ.\nއެފްއޭއެމްއިން ބުނީ، މިމުބާރާތުގެ ސެމީފައިނަލަށް ދާނީ ކޮންމެ ގްރޫޕަކުންވެސް ދެޓީމް ކަަމަށާއި ފައިނަލް މެޗު ކުޅޭނީ އަންނަ މަހުގެ 14 ވަނަ ދުވަހުއެވެ.\nމިމުބާރާތުގެ އެންމެ ފަހުގެ ޗެމްޕިއަން ޓީމަކީ ގްރީން ސްޓްރީޓެވެ. އެޓީމް މިހާރު ވާދަކުރަމުންދަނީ ފުރަތަމަ ޑިވިޝަންގައެވެ.\nމިއަހަރުގެ ދެވަނަ ޑިވިޝަން ފުޓްބޯޅަ މުބާރާތް މިފަހަރު ކުރިއަށްގެންދަނީ މޯލްޑިވްސް ޕޯސްޓް ލިމިޓެޑާއި މޯލްޑިވްސް ޕޯޓްސް ލިމިޓެޑްގެ އެހީތެރިކަމާއެކުގައެވެ.


Virus fethurun adhives control eh nuvey: Lanka | Mihaaru\nސްރީ ލަންކާ ލޮކްޑައުންކޮށްފައިވާ އިރު ވެރިރަށް ކޮލަމްބޯގެ ޗެކް ޕޮއިންޓެއްގައި ފުލުހުން ފޯރިމަރަނީ. --ފޮޓޯ:އޭއެފްޕީ\nވައިރަސް ފެތުރުން އަދިވެސް ކޮންޓްރޯލެއް ނުވޭ: ލަންކާ\n04 މެއި 2020 - 16:142comments\nކޮލަމްބޯ (މެއި 4) - ކޮރޯނާވައިރަސް ފެތުރުން 100 ޕަސެންޓް ކޮންޓްރޯލް ކުރެވިއްޖެ ކަމަށް އަދި ނުބުނެވޭނެ ކަމަށް ސްރީ ލަންކާގެ ޑިރެކްޓަ ޖެނެރަލް އޮފް ހެލްތު އަނިލް ޖަސިންހަ ވިދާޅުވެއްޖެ އެވެ.\nއޭނާ ނެރުއްވި ބަޔާނެއްގައި ވިދާޅުވީ ސްރީ ލަންކާގައި ކޮވިޑް-19 ގެ ހާލަތު އޮތީ "އަތުން ދޫވެފައި" ކަމަށް ވެސް ނުބުނެވޭނެ ކަމަށެވެ.\nލަންކާގައި ވައިރަސް ފެތުރުން ކޮންޓްރޯލް ނުވާ އިރު އެ ގައުމުގެ ލޮކްޑައުން މިހާރު ވަނީ މި މަހު 11 އާ ހަމައަށް އިތުރުކޮށްފަ އެވެ. ގައުމުގައި ކާފިއު ހިންގާފައިވީ ނަމަވެސް ލަންކާގެ އެންމެ ބޮޑު ބުޑިސްޓް ފެސްޓިވަލް ކަމަށްވާ ވެސަކް މި އަހަރު ފާހަގަ ކުރާނެ ކަމަށް ސަރުކާރުން ވަނީ ބުނެފަ އެވެ. ނަމަވެސް އާއްމުން އެއްވުން ވަނީ މަނާކޮށްފަ އެވެ.\nވެސަކް ފެސްޓިވަލް ފަށާނީ ބުރާސްފަތި ދުވަހު އެވެ. ޖަސިންހަ ވިދާޅުވީ އިވެންޓުގެ ކުރިންނާއި ފަހުން ވެސް ސިއްހީ ގައިޑްލައިންތަކަށް ތަބާވާން ޖެހޭނެ ކަމަށެވެ. އޭގެ ތެރޭގައި ސޯޝަލް ޑިސްޓެންސިން، އަތްދޮވުން، މާސްކް އެޅުމަށް ސަމާލުކަން ދޭން ޖެހޭނެ ކަމަށް ވިދާޅުވި އެވެ.\nވެސަކް ޑޭ ފާހަގަކުރުމަށް ލަންކާގައި މީގެ ކުރިން އެތައް ބަޔަކު މަގުތަކަށް ނުކުމެ އެވެ.\nމާޗް 20 އިން ފެށިގެން ލަންކާ ވަނީ ލޮކްޑައުންގަ އެވެ. އެޕްރީލް 27 އިން މެއި4އަށް އިތުރު ކުރި ލޮކްޑައުން މިއަދު ނިމެން އޮތް ނަމަވެސް މިހާރު ވަނީ މެއި 11 އަށް ދަންމާލައިފަ އެވެ.\nލަންކާ އިން މިހާތަނަށް ވަނީ 718 މީހުން ޕޮޒިޓިވްވެ ހަތް މީހުން މަރުވެފަ އެވެ. އެންމެ ބޮޑު ކްލަސްޓާއަކީ ކޮލަމްބޯއާ ކައިރީގައިވާ ކަނޑުގެ ސިފައިންގެ މަރުކަޒެކެވެ. ސިފައިންނާއި އެ މީހުންގެ އާއިލާތައް ތިބޭ 4،000 މީހުންގެ އެ ކޭމްޕުން 250 މީހުން ވަނީ ޕޮޒިޓިވްވެފަ އެވެ. އެ މަރުކަޒު މިހާރު ވަނީ ކަރަންޓީންކޮށްފަ އެވެ.


Hulhumale ah Marry brown aai secret recipe aaeku ithuru food outlet thakeh - One Online\nމާލޭގައި ހުންނަ މޭރީ ބްރައުންގެ އައުޓުލެޓް-- ފޮޓޯ: މޭރީ ބްރައުން ފޭސްބުކް\nހުޅުމާލެއަށް މޭރީ ބްރައުން އާއި ސީކްރެޓް ރެސިޕީ އާއެކު އިތުރު ފުޑް އައުޓްލެޓުތަކެއް\nހުޅުމާލޭ ފެރީ ޓާމިނަލް އާއި އިންވެގެން ހުންނަ ފްލެޓްތައް ކުރިމައްޗަށް ވާ ގޮތަށް ހުންނަ "ވޯޓާސް އެޖް"ގައި މޭރީ ބްރައުންގެ އިތުރުން މަޝްހޫރު ގިނަ ފްރެންޗައިޒް އައުޓްލެޓްތައް ހުޅުވުމަށް ތަައްޔާރުވެއްޖެ އެވެ.\nރާއްޖެއަށް ގިނަ ފްރެންޗައިޒް އައިޓްލެޓުތައް ގެންނަ މަޝްހޫރު ވިޔަފާރިވެރިޔާ އާމިރު މަންސޫރު "ވަން" އަށް މިއަދު ވިދާޅުވީ ހުޅުމާލޭގައި މިހާރު އާބާދީ އިތުރުވަމުން އަންނަ އަދަދާ އަޅައި ބަލައި ފްރެންޗައިޒް ރެސްޓޯރަންޓްތައް މަދު ކަމަށެވެ. މޭރީ ބްރައުން އާއި ސީކްރެޓް ރެސިޕީ ފަދަ ތަންތަނަށް ލިބޭ ތަރުހީބާ އަޅައި ބަލާއިރު ހުޅުމާލޭގައި މީގެ އައުޓްލެޓުތައް ހުރުން މުހިންމު ކަމަށް ގަބޫލު ކުރެއްވޭ ކަމަށް މަންސޫރު ވިދާޅުވިއެވެ.\nއާމިރު ވިދާޅުވީ މިމަހުގެ 15 ވަނަ ދުވަހު ހުޅުމާލޭ މޭރީ ބްރައުން ރަސްމީކޮށް ހުޅުވާނެ ކަމަށެވެ. އަދި އެއާއެކު ހުޅުމާލެއިން މޭރީ ބްރައުންއަށް ކުރަން ޖެހޭ ދަތުރު ލުއިވެގެން ދާނެ ކަމަށެވެ.\nހުޅުމާލޭގައި ހަދާފައިވާ މޭރީ ބްރައުންގެ އައުޓްލެޓު ޑިޒައިން ކޮށްފައިވަނީ މާލޭގެ ހުންނަ މޭރީ ބްރައުންއަށްވުރެ އެތައް ގުނަ ރީތިކޮށް ކަމަށް އާމިރު ވިދާޅުވި އެވެ.\n"ބީޗު ފެންނަ ގޮތަށް ހުންނާނެ. އޯޕެން އޭރިއާއެއް އޮންނާނެ. ޑިޒައިން ތަފާތުވިޔަސް އަގަކަށް އިތުރު އެއްވެސް ބަދަލެއް ނާންނާނެ. މާލޭގަވެސް ދޭ އަގުގަ ހަމަ ލިބިގެންދާނެ. ދެން ފެމިލީތައް އެއްކޮށް އަޔަސް ސައިކަލާއި ކާރާއި ޕާކު ކުރެވޭނެ ވަރުގެ ޖާގައެއް މިތާ ކުރިމަތީ އޮންނާނެ. ހިތްހަމަ ޖައްސާލަން ނިކުންނާނެ ޕާކެއް މި އިމާރާތް ކުރިމަތީގަ އޮންނާނެ." އޭނާ ވިދާޅުވި އެވެ.\nމަޝްހޫރު ޕިއްޒާ މިއާގެ އައުޓުލެޓަކީ ވަރަށް މަޝްހޫރު ވެގެން ދިޔަ ތަނެކެވެ. ކޮވިޑުގެ ބިޔަ ރާޅާއެކު އިގުތިސޯދު ހީނަރުވެގެންނާއި ރައްކާތެރިކަމުގެ ގޮތުން ކެފޭ ރެސްޓޯރަންޓުތައް ބަންދުކުރަން އެންގި ހިސާބުން ޕިއްޒާ މިއާގެ އައުޓުލެޓުވެސް ބަންދު ކުރި އެވެ.\nއާމިރު ވިދާޅުވީ އެތަން އަލުން ނުހުޅުވީ ޖާގަ ތަނަވަސް ބޮޑު ތަނަކަށް އެތަން ބަދަލު ކުރުމުގެ ވިސްނުން ހުރުމުން ކަމަށެވެ. އެހެން ކަމުން ވޯޓާސް އެޖް އިމާރާތުގައި ޕިއްޒާ މިއާގެ އައުޓުލެޓެއް ވަރަށް އަވަހަށް ހުޅުވާނެ ކަމަށް ވިދާޅުވި އެވެ. އަދި ސީކްރެޓް ރެސިޕީގެ އައުޓުލެޓެއްވެސް އެތާނގައި ހުޅުވާނެ ކަމަށް އޭނާ ވިދާޅުވި އެވެ.\nމީގެ އިތުރުން ޔޫކޭގެ މަޝްހޫރު ކޮފީ ރިބަޕްލިކްގެ އައުޓުލެޓެއް ގެނައުމަށް އެއްބަސްވުމެއްގައި ސޮއިކޮށް އެ މަސައްކަތްވެސް ކުރިއަށް ދާ ކަމަށް އޭނާ ވިދާޅުވި އެވެ. އަންނަ އެޕްރީލް މަސްތެރޭގައި ކޮފީ ރިޕަބްލިކްގެ އައުޓުލެޓް ހުޅުވޭނެ ކަމަށް އުއްމީދު ކުރައްވާ ކަމަށް ވެސް ވިދާޅުވި އެވެ.\nއާމިރު ވިދާޅުވީ އޭޝިއާ ސަރައްދުގެ މަޝްހޫރު ގިނަ ބްރޭންޑުތަކާއި ދުނިޔޭގެ އެކި އެކި މަޝްހޫރު ގިނަ ބްރޭންޑުތަކުގެ އައުޓުލެޓުތައް ގެނައުމަށްވެސް ގިނަ ބަޔަކާއެކު މަޝްވަރާ ކުރައްވަމުން ގެންދަވާ ކަމަށެވެ.\nގުޅޭ ޓެގު ހުޅުމާލެ ކެފޭ ރެސްޓޯރެންޓް


SunOnline: VAR othy nidhaafa, coffee dheegen ves heylavan jehey: Solskjaer\nވީއޭއާރު އޮތީ ނިދާފައި، ކޮފީ ދީގެން ވެސް ހޭލައްވަން ޖެހޭ: ސޮލްޝަޔާ\nޢަބްދުﷲ އައިމަން 15 Feb 2021, 12:18\nޔުނައިޓެޑުގެ ކޯޗު އޮލެ ގުނަ ސޮލްޝަޔާ --- ފޮޓޯ//އޭޕީ\nރޭ މެންޗެސްޓާ ޔުނައިޓެޑާއި ވެސްޓް ބްރޯމް ބައްދަލު ކުރި މެޗުގައި ވީޑިއޯ އެސިސްޓެންޓް ރެފްރީ ރޫމުގައި ތިބި މީހުން ތިބީ ނިދާފައި ކަމަށާއި، އެމީހުންނަށް ކޮފީ ދީގެން ވެސް ހޭލައްވަން ޖެހޭ ކަމަށް ބުނެ ޔުނައިޓެޑުގެ ކޯޗު އޮލެ ގުނަ ސޮލްޝަޔާ ފާޑު ކިޔައިފި އެވެ.\nރޭ ރަށުން ބޭރުގައި ތާވަލުގެ 19 ވަނައިގައި އޮތް ވެސްޓް ބްރޯމްއާ ދެކޮޅަށް ކުޅުނު ޔުނައިޓެޑް ކުޅުނު މެޗު ނިމުނީ 1-1 އިން އެއްވަރުވެގެންނެވެ. އެ މެޗުން ލިބުނު ޕޮއިންޓާ އެކު ޔުނައިޓެޑް ވަނީ ލީގުގެ ދެ ވަނަ އަށް ޖެހިލައިފަ އެވެ. އެއީ ތިން ވަނައިގައި އޮތް ލެސްޓާ ސިޓީއާ އެއްވަރަށް ޕޮއިންޓް ހޯދައިގެންނެވެ. ޔުނައިޓެޑާއި ލެސްޓާ އަށް ވެސް 24 މެޗުން 46 ޕޮއިންޓް ލިބިފައިވާއިރު، ޔުނައިޓެޑަށް ކުރި ލިބެނީ ލަނޑުގެ ތަފާތުންނެވެ.\nމިވަގުތު އެއް ވަނައިގައި އޮތް މެންޗެސްޓާ ސިޓީ އަށް 23 މެޗުން 53 ޕޮއިންޓް ލިބިފައިވާއިރު، މެޗު ހަމަކުރާއިރު އެއް ވަނައިގައި 10 ޕޮއިންޓުގެ ލީޑެއް ނެގުމުގެ ފުރުސަތު އެ ޓީމަށް އެބައޮތެވެ.\nރޭގެ މެޗު ފަށައިގެން ދެވަނަ މިނަޓުގެ ތެރޭގައި ވެސްޓް ބްރޯމްއިން ވަނީ ލީޑު ނަގައިފަ އެވެ. އެ ޓީމުން ޖެހި ގޯލުގައި ޔުނައިޓެޑުގެ ޑިފެންޑަރު ވިކްޓަރ ލިންޑެލޯވްއަށް ފައުލުކޮށްފައިވާ މަންޒަރު ފެންނަ ނަމަވެސް ރެފްރީ ވަނީ އެ ގޯލު ރަނގަޅު ކަމަށް ނިންމާފަ އެވެ. ޔުނައިޓެޑަށް ނަތީޖާ ހަމަހަމަ ކޮށްދިނީ އެ ޓީމުގެ މިޑްފީލަޑަރު ބްރޫނޯ ފަނަންޑޭޒް އެވެ. އެއަށްފަހު ދެވަނަ ހާފުގެ ތެރޭގައި ޔުނައިޓެޑުގެ ކެޕްޓަން ހެރީ މެގުއާއަށް ކުރި ފައުލަކާ ގުޅިގެން އެ ޓީމަށް ޕެނަލްޓީއެއް ދިނުމަށްފަހު ރެފްރީ ވަނީ ފަހުން އެ ނިންމުން ބަދަލުކޮށްފަ އެވެ.\nވެސްޓް ބްރޮމް މޮޅުކޮށްދޭން ޑިއާންގް އަށް ލިބުނު ދެ ފުރުސަތު ނަގާލިއިރު، ޔުނައިޓެޑްގެ މޭސަން ގްރީންވުޑާއި މެގުއާ ފޮނުވާލި ބޯޅަތައް ވެސްޓް ބްރޮމްގެ ކީޕަރު ސޭމް ޖޯންސްޓޯންސް ވަނީ މަތަކޮށްފަ އެވެ.\nމެޗަށް ފަހު ވާހަކަ ދައްކަމުން ޔުނައިޓެޑުގެ ކޯޗު ސޮލްޝަޔާ ބުނީ މެޗުގައި ޔުނައިޓެޑަށް ލިބުނީ ހައްގު ޕެނަލްޓީއެއް ކަމަށާއި، އިންސާފުވެރި ނިންމުންތަކެއް ނިންމުން މުހިއްމު ކަމަށެވެ. އަދި އިންސާނަކަށް ވީތީ ވަގުތުން ވަގުތަށް ނިންމާ ނިންމުމުގައި މައްސަލަތަކެއް ޖެހިދާނެ ކަމަށާއި، އެކަމަކު ވީއޭއާރުގެ އެހީގައި އެތައް ފަހަރަކު ވީޑިއޯ ބަލާފައި ނިންމާ ނިންމުމުގައި މައްސަލަތައް ހުރުމަކީ ބަލައިގަނެވޭނެ ކަމެއް ނޫން ކަމަށެވެ.\n"އަހަންނަށް ހީވަނީ ވީއޭއާރު އޮފީސް ތެރޭގައި ބަޔަކު ނިދާފައި ތިބިހެން. ކޮންމެސް މީހަކު އެމީހުންނަށް ކޮފީ ދީގެން ވެސް ކޮޅަށް ބައިތިއްބަން ޖެހޭ." ސޮލްޝަޔާ ބުންޏެވެ.